Vaccine eh liben dhen Covid aaeku ulhen dhaskuran jehey\nވެކްސިނެއް ލިބެންދެން ކޮވިޑާއެކު އުޅެން ދަސް ކުރަންޖެހޭ!\nރާއްޖޭގެ ލ. ގަމުގައި ގާއިމް ކޮށްފައިވާ ކޮވިޑް ފެސިލިޓީ: ކޮވިޑާއެކު ދިރިއުޅެން ދަސްކުރަން ޖެހިފައިވޭ --- ފޮޓޯ: ޕީއެސްއެމް\nމިދިޔަ އަހަރު ފަހުކޮޅު ޗައިނާގެ ވޫހާނުން "ނޮވެލް ކޮރޯނާ ވައިރަސް" ފެނުނު ހިސާބުން ފެށިގެން މުޅި ދުނިޔޭގެ ސަމާލުކަން މި ބަލި ވަނީ ހޯދާފަ އެވެ. މިހާތަނަށް ދުނިޔޭގައި މިވަބާގެ ބިރުވެރިކަން އިހުސާސް ކުރަން ނުޖެހޭ ގައުމެއް ނެތޭ ބުންޏަސް ދޮގަކަށް ނުވާނެއެވެ.\nމިބަލީގައި މިލިޔަނަކަށްވުރެ ގިނަމީހުން މަރުވެ ބަލީގެ ނުރައްކަލުގައި އުޅޭތާ އަހަރަކާ ކައިރި ވެފައިވާއިރު، މި ބަލިން ސަލާމަތް ވުމަށް އެތައް ހޭދަ ތަކަކާއި ދިރާސާތަކެއް ކުރެވި އެތައް ކުރިއެރުން ތަކެއްވެސް ވަނީ ހޯދާފަ އެވެ.\nމިހާރު އުފެދޭ ސުވާލަކީ، ކޮވިޑް-19 ޖެހިއްޖެނަމަ، ބަލީގައި ވަރަށް ބޮޑަށް ބަލިވުމުގެ ފުރުސަތު ނުވަތަ މަރުވުމުގެ ފުރުސަތު އޮތީ ކިހާވަރަކަށް ހެއްޔެވެ؟ މިއީ ނުހަނު ބޭނުންތެރި ސުވަލެކެވެ. އާދައިގެ ޓެސްޓަކުން މިކަން ދެނެގަނެ ވިއްޖެނަމަ، އެތައް ބައެއްގެ ފުރާނަ ސަލާމަތް ކުރެވުމުގެ އިތުރުން އެތައް ބައެއްގެ ވަގުތާއި، މަސައްކަތާއި ފައިސާ ސަލާމަތް ކުރެވުމުގެ ފުރުސަތު އޮތުމުންނެވެ. ޚާއްސަކޮށް، މިބަލީގެ ސަބަބުން މުޅި ދުނިޔޭގެ އިގުތިސޯދަށް، ކުރިން ތަހައްމަލު ކުރަން ޖެހިފައި ނުވާފަދަ ހީނަރު ކަމަކާ ކުރިމަތިލާން ޖެހިފައިވާތީ ވެސްމެއެވެ.\nކޮވިޑްގެ ސަބަބުން އިގްތިސޯދު ހަލާކު ނުވާ ގައުމެއް ދުނިޔޭގައި ނެތޭ ބުންޏަސް ދޮގަކަށް ނުވާނެ އެވެ. ގައުމުތަކުގެ ބޯޑަރުތަށް ބަންދުކޮށް، ފުރަ ބަންދުގައި ތިބެން ޖެހިފައިވުމުން ފަތުރުވެރި ކަމަށް އިގްތިސޯދު ބަރޯސާ ވެފައިވާ ގައުމުތަކަށް މި ބަލީގެ ސަބަބުން ކުރި އިގްތިސޯދީ ގެއްލުން ވަނީ އިންތިހާއަށް ބޮޑުވެފަ އެވެ. އިގްތިސާދު ނަގާ ކޮޅައްޖެހުމަށް، ހާއްސަކޮށް ރާއްޖެކަހަލަ ގައުމުތަކުން ކޮވިޑާއެކު އުޅެން ދަސްކުރަން ޖެހިފައިވާ މިދަނޑިވަޅުގައި، އެކަން ކުރާނީ ކިހިނެއްތޯ ދެނެގަތުމަކީ މުހިންމު ކަމެކެވެ.\nމިހާތަނަށް މިބައްޔާބެހޭ ގޮތުން ހެދިފައިވާ ބައެއް ދިރާސާތަކުން ހާމަވާ ގޮތުގައި މިބަލި ޖެހުމުން ހާލު ދެރަވެދާނެ މީހުންނާއި މަރުވެދާނެ މީހުން ދެނެގަތުމަކީ ކުރެވިދާނެ ކަމެކެވެ. ދިރާސާތަކުން ހާމަވާ ގޮތުގައި ކޮވިޑް-19 ޖެހި ހާލުދެރަވާ މީހުންގެ 3.5 ފަސެންޓް މީހުންގެ ހަށިގަނޑުގެ ދިފާއީ މައި ނިޒާމުގައި (އެންޓި ވައިރަލް ޑިފެންސް ސެލްސް ތަކުގައި) މި ވައިރަސް މިއުޓޭޓް، ވެއެވެ. އަދި ހާލުބޮޑުވާ މީހުންގެ ތެރެއިން 10 ޕަސެންޓް މީހުންގެ ހަށިގަނޑުގައި "އޮޓޯ އެންޓިބޮޑީސް" ތަކެއް އުފައްދައެވެ. މި އޮޓޯ އެންޓިބޮޑީސްތައް، ބަލިން ދިފާއު ކޮށްދިނުމުގެ ބަދަލުގައި އެމީހުންގެ ދިފާއީ ނިޒާމަށް ހަމަލާދީ ބަލިކަށިކުރަން ފަށަ އެވެ. ދިރާސާތަކުން ދައްކާ ގޮތުގައި، ކޮވިޑް ބަލީގައި މަރުވެފައިވާ ގިނަ މީހުން މަރުވެފައިވަނީ މި ދެސަބަބާ ހެދިއެވެ.\nމިބަލިޖެހޭ ގިނަމީހުންގެ ގައިން އެއްވެސް އަލާމާތެއް ނުފެންނައިރު މަދުބަޔަކު މަރުވާ ސަބަބަކީ މީއީ ކަމުގައި ދިރާސާކުރާ ފަރާތްތަކުން ދެކެއެވެ. އެހެންކަމުން ކޮވިޑަށް މީހަކު ޕޮޒިޓިވް ވެއްޖެނަމަ، އެމީހަކު އަވަހަށް "އެންޓިބޮޑީސް" އަށް ޓެސްޓް ކުރަންވީ ވަގުތު ޖެހިއްޖެ ކަމުގައިވެސް ސައެންސްވެރިން ދެކެއެވެ. އޭގެ ސަބަބުން ފުރާނަ ސަލާމަތް ކުރެވުމުގެ ފުރުސަތު އޮތުމުންނެވެ.\nއިންސާނުންގެ ދިފާއީ ނިޒާމުގެ ތެރޭގައި ލައްވާފައިވާ 17 ވައްތަރެއްގެ "އިންޓަފެރޮން" ގެ ތެރެއިން، 14 ވައްތަރެއްގެ އިންޓަފެރޮން، މި ބަލީގައި މަރުވާ މީހުންގެ ހަށިގަނޑުގައި ރަނގަޅަށް މަސައްކަތް ނުކުރެއެވެ. "އިންޓަފެރޮން" އަކީ އިންސާނުންގެ ހަށިގަނޑުގައި ލައްވާފައިވާ ދިފާއީ ނިޒާމުގެ އެންމެވަރުގަދަ ފާރަ ވެރިންނެވެ. ދާއިމީކޮށް ބޭސް ކުރަންޖެހޭ ބަލިތައް ކަމަށްވާ ހަކުރުބަލި، ކިޑްނީގެ ބަލި ނުވަތަ އެހެންވެސް ބައްޔަކަށް ކުރަމުން އަންނަ ފަރުވާއެއްގެ ސަބަބުން ނަމަވެސް ބައެއް މީހުންގެ ހަށިގަޑުގެ "އިންޓަފެރޮން" ހުންނަންޖެހޭ ވަރު ބަލިކަށިވެ ދައްވެފައި ހުއްޓާ ކޮވިޑް ޖެހިއްޖެނަމަ އެމީހެއްގެ ހާލަތު ގޯސްވުމުގެ ފުރުސަތު ބޮޑުވެ އެވެ.\nބަލީގައި ހާލު ބޮޑުވި އެތައް ބައެއްގެ ހަށިގަނޑުން ނެގުނު ސާމްޕަލްތައް ބޭނުން ކޮށްގެން މިއަހަރު ޖެނުއަރީން ފެށިގެން ހެދިފައިވާ ދިރަސާތަކުން ދައްކާ ގޮތުން، ހާލުބޮޑުވާ އެތައް ބައެއްގެ ހަށިގަޑުގެ ދިފާއީ ނިޒާމް، އެމީހުންނާ އިދިކޮޅަށް މަސއްކަތް ކޮށްފައި ވެއެވެ. ކޮވިޑްގެ ސަބަބުން ނުރައްކާތެރި އެންޓިބޮޑީސް އުފެދުނު މީހުންގެ 94 ޕަސެންޓަކީ ފިރިހެނުން ކަން ދިރާސާތަކުން ވަނީ ފާހަގަ ކުރެވިފައެވެ.\nއެހެންކަމުން މިބަލި ޖެހިއްޖެނަމަ ނުރައްކާ ވުމުގެ ފުރުސަތު ފިރިހެނުންނަށް އެތައް ގުނައެއް ބޮޑުކަން ފާހަގަ ކުރެވެއެވެ.\nސައެންސްވެރިންގެ އަމާޒު މިހާރު ހުރީ އިންސާނާގެ ހަށިގަނޑުގައި މިނުރައްކާތެރި އެންޓިބޮޑީސް އުފައްދާ ސަބަބުތައް ދެނެގަތުމާ ދިމާލަށެވެ. އެގޮތުން ކަމާބެހޭ މާހިރުންގެ ކަޅި މިވަގުތު ހުއްޓިފައި ވަނީ ކޮވިޑް ބަލީގައި ސީރިއަސްވި ބަލި މީހުންނާ އެކީ އުޅުނު މީހުންނާ، އެމީހުންގެ އާއިލާގެ މީހުންގެ ހާލަތު ސީރިއަސް ނުވީ ކީއްވެކަން ދެނެގަތުމަށެވެ. މިކަންކަމުގެ ސަބަބުން އިތުބާރު ހުރި ވެކްސިނެއް އުފެއްދުމަށް ކުރަންޖެހޭ މަސައްކަތާއި، ހޭދަކުރަންޖެހޭ ވަގުތާއި، ޚަރަދު ކުރަންޖެހޭ ފައިސާއާއި، އުފައްދަންޖެހޭ ޑޯޒުގެ އަދަދު ބޮޑުތަނުން ކުޑަވެގެން ދާނެކަމަށް އުއްމީދު ކުރެވެއެވެ.\nހަމައެހެންމެ ފަތުރުވެރިކަމުގެ ސިނާއަތުގައި މަސައްކަތް ކުރާ އެތައް ހާސް ބަޔަކަށާއި، އެކި ބޭނުން ތަކުގައި ދަތުރު ފަތުރު ކުރާ އެތައް ހާސް ބަޔަކަށް މިކަމުގެ ސަބަބުން ބޮޑެތި ލުއި ފަސޭހަ ތަކެއް ކުރާނެކަމަށް ބެލެވޭއިރު ފަތުރުވެރިކަމާ ގުޅިފައިވާ އެހެނިހެން ސިނާއަތް ތަކަށްވެސް ހެއު ބަދަލުތަކެއް އަންނާނެ ކަމަށް ބެލެވެއެވެ.\nކުރިޔަށްއޮތް ހައެއްކަ މަސް ދުވަހުގެ ތެރޭގައި އިތުބާރުހުރި ވެކްސިނެއް އުފެއްދިދާނެ ކަމުގެ އުންމީދު އޮތަސް، މި މަހު ނުވަ ވަނަ ދުވަހު އެކަނިވެސް ޔޫރަޕު ސަރަހައްދުން 338,779 މީހުންނަށް ކޮވިޑް ޖެހިފައިވާކަން ވަނީ ދެނެގަނެވިފަ އެވެ. މިއީ ރެކޯޑް މިންވަރެއްގެ އިތުރު ވުމެކެވެ. މިއީ މީގެ ކުރިން ޔޫރަޕުން އެއް ދުވަހެއްގައި ބަލިޖެހުނު މީހުންގެ އަދަދަށްވުރެ 8439 މީހުން އިތުރު ވުމެކެވެ.\nއެހެންކަމުން، އިތުބާރު ހިފޭ ވެކްސިނެއް އުފެއްދެން ދެން، ކޮވިޑާއެކު އުޅެން ޖެހިފައިވާ މިހާލަތުގައި، ހާލަތާގުޅޭ ރަނގަޅު ގޮތްތަކާއި އާލާތްތަކުގެ ބޭނުން ހޮޔޮގޮތުގައި ހިފާ، ޒިޔާރަތް ކުރާނެ ފަރާތްތަކަށް، ހިތުން ފިލައިގެން ނުދާނެފަދަ ހިދުމަތްތަކެއް ފޯރުކޮށް ދިނުމަށް، ބޭނުންވާނެ ތަމްރީނާއި ތައްޔާރީތައް ފުރިހަމަކޮށް، ރައްކާ ތެރިވެތިބެ، އުއްމީދީ ހިދުމަތްތަކެއް ފޯރުކޮށް ދިނުމުގެ އެއްމެހާ ކަންކަން ފުރިހަމަ ކުރުމަށް ވަގުތުގެ ބޭނުން ހިފުން ނޫން ގޮތެއް މިވަގުތަކަށް ނެތެވެ.


Fiorentina balikoh Inter ehvana ah\nފިއޮރެންޓީނާ އާއި އިންޓާ މިލާނު ބައްދަލުކުރި މެޗުގެ ތެރެއިން: އިންޓާ މޮޅުވީ 3-1 ގެ ނަތީޖާއަކުން --ފޮޓޯ: ސްޕޯޓްސް މެކްސް\nއިޓާލިއަން ލީގުގައި ރޭ އިންޓާ މިލާނާއި ފިއޮރެންޓީނާ ބައްދަލުކުރި މެޗުން މޮޅުވެ އިންޓާ މިލާން ލީގު ތާވަލުގެ އެއްވަނައަށް ޖެހިލައިފި އެވެ.\nއަންގާރަ ދުވަހުގެރޭ ކުޅުނު މި މެޗުން އިންޓާ މޮޅުވީ 3-1 ގެ ނަތީޖާ އަކުންނެވެ. މި މެޗުގައި ފުރަތަމަ ގޯލު ޖަހައި ކުރި ހޯދީ ފިއޮރެންޓީނާ ޓީމުންނެވެ. ފިއޮރެންޓީނާއަށް މި ގޯލު ކާމިޔާބު ކޮށްދިނީ ރިކާޑޯ ސޮއްޓިލް އެވެ.\nފިއޮރެންޓީނާގެ ގޯލުގެ ކުރިން ވެސް އެޓީމުން ވަނީ މޮޅު ކުޅުމަކާއި އެކު ނުރައްކާތެރި ހަމަލާ ތަކެއް އިންޓާގެ ގޯލަށް ފޮނުވާލާފަ އެވެ. އެގޮތުން ގޮންޒަލޭޒް ފޮނުވާލި ބޯޅާ އިންޓާގެ ކީޕަރު ހެންޑެނޯވިޗް މަތަކުރި އިރު، ބިރާގީ ފޮނުވާލި ބޯޅަ ދިޔައީ އަރިމަތިން ބޭރަށެވެ. ގޮންޒަލޭޒް އަށް މި މެޗުގައި ވަނީ ރަތް ކާޑު ދައްކާފަ އެވެ. މީގެ އިތުރުން ވްލަހޯވިޗް ފޮނުވާލި ނުރައްކާތެރި ހަމަލާ ވެސް ހެންޑެނޯވިޗް ވަނީ ހުށިޔާރު ކަމާއި އެކު ދިފާއު ކޮށްފަ އެވެ.\nއިންޓާއަށް ކުޅުމުގެ ތެރެއަށް ރަނގަޅަށް ވަދެވުނީ ފިއޮރެންޓީނާއިން ފުރަތަމަ ހާފުގައި ގޯލު ޖެހި ފަހުންނެވެ. ދެވަނަ ހާފުގައި އިންޓާއިން ވަނި ކުޅުން ރަނގަޅުކޮށް ދެ ގޯލު ޖަހާފަ އެވެ. އިންޓާގެ ފުރަތަމަ ގޯލަކީ އޭރިއާގެ އަރިމަތިން މަޓެއޯ ޑާމިއަން ކާމިޔާބު ކޮށްދިން ގޯލެކެވެ. އޭގެ ދެ މިނެޓު ފަހުް މެޗުގެ 55 ވަނަ މިނެޓުގައި އިންޓާއަށް ލީޑު ނަގައިދިނީ ބަރޭލާ ނަގައިދިން ކޯނަރަކުން އެޑިން ޒެކޯ އެވެ. މެޗު ނިމެނިކޮށް އިންޓާއަށް ލީޑު ފުޅާކޮށްދިނީ އިވާން ޕެރިސިޗް އެވެ.\nމި ނަތީޖާ އާއި އެކު އިންޓާ ތާވަލުގެ އެއްވަނައިގައި އޮތީ 13 ޕޮއިންޓު ލިބިގެންނެވެ. ދެވަނައިގައި 12 ޕޮއިންޓާއި އެކު ނަޕޯލީ އޮތް އިރު، އޭސީ މިލާން ތިން ވަނައިގައި އޮތީ 10 ޕޮއިންޓު ލިބިގެންނެވެ.\nއިޓާލިއަން ލީގުގައި ރޭ ކުޅުނު އެހެން މެޗު ތަކަށް ބަލާއިރު، ބޮލޮގްނާ އާއި ޖެނޯއާ ކުޅުނު މެޗު ނިމުނީ 2-2 އިން އެއްވަރު ވެގެންނެވެ. އަދި ސަސުއޯލޯގެ މައްޗަށް އެޓްލާންޓާ ކުރިހޯދީ 2-1 ގެ ނަތީޖާ އަކުންނެވެ.\nސެރީ އޭ އިންޓަ މިލާން


Dhidhdhoo, Rasdhoo, Meedhoo, Maamendhoo, adhi rathafandhoo ice plant ebbas vumugai June mahu soi kureveyne - One Online\n11 އޭޕްރީލް 2022 މިނިސްޓާ އޮފް ފިޝަރީޒް، މެރިން ރިސޯސަސް އެންޑް އެގްރިކަލްޗާ ޑޮކްޓާ ހުސައިން ރަޝީދު ހަސަން، ރައްޔިތުންގެ މަޖިލީހުގެ ޖަލްސާގައި މެންބަރުންގެ ސުވާލުތަކަށް، ޖަވާބު ދެއްވަނީ --- ފޮޓޯ: މަޖިލިސް އިދާރާ\nދިއްދޫ، ރަސްދޫ، މީދޫ، މާމެންދޫ، އަދި ރަތަފަންދޫ އައިސްޕްލާންޓް އެއްބަސް ވުމުގައި ޖޫންމަހު ސޮއިކުރެވޭނެ\nހއ. ދިއްދޫ އާއި އއ.ރަސްދޫ އާއި ދ.މީދޫގެ އިތުރުން ލ.މާމެންދޫ އާއި ގދ. ރަތަފަންދޫގައި އައިސްޕްލާންޓް ގާއިމް ކުރުމުގެ އެއްބަސްވުމުގައި ޖޫންމަހު ސޮއިކުރެވޭވަރުވާނެ ކަމަށް ލަފާ ކުރެއްވޭކަމަށް ފިޝަރީޒް މިިސްޓަރު ޑރ. ހުސައިން ރަޝީދު ހަސަން ވިދާޅުވެއްޖެއެވެ.\nމިނިސްޓަރު މިހެން ވިދާޅުވީ ރައްޔިތުންގެ މަޖިލީހުގެ މިއަދުގެ ޖަލްސާގައި، ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ވެވަޑައިގެންފައިވާ ވައުދުފުޅުގެ ދަށުން ދިއްދޫގައި، ބަހައްޓަން ހަމަޖެހިފައިވާ އައިސްޕްލާންޓްގެ މަސައްކަތް ގޮސްފައިވާ ހިސާބެއް އޮޅުން ފިލުވުމަށް ދިއްދޫ ދާއިރާގެ މެންބަރު އަބުދުﷲ ވަހީދު ކުރެއްވި ސުވާލަށް ޖަވާބު ދެއްވަމުންނެވެ.\nމިނިސްޓަރު ވިދާޅުވީ، ދިއްދޫގައި 25 ޓަނުގެ އައިސްޕްލާންޓެއް ގާއިމް ކުރުމުގެ މަސައްކަތަކީ، ސައުދީ ފަންޑުގެ އެހީގައި ކުރިއަށްގެންދާ މަޝްރޫއެއް ކަމަށެވެ.\nއެމަސައްކަތަށް،9ސެޕްޓެމްބަރު 2021 ގައި އިންޓަނޭޝަން ބިޑިންއަށް ފިނޭސް މިނިސްޓްރީން ހުޅުވައިލި ނަމަވެސް، ޓެންޑާ ގެމުއްދަތު 21 އޮކްޓޫބަރަށް ހަމަވާީއިރު، ބިޑަހުށަހެޅީ އެންމެ ފަރާތަކުން ކަމަށެވެ. އަދި އެފަރާތަކީ ބިޑު ހުށަހެޅުމުގެ ކުރިން ރަޖިސްޓްރީ ކުރުން ލާޒިމް ކޮސްފައިވާގޮތަށް ރަޖިސްޓްރީ ކޮށްފައިވާ ފަރާތެއް ނޫންކަމުން، އެފަރާތް ޑިސްކޮލިވެފައިވާކަމަށްވެސް ވިދާޅުވިއެވެ.\nމިނިސްޓަރު ވިދާޅުވީ، އެކި ފަރާތްތަކަށް ބިޑް ހުށަހެޅުމުގައި ދަތިތަކެއް ފާހަގަވި ކަމަށާއި، އޭގެ ތެރެއިން އެންމެ މުހިއްމު ކަމެއްގެ ގޮތުގައި ފާހަގަވަނީ، އައިސްޕްލާންޓްގެ މަސައްކަތަކަށް ހަމަސްދުވަހުގެ މުއްދަތެއް ދޭއިރު، ކަނޑުމަގުން ބޭރުން ތަކެތި ގެނައުމަށް ދަތިވެފައިވުން ކަމަށެވެ. ދެވަނަ ކަމަކީ ފައިނޭންޝަލީ އެލިޖިބިލިޓީ، ކްރައިޓީރިއާ މަތިވުން ކަމަށާއި، އެކަމުގެ ސަބަބުން ދިވެހި ގިނަ ކުންފުނިތަކެއް ޑިސްކޮލިފައިވާ ކަމަށްވެސް ވިދާޅުވިއެވެ.\nއެހެންކަމުން އެ މަސައްކަތަށް ދެވަނަ ފަހަރަށް ބީލަން ހުޅުވއިލުމަށްޓަކައި ބީލަން ކަރުދާހަށް ބަދަލުތަކެއް ގެނައުމަށް ނިންމައި، މިއަހަރު ފެބްރުއަރީ މަހުގެ ހައެއްގައި، ކުވެއިތު ފަންޑަށް ހުށަހެޅި ކަމަށެވެ.\nއެ ހުށަހެޅުމުގައި އައިސްޕްލާންޓް ގާއިމް ކުރުމުގެ މުއްދަތު ހަ މަސްދުވަހުން އަށްމަސްދުވަހަށް އިތުރު ކުރަން ހުށަހަޅާފައިވާ ކަމަށްވެސް ވިދާޅުވިއެވެ. އެއާއެކު ގެނައި އިތުރު ބަދަލުތައް ގެނައުމަށް ސަރުކާރުން ހުށަހެޅި ގޮތް ސައުދީފަންޑު، ރަސްމީކޮށް ގަބޫލުކުރިކަން އެންގީ ހުސްވި މާޗްމަހުގެ 21 ގައި ކަމަށްވެސް ވިދާޅުވިއެވެ. އެއާއެކު އެ ބަދަލުތައް ކަރުދާހުގައި ހިމެނުމަށް ފިނޭންސް މިނިސްޓްރީން، ފިޝަރީޒް މިނިސްޓްރީއަށް އެންގީ، މާޗް 23 ގައި ކަމަށާއި، ކަރުދާހަށް އެ ބަދަލުގެނެސް މިމަހު ހަތަރެއްގައި، ފިނޭންސަށް ފޮނުވުމުން ދެވަނަ ފަހަރަށް ބީލަން ކުރުމަށް ސައުދީ ފަންޑުގެ ނޯ އޮބްޖެކްޝަން ހޯދުމަށް އޭޕްރީލް ފަހެއްގައި އެފަރާތަށް ފޮނުވާފައިވާ ކަމަށްވެސް ވިދާޅުވިއެވެ.\nމިނިސްޓަރު ވިދާޅުވީ، ނޯއޮބްޖެކްޝަން އޭޕްރީލްމަހުގެ ތިންވަނަ ހަފުތާގައި ލިބޭނެކަމަށް އަންދާޒާ ކުރެވޭ ކަމަށެވެ. އެއަށްފަހު ހަފުތާގެ ތެރޭގައި ބީލަމަށް އަލުން ހުޅުވައިލާނެ ކަމަށާއި، އެކަމަށް މަސްދުވަހުގެ މުއްދަތު ދޭން ހަމަޖެހިފައިވާއިރު ބީލަންތައް ލިބި، ބީލަން ހުޅުވޭނީ މެއިމަހުގެ ފަހު ހަފްތާގައި ކަމަށްވެސް ވިދާޅުވިއެވެ.\nބޭނުންވާ އަދަދަށް ސައްހަ ބީލަން ހުށަހަޅާފައިވާނަމަ، ބީލަންތަކުގެ އިވެލުއޭޝަން މަދުވެގެން 15 ދުވަސް ނަގާނެ ކަމަށާއި، އެހެން ކަމުން އެއްބަސްވުމުގައި ސޮއިކުރެވޭނެ ކަމަށް ބެލެވެނީ ޖޫންމަމުގެ ދެވަނަ ހަފްތާގައި ކަމަށްވެސް މިނިސްޓަރު ވިދާޅުވިއެވެ. އެހެންކަމުން އެއްބަސްވުމުގައި ސޮއިކުރާތާ، އަށްމަސްދުވަހަށް ވިސްނާއިރު، މާޗްމަސްތެރޭގައި ޕްލާންޓްގެ މަސައްކަތް ނިމޭނެކަމަށް ބެލެވޭކަމަށްވެސް ވިދާޅުވިއެވެ.\nމިނިސްޓަރު ވިދާޅުވީ، ދިއްދޫގެ އިތުރުން، އއ.ރަސްދޫ އާއި ދ.މީދޫ އާއި ލ.މާމެންދޫ އާއި ގދ. ރަތަފަންދޫ ގެ މަސައްކަތްވެސް އޮތީ ހަމަ އެގޮތަށް ކަމަށެވެ.\nގުޅޭ ޓެގު ރައްޔިތުންގެ މަޖިލިސް މިނިސްޓްރީ އޮފް ފިޝަރީޒް، މެރިން ރިސޯސަސް އެންޑް އެގްރިކަލްޗަރ މަސްވެރިކަން މަސްވެރިން


SunOnline: Amr aai Fenaka Saeedh ves MDP gaumee majileehah\nމުއާވިޔަތު އަންވަރު 25 Sep 2021, 22:10\nފެނަކަ ކޯޕަރޭޝަންގެ މެނޭޖިން ޑިރެކްޓަރު އަހްމަދު ސައީދު މުހައްމަދު އަދި އެސްޓީއޯގެ މެނޭޖިން ޑިރެކްޓަރު ހުސައިން އަމްރު މުހައްމަދު ރަޝާދު --- ސަން ފައިލް ފޮޓޯ\nއެމްޑީޕީގެ އެތެރޭގެ އިންތިހާބުގައި މަތި ދެކުނު ޕްރޮވިންސްގެ ރައީސް ކަން އެސްޓިއޯގެ މެނޭޖިން ޑިރެކްޓަރު ހުސައިން އަމްރު މުހައްމަދު ރަޝާދު ކަމިޔާބު ކުރެއްވިއިރު، ގައްދޫ ދާއިރާގެ ރައީސްކަން ފެނަކަ ކޯޕަރޭޝަންގެ މެނޭޖިން ޑިރެކްޓަރު އަހްމަދު ސައީދު މުހައްމަދު ކާމިޔާބު ކުރައްވައިފިއެވެ.\nވަގުތީ ނަތީޖާތައް ދައްކާ ގޮތުން މި ސަރުކާރުގައި ހިމެނޭ އަމްރުއާ ސައީދު ވެސް ވަނީ ގޮނޑި ކާމިޔާބުކުރައްވާފައެވެ.\nގައްދޫ ދާއިރާގެ ރައީސް ކަމަށް ސައީދާ އެކު ދެން ވާދަކުރެއްވީ، އަހްމަދު ނާފިޒާއި އަބްދުﷲ ޝަރީފެވެ.\nމަތި ދެކުނު ޕްރޮވިންސްގެ ރައީސް ކަމަށް އަމްރުއާ އެކު ދެން ވާދަކުރެއްވީ ގއ. އަތޮޅުގެ ކުރީގެ ކައުންސިލަރު ތައުފީގް އަބްދުﷲއެވެ.\nސަރުކާރުގެ ބޮޑު ދެ ކުންފުންޏެއްގެ މެނޭޖިން ޑިރެކްޓަރުން އެމްޑީޕީގެ އެތެރޭގެ އިންތިހާބުގައި ވާދަކުރައްވައި ގޮނޑި ކާމިޔާބު ކުރެއްވިއިރު، އެ އިންތިހާބުގައި ވާދަކުރެއްވި ތިން މިނިސްޓަރުން ވެސް ވަނީ އެ ބޭފުޅުން ވާދަކުރެއްވި ދާއިރާތަކުން ކާމިޔާބު ހޯއްދަވާފައެވެ.\nއެއީ މެދު އުތުރު ޕްރޮވިންސްގެ ރައީސް ކަމަށް ވާދަކުރެއްވި ޔޫތު މިނިސްޓަރު އަހްމަދު މަހްލޫފާއި ލ. ގަމު ދާއިރާގެ ރައީސްކަމަށް ވާދަކުރެއްވި އިކޮނަމިކް މިނިސްޓަރު ފައްޔާޒު އިސްމާއިލާއި މެދު ދެކުނު ޕްރޮވިންސްގެ ރައީސްކަމަށް ވާދަކުރެއްވި ފިނޭންސް މިނިސްޓަރު އިބްރާހިމް އަމީރެވެ.


Club thakaun faaralamun dhanikoh Dhangadey Green Street ah\nއަލީ އަޝްފާގު: ގްރީން ސްޓްރީޓަށް ސޮއިކުރަން ވަނީ ނިންމާފަ:- އަހުމަދު ޝުރާއު | އަވަސް\nފުރަތަމަ ޑިވިޝަންގެ ބައެއް ކުލަބުތަކުން، އެ ކުޅުންތެރިޔެއްގެ ސޮއި ހޯދަން ފާރަލަމުން ދަނިކޮށް، ރާއްޖޭގެ އެންމެ މޮޅު ކުޅުންތެރިޔާ، އަލީ އަޝްފާގް 'ދަގަނޑޭ' ކުލަބު ގްރީން ސްޓްރީޓަށް ސޮއި ކުރަން އެއްބަސް ވެއްޖެ އެވެ.\nގްރީން ސްޓްރީޓްގެ އޮފިޝަލަކު މީގެ ކުރިން ވަނީ، އެކަން އަވަސްއަށް ކަށަވަރު ކޮށްދީފަ އެވެ. އެ ކުލަބުގެ ހާއްސަ ރަސްމިއްޔާތެއް މިރޭ ޓާމިނަލް ކެފޭގައި ބޭއްވުމަށް ވަނީ ހަމަޖެހިފަ އެވެ. ބެލެވޭ ގޮތުގައި އެއީ އަޝްފާގް އެ ކުލަބަށް ސޮއި ކުރުމުގެ ރަސްމިއްޔާތެވެ.\nއަޝްފާގްގެ އިތުރުން އޭނާއާއެކު ގިނަ ދުވަސްތަކެއް ވަންދެން އެކުގައި ކުޅުނު މުހައްމަދު އުމޭރު ވެސް ގްރީންއަށް ސޮއި ކުރުމަށް ވަނީ ހެމަޖެހިފަ އެވެ.\nދިވެހި ލީގް އެންމެ ގިނަ ޓީމުތަކުގައި އަދި އެންމެ ގިނައިން ހޯދ ކުޅުންތެރިޔަކީ އަޝްފާގެވެ. ވޭތުވެދިޔަ ތިން އަހަރުގައި ދިވެހި ލީގް ހޯދި ކޮންމެ ކުލަބެއް ލީގް ހޯދާފައި ވަނީ އެ ކުލަބަށް އަޝްފާގް ސޮއި ކުރުމަށް ފަހު، އޭނާގެ ބޮޑު ހިއްސާއަކާ އެކު އެވެ.\nމިދިޔަ އަހަރު، އޭނާ ފުރަތަމަ ކުޅުނީ ނިއު ރޭޑިއަންޓަށެވެ. އެ ކުލަބާއެކު މާލޭ ލީގް ހޯދި އެވެ. އޭއެފްސީ ކަޕުގައި، އިންޑީއާގެ ވަރުގަދަ ބާރު ބެންގަލޫރު އެފްސީ ބަލިކޮށް، ދެ ވަނަ ބުރާ ވަރަށް ގާތަށް ނިއު ރޭޑިއަންޓް ގެންގޮސް ދިނެވެ. ނިއު އިން އޭނާއަށް ދޭން ޖެހޭ މުސާރަ ނުދީ އޮތުމުން، އޭނާގެ ފަރާތުން އެ މައްސަލަ އެފްއޭއެމްއަށް ހުށަހެޅި އެވެ. އެފްއޭއެމްގެ ޕްލޭއާސް ކޮމިޓީން މައްސަލަ ބެލުމަށް ފަހު، ނިއު ރޭޑިއަންޓާއި އޭނާއާ ދެމެދު އޮތް ކޮންޓްރެކްޓް ބާތިލު ކުރި އެވެ. އެއަށް ފަހު، އޭނާ ސޮއި ކުރީ ޓީސީއަށެވެ.\nއުމުރުން އެންމެ 16 އަހަރުގައި ކުލަބު ކެރިއާ ފެށީ ކުލަބު ވެލެންސިއާއިންނެވެ. ވެލެންސިއާގެ އިތުރުން ނިއުރޭޑިއަންޓަށާއި ވީބީ އައްޑޫ އެފްސީ އަށާއި ބުރުނާއީގެ ޑީޕީއެމްއެމް އެފްސީ އަދި މެލޭޝިއާގެ ޕީޑީއާރްއެމް އަށާއި މާޒިޔާއަށް ވެސް ދަގަނޑޭ ވަނީ ކުޅެފައެވެ.


Hulhumale Gai Vehicle Registry Kurumuge Usool Harukashi Kohfi - Vaguthu\nހުޅުމާލޭގައި ވެހިކަލް ރަޖިސްޓްރީ ކުރުމުގެ އުސޫލު ހަރުކަށިކޮށްފި\n5 މަސް ކުރިން ( މާޗް 12, 2019 )\nހުޅުމާލެއަށް އެއްގަމު އުޅަނދުފަހަރު ގެނެސް، ގެންދިއުމާއި ބޭނުންކުރުމުގެ އުޞޫލުގެ ދަށުން ގަރާޖު ނެތް ތަންތަނަށް ދެމުން ގެންދިޔަ ހުއްދަ މަޑުޖައްސާލުމަށްފަހު، އެއުޞޫލު މުރާޖަޢާކޮށް އެޗްޑީސީގެ ވެބްސައިޓްގައި އާންމުކޮށްފިއެވެ.\nއުސޫލުގައި ބުނެފައިވާ ގޮތުގައި އެއްވެސް އުޅަނދެއް ހުޅުމާލެއަށް ގެންދިއުމުގެ ކުރިން އެއުޅަނދެއް ހުޅުމާލެއަށް ގެންދިއުމުގެ ހުއްދައެއް އެޗްޑީސީން ހޯދަން ޖެހޭނެއެވެ.\nމިހާރު ގެނެސްފައިވާ ބަދަލު ބުނާ ގޮތުން ހުޅުމާލޭގެ ގޯތި، ރޯހައުސް އަދި ފްލެޓަކަށް އުޅަނދެއް ރަޖިސްޓަރީ ކުރެވޭނީ، އެތަނެއްގެ ވެރިފަރާތް ނުވަތަ ވެރިފަރާތުގެ އަނބި/ފިރި/ދަރިން/މަންމަ/ބައްޕަގެ ނަންމަތީގައި އެކަންޏެވެ.\nވެހިކަލެއް ހުޅުމާލެއަށް ގެންދެވޭނީ އުޅަނދު ގެންނަން ބޭނުންވާ ގޯތި ނުވަތަ ރޯހައުސްގެ ކުރެހުން ފާސްކޮށް ގަރާޖު ހެދިފައިވާ ބައި އިމާރާތް ކުރެވި އިމާރާތް ބޭނުން ކުރުމުގެ ހުއްދަ އެޗްޑީސީން ނެގުމަށް ފަހު އެވެ.\nމިއުޞޫލުގެ ދަށުން ހުޅުމާލޭގެ ގޯތި، ފްލެޓް އަދި ރޯހައުސްތަކަށް ގެންނަ އުޅަނދު ހުޅުމާލެއަށް އެތެރެކޮށް ރަޖިސްޓަރީކުރުމުގެ ހުއްދައަށް އެދި ހުށަހަޅުއްވަން ޖެހޭނީ އޮންލައިން ޕޯޓަލް މެދުވެރިކޮށެވެ.\nޕޯޓަލްއަށް ލޮގް އިން ވުމުން "ހުޅުމާލެއަށް އުޅަނދުފަހަރު ގެނެސް، ގެންދިއުމާއި ބޭނުންކުރުމުގެ އުޞޫލު" އަދި "ހުޅުމާލެއަށް އެއްގަމު އުޅަނދުފަހަރު ގެނެސް، ގެންދިއުމާއި ބޭނުންކުރުމުގެ ހުއްދައަށް އެދޭ ފޯމު" ފެންނަން ހުންނާނެއެވެ. ހުއްދައަށް އެދިލައްވާ ފަރާތްތަކަށް ފޯމު ފުރުއްވުމަށްފަހު ހުށަހަޅުއްވަންޖެހޭ ލިޔެކިޔުންތަކާއެކު ޕޯޓަލް މެދުވެރިކޮށް ހުއްދައަށް އެދި ހުށަހެޅުއްވޭނެއެވެ.\nއަދި 13 މާރިޗު 2019 ވާ ބުދަ ދުވަހުގެ 8:00 އިން ފެށިގެން ޕޯޓަލް މެދުވެރިކޮށް ހުއްދައަށް އެދި ހުށަހެޅުއްވޭނެކަން އާންމުކޮށް އަންގާ އިޢުލާން ކުރާކަމަށް އެޗްޑީސީން ވިދާޅުވެއެވެ.\nހުޅުމާލޭގައި ޕާކިން ޖާގަ ހުރި ތަންތަނަށް އުޅަނދު ރަޖިސްޓްރީ ކޮށްދެނީ\nހުޅުމާލޭ ބީޗް ކެފޭ ތަކަށް ނުވަދެވޭނެހެން ބަންދުކޮށްފި


Doctarunge report aa Sushant ge aailaa hiyhama eh nujehunu\nސުޝާންތު އާއިލާގެ ބައެއް މެންބަރުންނާއެކު\nސުޝާންތު ސިންގް ރާޖްޕޫތުގެ ކުއްލި މަރާ ގުޅިގެން އޭނާގެ އާއިލާއަށް ލިބިފައިވާ ހިތްދަތި ކަމާއި ހިތާމައަށް އަދިވެސް ލުޔެއް ލިބޭ ގޮތެއް ނުލިބެ އެވެ. ސުޝާންތަކީ ހަތަރު ކުދިންގެ އާއިލާގެ ހުރި ހަމައެކަނި ފިރިހެން ކުއްޖާއަށް ވެފައި އޭނާގެ ކުއްލި މަރުން އެއްބަނޑު އެއްބަފާ ދެން ތިބި އަންހެން ކުދިންނަށް ވަނީ ވަރަށް ބޮޑަށް އަސަރު ކޮށްފަ އެވެ. އަދި ސުޝާންތުގެ ބައްޕަ އަށް ވެސް ވަނީ މިކަމުގެ ހިތާމަ ވަރަށް ބޮޑަށް ވެރިވެފަ އެވެ.\nއާއިލާއިން ގަބޫލުކުރާ ގޮތުގައި ސުޝާންތު މަރުވީ އަމިއްލައަކަށް ނޫނެވެ. އޭނާގެ ލޯބިވެރިޔާ ރިއާ ޗަކްރަބަތީ ޑްރަގް ދީގެން މަރުވާން މަޖްބޫރު ކުރީ އެވެ.\nސުޝާންތުގެ އާއިލާގެ މަތިން ސުޕްރީމް ކޯޓުގެ އަމުރަކަށް އިންޑިއާގެ ސީބީއައި އިން މިހާރު މި މައްސަލަ ބަލަމުންދާއިރު ސުޝާންތުގެ ޕޯސްޓު މޯޓަމް ހެދި އެއިމްސްގެ ރިޕޯޓަށް އެ އެޖެންސީން ވަރަށް ބޮޑަށް ބަރޯސާ ވެއެވެ. އެއިމްސް އިން އެންމެ ފުރަތަމަ ނެރުނު ރިޕޯޓުގައި ވެސް ސުޝާންތު މަރުވީ އަމިއްލައަށް ކަމަށް ބުނެފައި ވެއެވެ.\nނަމަވެސް އާއިލާގެ އެދުމުގެ މަތިން އަނެއްކާވެސް ފޮރެންސިކް ހެކިތައް ބަލައި ޕޯސްޓްމޯޓަމް ކަންތައް ދިޔަ ގޮތް ރިވިއު ކުރުމަށްފަހު ދެ ވަނަ ފަހަރަށް ޑޮކްޓަރުން ނެރުނު ރިޕޯޓުގައި ވެސް ބުނެފައިވަނީ ސުޝާންތު މަރުވީ އަމިއްލައަށްކަން ޝައްކެއް ނެތް މިންވަރަށް ޔަގީން ކުރެވޭ ކަމަށެވެ.\nއެއިމްސް އަކީ މުޅި އިންޑިޔާގެ ވެސް އެއްވަނަ މެޑިކަލް އިންސްޓިޓީއުޓެވެ. ސުޝާންތުގެ މަރުގެ ރިޕޯޓު ތައްޔާރުކުރުމުގައި އެ އިންސްޓިޓިއުޓްގެ ވަރަށް މަތީ ފެންވަރުގެ ހަތް ޑޮކްޓަރަކު ބައިވެރިވެފައި ވެއެވެ. ހަތް ޑޮކްޓަރުން ވެސް އެއްބަސް ވެފައިވަނީ ސުޝާންތު މަރާލާފައިވާ ކަމުގެ ކުޑަ ނަމަވެސް ހެއްކެއް އޭނާގެ ހަށިގަނޑުން އެމީހުންނަށް ފެނިފައި ނުވާ ކަމަށެވެ. އަދި ވިހައެއް އެއްޗެއް ދީފައިވާ ކަމުގެ އެއްވެސް ނިޝާނެއް ވެސް ނެތް ކަމަށެވެ.\nނަމަވެސް ޑޮކްޓަރުން ދެ ވަނަ ފަހަރަށް ނެރުނު ރިޕޯޓާ ވެސް ސުޝާންތުގެ އާއިލާ ވަނީ ހިތްހަމަނުޖެހިފަ އެވެ. އަދި ޑޮކްޓަރުންގެ ޝަކުވާ މިހާރު ސުޝާންތުގެ އާއިލާއިން ވަނީ ކަމާ ބެހޭ ފަރާތްތަކުގައި ކޮށްފަ އެވެ. ސުޝާންތުގެ ފޮރެންސިކް އެނަލައިސިސް ރިޕޯޓު ލީކު ވެފައިވާތީ ޑޮކްޓަރުން އެކަން ކުރިކަމަށް ތުހުމަތުކޮށްފަ އެވެ.\nސުޝާންތުގެ އާއިލާގެ ގާނޫނީ ވަކީލު ވަރުން ސިންގް އެ އާއިލާގެ ފަރާތުން ހުށަހެޅި ޝަކުވާގައި ބުނެފައިވަނީ ރިޕޯޓު މާ ކުރިން ލީކުވުމުން ޑޮކްޓަރުންނާ މެދު އިތުބާރު ގެއްލިފައިވާ ކަމަށާއި އަލުން ޑޮކްޓަރުންގެ ޕެނަލެއް ނަގައިގެން ފޮރެންސިކް ހެކިތައް އަލުން އެމީހުން ލައްވާ ބަލައި ރިޕޯޓު ތައްޔާރުކޮށްދޭން އެދޭ ކަމަށެވެ.\nގާނޫނީ ވަކިލު ބުނަނީ ޕޯސްޓް މޯޓަމް ހެދި ކޫޕާ ހޮސްޕިޓަލުން ޕޯސްޓް މޯޓަމް ހެދިއިރު ވީޑިއޮގްރަފީ ކޮށްފައި ނުވާ ކަމަށާއި އަދި މަރުވި ގަޑި ކަނޑައެޅިގެން ރިޕޯޓުގައި ބަޔާން ކޮށްފައި ނުވާ ކަމަށެވެ.\nސުޝާންތު ދިރިއުޅޭ އެޕާޓްމަންޓުގެ ނިދާ ކޮޓަރީގައި އަމިއްލައަށް މަރުވެފައި ހުއްޓާ ފެނުނީ މިދިޔަ ޖޫން މަހުގެ 14 ވަނަ ދުވަހު އެވެ.\nމިހާރު ސީބީއައިގެ އިތުރަށް ނާކޮޓިސް ކޮންޓްރޯލް ބިއުރޯ އިން މި މަރުގެ މައްސަލައިގައި ހިމެނޭ ޑްރަގް އެންގަލް ދަނީ ތަހުގީގުކުރަމުންނެވެ. އަދި ސުޝާންތު މަރުވިއިރު އޭނާ ޑްރަގް ނަގާތާ ގިނަ ދުވަސްތަކެއް ވެފައިވާކަމުގެ ހެކިތައް އެ އެޖެންސީ އަށް ލިބިފައިވާ ކަމަށް އެފަރާތުން ވަނީ ބުނެފަ އެވެ.


BREAKING NEWS: Fellaini Aai Bahdhalvi Meehun Male' Sarahahdhugai Thibedhaane, Avahah Report Kurey - Vaguthu\nފެލައިނީ އާއި ބައްދަލުވި މީހުން މާލެ ސަރަހައްދުގައި ތިބެދާނެ، އަވަހަށް ރިޕޯޓް ކުރޭ!\nރާއްޖޭގައި ޗުއްޓީ ހޭދަކުރުމަށް ފަހު މި މަހުގެ 12 ވަނަ ދުވަހު ޗައިނާ އަށް ދިޔަ ފަހުން ކޮވިޑް-19 އަށް ޕޮޒިޓިވް ވި ބެލްޖިއަމްގެ ފުޓްބޯޅަ ކުޅުންތެރިޔާ މައުރޯނޭ ފެލައިނީއާ ކޮންޓެކްޓުވި މީހުން މާލެ ސަރަހައްދުގައި ތިބެދާނެ ކަމަށާއި އެއްވެސް ތަނަކުން އޭނާ އާއި ބައްދަލުވި މީހަކު ހުރިނަމަ އެކަން ހެލްތު ޕްރޮޓެކްޝަން އެޖެންސީ (އެޗްޕީއޭ) ގެ 1676 އަށް ގުޅުމަށް ސަރުކާރުން އެދިއްޖެއެވެ.\nކޮވިޑް-19 އާއި ގުޅޭ މައުލޫމާތު ހިއްސާކުރާ ސަރުކާރުގެ ތަރުޖަމާން މަބްރޫކް އަބްދުލްއަޒީޒް ވިދާޅުވީ ފެލައިނީ އާއި ބައްދަލުވި މީހުން ދެނެގަތުމުގެ މަސައްކަތް މިހާރު ކުރިއަށްދާ ކަމަށާއި އޭނާ އާއި ބައްދަލުވި ދެމީހެއްގެ ގައިން ސާމްޕަލް ނަގައި ޓެސްޓް ކުރުމުގެ މަސައްކަތް ވެސް ފަށާފައިވާ ކަމަށެވެ.\n"ފެލައިނީ އާއި ބައްދަލުވެ، ސަލާމްކޮށް ގާތްކޮށް ކޮންޓެކްޓް ވެފައި ތިބި މީހުން، އަދި ސާވް ކުރި މީހުން ވެސް އެކަން ރިޕޯޓް ކުރުމުން 1676 އަށް ގުޅުން އެދެން. އޭނާ ހުރީ ރީތި ރަށުގައި. ކޮންޓެކްޓް ޓްރޭސިން ކުރިއަށް އެބަދޭ. ނަމަވެސް މިއީ ސީރިއަސް ކަމަކަށް ވާތީ އަމިއްލައަށް މިކަން ކަމާބެހޭ ފަރާތްތަކަށް އަންގަމުން ގެންދިއުން އެދެން." މަބްރޫކް ވިދާޅުވިއެވެ.\nމަބްރޫކް ވިދާޅުވީ ފެލައިނީ އަކީ އެއާޕޯޓަށް ދަތުރު ކުރި މީހަކަށް ވާތީ މާލެ ސަރަހައްދުން ވެސް ބައްދަލުވި މީހުން ތިބެދާނެ ކަމަށެވެ. އެހެންކަމުން އަމިއްލަ ރައްކާތެރިކަމަށް އިސްކަންދީ މައުލޫމާތު ފޯރުކޮށްދިނުމަށް މަބްރޫކް އެދިވަޑައިގެންނެވިއެވެ.\nމަބްރޫކް ވިދާޅުވީ ފެލައިނީ ކޮވިޑް-19 އަށް ފައްސި (ޕޮޒިޓިވް) ވެފައި ވަނީ މިމަހުގެ 20 ވަނަ ދުވަހު ކަމަށާއި ނަމަވެސް އޭރު އޭނާ ރާއްޖެ އިން ފުރައިގެން ދިޔަތާ 14 ދުވަސް ނުވާތީ އޭނާ ރާއްޖެ އިން ފުރައިގެން ދިޔައިރު ވެސް ކޮވިޑް-19 ޖެހިފައި ހުރުމުގެ ފުރުސަތު އެބައޮތް ކަމަށެވެ.\nފެލައިނީ ރާއްޖެ އައުމުން އޭނާ އާއި އެކު ބައެއް މީހުން ނަގާފައިވާ ފޮޓޯތައް މީސް މީޑިއާގައި ދަނީ ދައުރުވަމުންނެވެ. އޭގެތެރޭގައި އެއާޕޯޓްގައި ނަގާފައިވާ ބައެއް ފޮޓޯތައް ވެސް ހިމެނެއެވެ.\nމާޗް 22, 2020 21:26\nއަދިވެސް ޓޫރިސްޓުން ގެނައުން ހުއްޓާލާކަށް ނުވޭތަ..މިކަން ހުއްޓުވަން ޕެޓިޝަނެއްގަ ސޮއިކުރަންވީ ނޫނީ ރައްޔިތުން ނިކުމެގެން ހުއްޓުވުނު ގޮތަކަށް ހުއްޓުވަންވީ.\nމާޗް 22, 2020 21:29\nވަރަށް ރަނގަޅު އޭނަޔާ ބައްދަލުވެފައިވާ ފަރާތްތަކުން އަވަހަށް ޓެސްޓް ކުރައްވަވާ .ހިތަށް ހަމަޖެހުންއަންނާނީ އޭރުން .\nމާޗް 22, 2020 23:46\nތަނަކުން ފަރަންޖީއެއް ދޮންމީހެއް ފެންނއިރަށް ގޮަސް ތިމާ އަށް މާމޮޅުކަމެއް ކުރެވުނީކަމަށްހީކޮށް ގަޔަށް ބޮލަށްއަރާ ފޮޓޯނަގާތި\nތިކަހަލަ ކިތަންމެ ފެލައިނީ އެއް އަދިވެސް އަންނާނެ ޓުއަރިސްޓުން އެތެރެވުން މަނާ ނުކުރާހާ ހިނދަކު އޭރުން ދިވެހިން އުޅެން ޖެހޭނީ މިހާސްކަމާ ނުތަނަވަސް ކަމުގަ ދެން ފެންނާނީ އެންމެ ބޭނުންނުވާ މަންޒަރުތައް. ވަގުތު ދަނީ ފާއިތު ވަމުން ސަރުކާރުގެ ވިސްނުން ހުރީ ޑޮލަރާ ހޯދުމަށް\nމާޗް 22, 2020 21:40\nއދ އަތޮޅު ދެކުނު ބުރީގަ ހުރި އެންމެ ބޮޑު، އެންމެ މޮޅު. ނުޖޫމީ އިލްމް ވެރިޔާ ބުނާ ގޮތުން، މިބަލީގެ ސަބަބުން ދެން ރާއްޖެއަށް އޮތީ ކަޅު އަނދިރި ދުވަސްތަކެއް. ކުރިޔަށް އޮތް ތަނުގަ މިބަލި ރާއްޖޭގަ ބާރު މިނުގަ ފެތުރި ގިނަ ބަޔަކު މަރުވެދާނެ ކަމައް. އޭނާގެ ފާލަ އިން ދައްކާ.. މީ ތޯތޯ ވާހަކަ އެއް ނޫން.\nމާޗް 22, 2020 22:41\nކަހީނުންގެ ވާހަކަ ނުދައްކާބަލަ! ތިކިޔާ މީހާއަށް ކޮވިޑް 19 ކިޔަނީ ވައިރަހަކަށްކަމެއް ނޫނީ އަންހެނަކަށްކަމެއްވެސް ނޭގޭނެ!\nޣައިބުގައި ވާހާ ކަންކަމެއް އެންމެ މޮޅަށް ދެނެވޮޑިގެންވަނީ މާތް الله\nމާޗް 22, 2020 22:10\nކަލޭމެން ވެއްޖެއެއްނު އެއްވެސް ގައުމަކުން މި ރާއްޖެއަށް ޓުއަރިސްޓުން އެތެރެވިޔަ ނުދޭން. ޢަދި ވެސް ސަރުކާރުން ބަލަނީ ޑޮލަރުކޮޅެއް ލިބޭތޯ ވިއްޔާ، ދިވެހި ރައްޔިތުން ރިސްކަށް އެކްސްޕޯސްކޮށްފަ\nމާޗް 22, 2020 22:11\nއަޅެފަހެ ކީކުރަންހޭ ބޭރުމީހުން ރާއްޖެ ގެންނަނީ މިދުވަސް ކޮޅު، ހަމަ ޑޮލަރައް ހޭބަލިވެފަ، ދިވެހި ރައްޔިތުން ނުޖެހޭނެ ރިފޯޓު ކުރާކައް ތިޔަމީހުން ނުގެނނަ ނަމަކަ.\nމާޗް 22, 2020 22:43\nއިބޫ ކުށްވެރިވާނެ. "އިނގިހުރެ" ޓުއަރިސްޓުން އައުން ނުހުއްޓުވީމާ. މަގޭ ދަރިއަކަށް ޖެހިއްޖެއްޔާ ކޯޓަށް ދާނަން.\nމާޗް 22, 2020 23:27\nކަލޭމެނޭ އިންޑިޔާ ވަރަށް ނުރައްކާ ކޮވިޑް އަށް. ހުއްޓުވާ އާދޭސް ކކޮއްފަ މި ބުނަނީ.\nމާޗް 23, 2020 00:00\naadheyskohfa mi dhannavanee salaamathun thibi dhiveheenah thakai2nuvatha3hafuthaaah raajjeyge Maj dhoraashi .bandhukohdhee\nމާޗް 23, 2020 00:23\nމިހިރަ ރައީސް މީހާއަށް ރައްޔިތުން ގެ އަޑު އިވޭބާ ؟ ނުގެންނާށޭ ބުނީމަ ވެސް ޢަޑެއްނީވޭ. ދެން ގެންނާށޭ ކިޔަންވީތޭ. މުޅި ދުނިޔޭގައި ބަލިފެތުރޭ އިރު ހެޔޮނުވާނެނު\nމާޗް 23, 2020 07:06\nރައީސްމީހާ އަކީ ނަމެއްގަ ހުރި މީހެއް އޭނަ ހަދާނީ އަންނި ބުނާގޮތް. އަންނިއަށް ހެޔޮވާނެ ޑޮލަރު ލިބެންޏާ\nމާޗް 23, 2020 01:42\nހުއްޓާނުލާ ޕޮޒިޓިވް މީހުންތައް ގެންނާތި.\nމީ ޑޮލަރަށް މޮޔަވާ ސަރުކާރެއް.\nމިފަހަރު ހުރިހާ ދިވެހިން މަރާފަ ވެސް ޑޮލަރު ބޮނޑީގަ ބައްދާތި .\nހުވާމިބުނީ .މޮޔަ ވެރިއެއް ވެރިކަމަށް ގެނެސްގެން ރައްޔިތުން ހަލާކުވަނީ .\nމާޗް 23, 2020 03:49\nމަބްރޫކް، މަނިކުފާނު ވާހަކަފުޅު ތިޔަ ދައްކްވަނީ ދެފަހަރު ދެގޮތަށް... ފުރަތަމަ ތިޔަ ވިދާޅުވީ އޭނާޢަށްޢެބަލި ޖެހުނީ ރާއްޖެއިން ދިޔަ ފަހުންނޭ.. މިހާރު ތިވިދާޅުވަނީ އޭނަ ރާއްޖެއައި އިރުވެސް ހުރީ ބަލި ޖެހިފައޭ...\nމާޗް 23, 2020 06:39\nއަލީ ވަހީދުއާ، މަހުލޫފް އާއިމީޓްވި....\nމާޗް 23, 2020 07:24\nފެލައިނީ އާއި ބައްދަލުވެ، ސަލާމްކޮށް ގާތްކޮށް ކޮންޓެކްޓް ވެފައި ތިބި މީހުން، އަދި ސާވް ކުރި މީހުން ވެސް އެކަން ރިޕޯޓް ކުރުމުން 1676 އަށް ގުޅުން އެދެން. އޭނާ ހުރީ ރީތި ރަށުގައި. ކޮންޓެކްޓް ޓްރޭސިން ކުރިއަށް އެބަދޭ. ނަމަވެސް މިއީ ސީރިއަސް ކަމަކަށް ވާތީ މިކަން ކަމާބެހޭ ފަރާތްތަކަށް އެންމެންގެ ރައްކާތެރިކަމަށްޓަކައި އަންގަވާ.


Premier League anna mahu ekehggai fashanee - One Online\nއިނގިރޭސި ޕްރިމިއާ ލީގުގައި ޔުނައިޓެޑާއި އެވަޓަން ބައްދަލުކުރި މެޗުގެ ތެރެއިން: އެ މެޗު ނިމިގެންދިޔައީ 1-1ގެ ނަތީޖާއަކުން ދެ ޓީމު އެއްވަރުވެގެން -- ފޮޓޯ/ ރޮއިޓާސް\nޕްރިމިއާ ލީގް އަންނަ މަހު އެކެއްގައި ފަށަނީ\nޕްރިމިއާ ލީގްގެ މެޗުތައް އަންނަ މަހު އެއް ވަނަ ދުވަހު ފެށުމުގެ ހުއްދަ އިނގިރޭސި ސަރުކާރުން ދީފި އެވެ.\nލީގް ފެށުމުގެ ހުއްދަ ދޭން އިނގިރޭސި ސަރުކާރުން ނިންމީ، ގާނޫނު ހަދާ މަޖިލީހަށް ބޮޑުވަޒީރު ބޮރިސް ޖޯންސަން އިއްޔެ ހުށަހެޅުއްވި ރިޕޯޓްގައި އެކަން ފާހަގަކުރައްވާފައި ވުމުންނެވެ. "ގައުމު އަލުން ބިނާ ކުރުމުގައި އަހަރެމެންގެ ޕްލޭން" ނަމުގައި އެކުލަވާލާފައިވާ 60 ސޮފުހާގެ ރިޕޯޓް އިއްޔެ ބޮރިސް ޖޯންސަން ވަނީ މަޖިލީހަށް ހުށަހަޅުއްވައިފަ އެވެ.\nއިއްޔެ ބޮރިސް ހުށަހެޅުއްވި އެ ޕްލޭން މަރުހަލާތަކަކަށް ބަހާލަފައިވާއިރު ދެ ވަނަ މަރުހަލާގައި ވަނީ ޓީމު ސްޕޯޓްސް އަލުން ފެށުމުގެ މައްޗަށެވެ. ސަރުކާރުން ހުއްދަ ލިބުމާއިއެކު ޕްރިމިއާ ލީގުން، އަންނަނީ ޖޫން އެކެއްގައި ސީޒަން އަލުން ފެށުމަށް މަސައްކަތް ކުރަމުންނެވެ.\nސަރުކާރުން ހުއްދަ ދީފައިވީނަމަވެސް ލީގު ފެށުމަށް ރަސްމީ ގޮތުން ހުއްދަ ލިބޭނީ، އިނގިރޭސި ސިއްހީ މާހިރުންނާއި މަޝްވަރާ ކުރުމަށް ފަހު ކެބިނެޓް މިނިސްޓަރުންގެ ލެވެލްގައި ނިންމުމަށް ފަހު ކަމަށް ރިޕޯޓްތައް ބުނެއެވެ.\nކޮވިޑް 19 އާ ގުޅިގެން މެދުކަނޑާލި ލީގްތަކުގެ ތެރެއިން އެންމެ ފުރަތަމަ ފަށާ ލީގަކީ ޖަރުމަންގެ ބުންޑެސް ލިގާ އެވެ. އެ ލީގްގެ ކުޅުން އަންނަ ހޮނިހިރު ދުވަހު ފަށާނެ އެވެ. އިނގިރޭސި ލީގް ޖޫން އެކެއްގައި ފެށިއްޖެނަމަ، އެ ލީގް ވެގެން ދާނީ ދުނިޔޭގެ އެންމެ ބޮޑު ހަތަރު ލީގްގެ ތެރެއިން ދެވަނައަށް ފަށާ ލީގަށެވެ.\nއަންނަ މަހު 12 ގައި ސްޕެއިންގެ ލަލީގާ ފެށުމަށް މަސައްކަތް ކުރާއިރު ސްޕެއިންގެ ސިއްހީ ވުޒާރާއިން ބުނެފައި ވަނީ އެކަމާ ބެހޭ ގޮތުން ވަކި ގޮތެއް އަދި ނިންމިފައި ނުވާ ކަމަށެވެ. ނަމަވެސް ލަލީގާގެ ޓީމުތައް ވަނީ ޕްރެކްޓިސް ފަށައިފަ އެވެ. މީގެ އިތުރުން އިޓަލީގެ ސޭރިއާގެ ކުލަބުތަކުން ވެސް މި މަހު 18 ގައި ޕްރެކްޓިސް ފެށުމުގެ ހުއްދަ ދީފައިވާއިރު ލީގް ފެށޭނެ ދުވަހެއް އަދި އިއުލާން ކޮށްފައެއް ނުވެއެވެ.\nމުބާރާތްތައް އަލުން ފަށާއިރު ކުޅުންތެރިން ނުވައްދައި މެޗްތައް ކުރިއަށް ގެންދިއުމަށް ވަނީ ނިންމާފައެވެ. ނަމަވެސް އެކަމާ ގުޅިގެން ބައެއް ޓީމުތަކުން ވަނީ ކަންބޮޑުވުން ފާޅުކޮށްފައެވެ.\nގުޅޭ ޓެގު އިނގިރޭސި ޕްރިމިއާ ލީގު ކޮވިޑް 19 ލޮކްޑައުން


Moolee in viyafaari koggen SAFF match akah hiley ticket libey offer eh! | ThePress\nމޫލީން ވިޔަފާރިކޮށްގެން ސާފް މެޗަކަށް ހިލޭ ޓިކެޓް ލިބޭ އޮފާއެއް!\n04 October 2021, 22:08\nމޫލީން ވިޔާފަރިކޮށްގެން ސާޕް ޗެމްޕިއަންޝިޕްގެ މެޗަކަށް ހިލޭ ޓިކެޓް ހޯދަން ރަނުގެ ފުރުސަތެއް!\nމޫލީން ވިޔަފާރިކޮށްގެން ސާފް ޗެމްޕިއަންޝިޕްގެ މެޗެއް ބަލާލަން ޓިކެޓް ލިބޭ އޮފާއެއް އުރީދޫ މޯލްޑިވްސް އިން ތައާރަފް ކޮށްފިއެވެ.\nއުރީދޫން ބުނީ، މި ދުވަސްވަރު މޫލީން ކުރާ ވިޔަފާރިތަކުގެ ތެރެއިން ނަސީބުވެރި ފަރާތެއް ހޮވުމަށް ނިންމާފައިވާ ކަމަށެވެ. އެ ގޮތުން ހޮވޭ ނަސީބުވެރި ފަރާތަކަށް ދޭ އިނާމަކީ ސާފް ޗެމްޕިއަންޝިޕްގެ މެޗެއް ބަލާލަން ހިލޭ ޓިކެޓެއް ކަމަށް އުރީދޫން ބުނެއެވެ.\nހޮވޭ ނަސީބު ވެރި ފަރާތަކަށް އެ މީހަކު ބަލަން ބޭނުންވާ މެޗު އިހްތިޔާރު ކުރުމުގެ ފުރުސަތު އޮންނާނެ ކަމަށް އުރީދޫން ބުނެއެވެ.\nއުރީދޫން ބުނީ މެޗް އޮންނަ ކޮންމެ ދުވަހަކު ނަސީބުވެރި އެކަކު ހޮވާނެ ކަމަށެވެ.\nސާފް ޗެމްޕިއަންޝިޕްގެ ކުރިއަށް ހުރި މެޗުތަކަށް ބަލާއިރު، މި މަހުގެ7ވަނަ ދުވަހު ހަވީރު އިންޑިއާ އާއި ސްރީލަންކާ ބައްދަލު ކުރާ މެޗެއް ކުޅުމަށް ތާވަލު ކޮށްފައިވާ އިރު އެރޭ އޮންނާނީ ރާއްޖެއާއި ބަންގްލަދޭޝް ކުޅޭ މެޗެކެވެ.\nއެއަށް ފަހު 10 އޮކްޓޯބަރުގެ ހަވީރު ރާއްޖެއާއި ސްރީލަންކާ ގެ މެޗެއް ކުޅޭ އިރު އެރޭ އިންޑިއާއާއި ނޭޕާލް ބައްދަލު ކުރާ މެޗެއް ވަނީ ތާވަލް ކޮށްފައެވެ. އެއަށް ފަހު މި މަހުގެ 13 ވަނަ ދުވަހު ހަވީރު ބަންގްލަދޭޝްއާއި ނޭޕާލްގެ މެޗެއް އޮތް އިރު އެރޭ ރައްޖެއާއި އިންޑިއާގެ މެޗެއް ވަނީ ތާވަލް ކޮށްފައެވެ.


އަންހެން ކުއްޖަކު ދެ މިނެޓު ތެރޭ މި ފައިބަނީ އޭ ބުންޏަސް ގަބޫލު ނުކުރާތި! – Dhen.mv\nއަންހެން ކުއްޖަކު ދެ މިނެޓު ތެރޭ މި ފައިބަނީ އޭ ބުންޏަސް ގަބޫލު ނުކުރާތި!\nޢާލިމް އަބްދުއްލަތީފް October 31, 2020 - 5:30 pm\nދާދި އިހަކަށް ދުވަހަކު މެންދުރު 12 ޖަހާކަށް ހާއިރު މަޖީދީ މަގު ހުދުމާ ކައިރިން ހިނގާފައި ދަނިކޮށް އެތާންގައި މަޑުކޮށްލައިގެން އިން އަހަރެންގެ ރަހުމަތްތެރިއަކާ ދިމާވެއްޖެއެވެ. މިތާ ކީއްކުރަނީ ތޯ އަހާލުމުން އޭނާ ބުނީ އޭނާގެ ލޯބިވެރިޔާ ފައިބަންދެން މަޑުކޮށްލައިގެން އިނީ ކަމަށެވެ. އަހަރެން ވެސް އިރުކޮޅަކު އޭނާއާ ވާހަކަ ދައްކާލަން މަޑުކޮށްލުމަށްފަހު އެތަނުން ގޮސްފީމެވެ. އަަހަރެން ދިޔައީ ރައްޓެއްސަކާ އެކު މެންދުރުގެ ކެއުމަށެވެ.\nއަހަރެން މެންދުރުގެ ކެއުމަށް ދިޔައީ މާފަންނު ފުޑް ކޯޓަށެވެ. ސައިކަލު ގަރާޖަށް މަރާމާތަކަށް ލާފައިވުމާއެކު އަހަރެން އެ ދުވަހު އުޅުނީ ހިނގާފައެވެ. މެންދުރުގެ ކެއުމަށް އަހަރެން ފުޑްކޯޓަށް ދިޔައިރު ގަޑިން ގާތްގަނޑަކަށް 12:15 ވެއްޖެއެވެ. އަހަރެންނަކީ ނުލާހިކު ބާރަށް ހިނގާ މީހެކެވެ. އެތަނަށް ގޮސް އަހަރެން ލަސްކުރާކަށް ނުހުންނަމެވެ. ސަބަބަކީ އަހަރެން ނުކުމެގެން މިއުޅެނީ އޮފީހުގެ ޑިއުޓީ ގަޑީގައި ކަމަށް ވާތީއެވެ. މެންދުރު ކެއުމަށް ލިބޭ ގަޑިއިރުގެ ތެރެއިން ބައިގަޑިއިރު މިހާރު ވެސް އަރައިގެން ގޮސްފި ވިއްޔާއެވެ،\nއަހަންނާއި އަހަރެންގެ ރަހުމަތްތެރިޔާ ކައި ނިމިގެން އެތަނުން ނުކުތް އިރު ގަޑިން ގާތްގަނޑަކަށް 12:45 ވަނީއެވެ. އަހަރެން އޮފީހަށް ދާން ނައްޓާލީ އަހަރެންގެ ރަހުމަތްތެރިޔާއާ އެކު ސައިކަލުގައެވެ. ސައިކަލުގައި އަހަރެމެން ދިޔައީ މަޖީދީ މަގުންނެވެ. މަޖީދީ މަގުން ގޮސް ހުދުމާއާ އަރާ ހަމަވި އިރު އަހަރެން ފުޑްކޯޓަށް ދިޔައިރު ބައްދަލުވި އެއްކަލަ ރަހުމަތްތެރިޔާގެ ސައިކަލު ފަހަަތަށް އޭނާގެ ލޯބިވެރިޔާ އަރާތީ އަހަރެންނަށް ފެނުނެވެ. އަހަރެމެން އެތަނަށް މަޑުކޮށްލުމަށްފަހު ހާދަ އަވަހަކަށް ކައި ނިންމާލައިގެން ތިޔަ އައީ ކީއްވެހޭ އަހާލީމެވެ.\nއަހަރެންގެ އެކުވެރިޔާ ދިނީ ހައިރާން ކުރުވަނި ޖަވާބެކެވެ. އޭޏާގެ ލޯބިވެރިޔާ އަދި އެ ފޭބީ ކަމަށެވެ. ގަޑި ކިިޔާފައި އޮތީ 12:15 އަށެވެ. އަހަރެންގެ އެކުވެރިޔާ 12 ޖެހީންސުރެ އެއިނީ އޭނާގެ އިންތިޒާރުގައި އެތާނގައެވެ. އެހާ ހޫނު ގަޑިއެއްގައި 12:15ގައި ފޭބީއެއް ވެސް ނޫނެވެ. މިހާރު ގަޑިން އެއޮތް އެކެއް ޖަހަނީ ވިއްޔާއެވެ.\nއަހަރެންގެ ރަހުމަތްތެރިޔާ އަހަރެންގެ ގާތުގައި ބުންޏެވެ. އެކުވެރިޔާއެވެ. އަންހެން ކުއްޖަކު ދެމިނެޓު ތެރޭ މިފައިބަނީ އޭ ބުންޏަސް ގަބޫލު ނުކުރާތި އިނގޭއެވެ. އަހަރެން މިލްނާ (އަސްލު ނަމެއް ނޫން) އަށް ކޮންމެ ފަހަރަކު ގުޅާލާއިރަށް ދެމިނެޓު ތެރޭގައި އެބަ ފައިބަމޭ ބުނޭ ވިއްޔާއެވެ. އެކަމަކު ފޭބުނީ ބުނި ގަޑީގެ ވެސް ބައިގަޑިއިރު ފަހުންނެވެ. އަހަރެންނާއި އަހަރެންނާ އެކުގައި އިން ރަހުމަތްތެރިޔާއަށް ފެށުނީ ހޭނށެވެ. އަދި އަންހެން ކުދިންނަކީ ތަތް ބަޔެކޭ ކިޔާ މިލްނާއާ ސަމާސާ ކޮށްލުމަށްފަހު އަހަރެމެން ގޮސްފީމެވެ.\nއަހަރެންގެ ހިތަށް އެރިއެވެ. ހުރިހާ އަންހެން ކުދިން ހަމަ މިހާ ލަސް ބާވައެވެ. ދެ މިނެޓު ތެރޭ މި ފައިބަނީ އޭ ބުނެ ކޮންމެ އަންހެން ކުއްޖަކު ވެސް ބައިގަޑިއިރު ނަގާނެ ބާވައެވެ. އަހަރެންގެ ޒަމީރު އަހަންނަށް ވިސްނައިދިނީ މަދުން ނަމަވެސް ވަރަށް އަވަހަށް ތައްޔާރު ވެގެން ފައިބާ އަންހެން ކުދިން އުޅޭ ކަމެވެ. އަދި ބުނާ ގަޑިއަކަށް ކަމޭ ހިތައިގެން ފައިބާ ކުދިން ވެސް އުޅޭ ކަމެެވެ. އެހެން ކަމުން އަދި ހުރިހާ އަންހެން ކުދިން ގޯސް ކުރެވޭކަށް ވެސް ނެތެވެ.\nއެހެނަސް އަހަރެންގެ އެކުވެރިޔާ އަހަަރެންގެ ގާތުގައި ބުނި ވާހަކަ އަހަރެން އަބަދުވެސް ހަނދާން ހުންނާނެއެވެ. "އަންހެން ކުއްޖަކު ދެމިނެޓު ތެރޭ މި ފައިބަނީ އޭ ބުންޏަސް ގަބޫލު ނުކުރައްޗެވެ."\nމިސްކިތްތަކުގައި ނިދާ ކައިބޮއި ހަދާ މީހުންގެ މައްސަލައަށް ހައްލެއް ހޯދުމުގެ ގޮތުން ހޯމް މިނިސްޓްރީއިން މަޝްވަރާކޮށްފި\nއިއްލެގެ "ބިރުވެރި ވާހަކަ": ޚާއްސަ މޭކަޕްތަކާއި އިފެކްޓްތަކާއެކު ވަރަށް ތަފާތުވާނެ ސީރީޒެއް!


barudhan lui kurumah portion kuda kolla! – adduLIVE\nބަރުދަން ލުއި ކުރުމަށް ޕޯޝަން ކުޑަކޮށްލާ!\nJul 28, 2019, 13:12 އަމީރާ\nހަށިގަނޑުގެ ދުޅަހެޔޮކަން ދެމެހެއްޓުމާއި ބަރުދަން ރަނގަޅު މިންވަރެއްގައި ދެމެހެއްޓުމަށް ކަސްރަތަކީ ވަރަށް މުހިންމު ކަމެކެވެ. ނަމަވެސް ކަސްރަތާއި އެއްވަރަށް ކެއުމަށް ބެލުމަކީވެސް އެހާމެ މުހިންމު ކަމެކެވެ. ތައްޓަށް އަޅާ އެއްޗެއް ކައި ހުސް ނުކުރުން ވާނީ އިސްރާފުކުރުމަށެވެ. އަދި ހަށިގަނޑަށް ބޭނުންވާ ވަރަށް ވުރެ އިތުރަށް ކެއުންވެސް ވާނީ އިސްރާފުކުރުމަށެވެ. އެހެން ކަމުން މެދު މިނުގައި ކެއުމަށް، ނުވަތަ ޕޯޝަން ސައިޒް ކޮންޓްރޯލް ކުރުމަށް ވިސްނަން ޖެހެއެވެ.\n1. ކުޑަ ތަށި ބޭނުންކުރުން\nއިންސާނާގެ ލޮލަށް ފެންނަ، އަދި ސިކުނޑިއަށް ވިސްނޭގޮތުން ބޮޑު ތަށްޓަކަށް އަޅާ ކާއެއްޗެހި ހީވާނީ މަދުން އެޅި ނަމަވެސް ގިނަކަމަށެވެ. އަދި ކުޑަ ތަށްޓަކަށް އަޅާ ކާނާ ހީވާނީ މަދުން އެޅިނަމަވެސް ގިނަ ހެންނެވެ. އެހެންކަމުން ސިކުނޑިއަށް މިގޮތަށް ވިސްނައިދީގެން މަދުން ކެއުމަށް މަގުފަހިވާނެއެވެ. މިއީ ދިރާސާތަކުން ސާބިތުވެފައިވާ ކަމެކެވެ. އެގޮތުން އެއް ދިރާސާއަކުން އެނގުނު ގޮތުގައި ބޮޑު ތަށްޓަށް ޕާސްތާ ކެއި މީހުންނަށްވުރެ ކުޑަ ނުވަތަ މެދު ސައިޒުގެ ތަށީގައި ޕާސްތާ ކެއި މީހުން ކެއީ %77 މަދުކޮށެވެ.\n2. ޕޯޝަން ގައިޑްކުރަން ތަށި ބޭނުންކުރުން\nކެއުމުގައި އެކި ބާވަތްތައް ބޭނުންކުރުމަކީ ކާ މިންވަރު ކޮންޓްރޯލްކުރުމުގައި ވަރަށް މުހިންމު ދައުރެއް އަދާކުރާ ކަމެކެވެ. އެގޮތުން ތަށި އެކި ބައިބަޔަށް ބަހާލައި، އެކި ކަހަލަ ކާނާ ކެއުމުގައި ބޭނުންކުރަން ހަނދާން ބެހެއްޓުމަކީ މުހިންމު ކަމެކެވެ. ތަރުކާރީ އާއި މޭވާ އަކީ އޭގެ ޒާތުގައި ކެލޮރީ މަދު، ފައިބަރ ގިނަ ތަކެއްޗެވެ. އެހެންކަމުން އާދައިގެ މީހަކު އާންމުކޮށް ކެއުމުގައި ތަރުކާރީ އާއި މޭވާ ތަށީގެ އެއްފަޅިއަށް ވާވަރަށް އަޅަންވާނެއެވެ. އަދި ތަށީގެ ހަތަރު ބައި ކުޅަ އެއްބައިގައި ހައި ކޮލިޓީ ޕްރޮޓީންސް އަދި އަނެއް ބައިގައި ކޮމްޕްލެކްސް ކާބްސް (ކާބޯހައިޑްރޭޓްސް) ހިމަނަންވާނެއެވެ. މީގެ އިތުރުން7ގުރާމް (މޭޒުމަތީ ސަމުސާއެއްގެ އެއްބައި) އަށް ވާވަރަށް ޗީޒް، ބަޓަރ ނުވަތަ ތެޔޮ އަޅައިލުން ރަނގަޅެވެ.\n3. އަތުން ޕޯޝަން ސައިޒް ކޮންޓްރޯލްކުރުން\nއާންމު ގޮތެއްގައި ކޮންމެ މީހަކަށްވެސް އެމީހެއްގެ އަތުގެ ކުޑަ ބޮޑު މިނުން ކެއުމުގެ ޕޯޝަން ކޮންޓްރޯލް ކުރެވޭނެއެވެ. އެގޮތުން އަތުގެ އެކި ބައިބައި ބޭނުންކޮށްގެން އެކި ބާވަތްތައް ކެއުމުގައި ހިމެނޭނެއެވެ. މިސާލަކަށް އަތްތިލަ (އިނގިލި ނުހިމެނޭގޮތަށް) އަށް ވާވަރަށް ޕްރޮޮޓީންސް (ގެރި، ބަކަރި، ކުކުޅު، މަސް، ބީންސް ފަދަ)، އަދި އަތް މުށްކެވީމަ ހުންނަ ވަރަށް ތަރުކާރީ ނުވަތަ ސަލަޑާއި އެއް އަތުން ނެގޭ ވަރަށް ކާބޯހައިޑްރޭޓްސް ގިނައިން ހުންނަ ކާނާ (އޯޓްސް، ގޮވާން، ފަލަމަޑީގެ ބާވަތްތައް) ކުގެއިތުރަށް އަތުގެ ބޮޑުވާ އިނގިލީގެ ސައިޒުން ފެޓްސް ގިނައިން ހުންނަ ކާނާ (ބަޓަރ، ތެޔޮ، ބަދަންތައް) ކެއުމުގައި ހިމެނުމުން އާދައިގެ މީހަކަށް އެންމެ ރަނގަޅުވާނެއެވެ. ނަމަވެސް މަތީގައި ބަޔާން މިކުރެވުނު ދެގޮތުގައި ހިމެނޭ ޕޯޝަން ސައިޒަކީވެސް އާދައިގެ މީހަކަށް އެންމެ އެކަށިގެންވާ މިންވަރެވެ. މީހާގެ ސިއްޙަތާއި، ހެލިފެލިވެ އުޅުން ހުންނަ ގޮތުން މި ޕޯޝަން ސައިޒުތައް ބަދަލުވެދާނެއެވެ.\n4. ބޭރުން ކާއިރު ހާފް ޕޯޝަންއަށް އޯޑަރކުރުން\nރެސްޓޯރެންޓުތަކުން އާންމުކޮށް ދޭ ޑިޝްތަކުގައި ހުންނަނީ އެވްރެޖުގޮތެއްގައި އެއްފަހަރާ ކާން ޖެހޭ ވަރަށްވުރެ 2.5 ސައިޒު ބޮޑު ޕޯޝަންތަކެވެ. އެހެންކަމުން ބޭރުން ކާއިރު، ކެއުމުގެ މިންވަރު ހިފެހެއްޓުމަށް އެންމެ ރަނގަޅު ގޮތަކީ ޑިޝްއެއްގެ ދެބައިކުޅަ އެއްބައި ކެއުމެވެ. ނުވަތަ ހާފް ޕޯޝަންއަކަށް އޯޑަރކުރުމެވެ.\n5. ކެއުމުގެ ކުރިން ފެން ތަށްޓެއް ބޯލުން\nކެއުމުގެ 30 ވަރަކަށް މިނެޓު ކުރިން ފެން ތަށްޓެއް ބޯލުމުން ހަށިގަނޑު އަމިއްލައަށް ޕޯޝަން ކޮންޓްރޯލް ކުރުމަށް އެހީތެރިވެދޭނެއެވެ. ކެއުމުގެ ފެންތަށި ބޯލުމުން ބަނޑުގައި ކެއުމަށް ހުންނަ ޖާގަ ތަންކޮޅެއް މަދުވެ އަމިއްލައަށް ކެއުން ކޮންޓްރޯލްކުރެވި، ހަށިގަނޑަށް ބޭނުންވާ ވަރަށް ފެން ލިބުންވެސް ޔަގީންކުރެވޭނެއެވެ.\n6. ލަސްލަހުން ކެއުން\nލަސްލަހުން ކެއުމަކީ ހަށިގަނޑަށް އެއްފަހަރާ އެތެރެކުރެވޭ ކާނާ މަދުކުރުމަށް ކުރެވޭނޭ އެހެން ގޮތެކެވެ. ތަފާސް ހިސާބުތަކުން ދައްކާގޮތުގައި ކާން ފަށާތާ 20 މިނެޓު ތެރޭގައި ބަނޑު ފުރޭކަމުގެ އިހުސާސް ކުރެވެން ފަށާނެއެވެ. އަދި އަވަހަށް ކާ މީހުންނަށްވުރެ ލަސްލަހުން ކާ މީހުން ކާވަރު މަދެވެ. އަދި ލަހުން ކާމީހުންނަށް ކެއުމުން ލިބޭ ހިތްހަމަޖެހުން ބޮޑެވެ. މީގެ އިތުރުން ޓީވީ، ނުވަތަ ފިލްމު ބަލަމުން ދަފަ މީހާގެ ވިސްނުން އެހެންކަމަކަށް ހުސްކުރާ ކަންކަމުގެ ތެރޭގައި މަޝްއޫލުވެހުރެ ކެއުމުން ކެވޭ ވަރު އިތުރުވުން އެކަށީގެންވެއެވެ.\nމަތީގައި ބުނެވިދިޔަ ކަންކަމަކީ ކެއުން ރަނގަޅު މިންވަރެއްގައި ހިފެހެއްޓުމަށް މިނެހަދާ ތަށި، ނުވަތަ ކައްޓާ ނެތް ހާލަތެއްގައި ބޭނުންކުރެވިދާނެ ކަންކަމެވެ. އަދި ކެއުމުގައި އެންމެ ރަނގަޅު މިންވަރު ހިފެހެއްޓުމަށްޓަކައި ކުރެވިދާނެ ބައެއް ކަންކަމެވެ.


1. މާކެޓިންގ ނުވަތަ ގްރެފިކްސް ނުވަތަ ކޮމިޔުނިކޭޝަންގެ ދާއިރާއިން ބެޗެލަރ ޑިގްރީއެއް (އެމް.އެން.ކިޔޫ.އެފް ލެވެލް 7/8 ގެ ސަނަދެއް) ތަޖުރިބާނެތި އޮތުން. ނުވަތަ؛\n2. މާކެޓިންގ ނުވަތަ ގްރެފިކްސް ނުވަތަ ކޮމިޔުނިކޭޝަންގެ ދާއިރާއިން އެމް.އެން.ކިޔޫ.އެފް ލެވެލް5ގެ ޑިޕްލޮމާއަށްފަހު، މަދުވެގެން2އަހަރު ދުވަހުގެ ތަޖުރިބާ، ސީދާ ގުޅޭ ދާއިރާއިން ލިބިފައިވުން. ނުވަތަ؛\n3. މާކެޓިންގ ނުވަތަ ގްރެފިކްސް ނުވަތަ ކޮމިޔުނިކޭޝަންގެ ދާއިރާއިން އެމް.އެން.ކިޔޫ.އެފް ލެވެލް4ގެ ސެޓިފިކެޓަކަށްފަހު، ގުޅޭ ދާއިރާއިން ދިގު ތަޖުރިބާތަކެއް ލިބިފައިވުން.\nމާކެޓިންގ ޕްލޭންތައް މެނޭޖްކޮށް ތަންފީޒުކުރުމުގައި މާކެޓިންގ މެނޭޖަރަށް އެހީތެރިވުމާއި، ރޭވުމާ އެއްގޮތަށް ބަޖެޓުގެ ތެރޭގައި ކަނޑައެޅިފައިވާ މުއްދަތުގައި ޕްރޮފެޝަނަލްކޮށް ޕްލޭން ތަންފީޒުކުރުން.\nމާކެޓިންގ މެނޭޖަރަށް ބޭނުންވާ މާކެޓް ރިސާޗްކުރުމާއި، ރިޕޯޓާއި ބްރީފްތަކާއި އަޕްޑޭޓްތައް އެކުލަވައިލުން.\nމާކެޓިންގެ ހަރަކާތްތަކާ ގުޅޭ ސިޔާސަތުތައް ތަންފީޒުކުރުމާއި، ރިވިޔުކުރުމުގައި މާކެޓިންގ މެނޭޖަރަށް އެހީތެރިވުން.\nމާރކެޓިންގއާ ގުޅޭ މުވައްޒަފުންނަށް ވާނުވާ އަންގައި އެހީތެރިވުން.\nމާކެޓިންގއާ ބެހޭގޮތުން އެކުލަވައިލާފައި ހުންނަ ސިޔާސަތުތަކާއި ސްޓްރެޓެޖީތައް ތަންފީޒުކުރުމުގައި އެހީތެރިވުން.\nމާކެޓިންގ މެނޭޖަރު އަންގާ އެހެން މާކެޓިންގ ހަރަކާތްތަކުގައި ބައިވެރިވުން.\nޔުނިވަރސިޓީއާ ދޭތެރޭ މީހުން ދެކޭގޮތް ރަނގަޅުކުރުމަށް، ޕީ.އާރު ފުރުޞަތުތައް ހޯދުމަށް ޔުނިވަރސިޓީގެ އެތެރެއާއި ބޭރުގެ ފަރާތްތަކާ ނެޓްވާރކް ކުރުން.\nޔުނިވަރސިޓީގެ މީޑިއާތަކުގައި ބޭނުންކުރާނޭ އިވެންޓްތަކާއި ތަންތަނާއި މީހުންގެ ފޮޓޯއާއި ކުރެހުމާއި ލިޔުމުގެ ލައިބްރަރީއެއް އެކުލަވައިލައި ކެޓްލޮގްކޮށް ބެލެހެއްޓުން.\nޔުނިވަރސިޓީގެ ޕްރޮމޯޝަނާބެހޭ ޖަލްސާތަކާއި ކޮމިޓީތަކާއި ޓާސްކް ފޯސްތަކުގައި ޢަމަލީގޮތުން ބައިވެރިވުން.\n2015 ޖަނަވަރީ 22 ވާ ބުރާސްފަތި ދުވަހުގެ މެންދުރު 12:00 ގެ ކުރިން، ދިވެހިރާއްޖޭގެ ޤައުމީ ޔުނިވަރސިޓީގެ އިދާރީ މަރުކަޒަށް.\nއިތުރު މަޢުލޫމާތު ސާފުކުރުމަށް ގުޅާނީ 3345131 ނަންބަރު ފޯނާއެވެ.\n15 ޖަނަވަރީ 2015\nސުންގަޑި: 22 ޖަނަވަރީ 2015 1200


އެޑިޓަރު 28 މޭ 2020 19:50\nއިންޑިއާގެ ހަރުކަށި ހިންދޫ ފިކުރުގެ ބޮޑުވަޒީރު މޯދީ\n2018 ވަނަ އަހަރު ދިވެހިރާއްޖެއަށް އިންޑިއާ ސިފައިން ފޮނުވަން އިންޑިއާގައި މަޝްވަރާ ކުރެވުނުކަމަށް އެމެރިކާ އިން ބުނެފިއެވެ.\nމިގޮތުން އެމެރިކާގެ ދައުލަތުގެ އިދާރާއެއް ކަމަށްވާ "ޔޫއެސް އިންސްޓިޓިއުޓް އޮފް ޕީސް" އިން ތައްޔާރުކޮށްފައިވާ "ޗައިނާސް އެންގޭޖްމެންޓް ވިތް ސްމޯލާރ ސައުތް އޭޝިއަން ކަންޓްރީސް" ރިޕޯޓުގައި ބުނެފައިވާގޮތުން 2018 ވަނަ އަހަރުގެ ކުރީގެ ކޮޅު ދިވެހިރާއްޖެއަށް އިންޑިއާ ސިފައިން އެރުމާއި މެދު އެ ޤައުމުގެ ސްޓްރެޓިޖިސްޓުން ގެ މެދުގައި ސީރިއަސް މަޝްވަރާތަކެއް ކުރެވުނެވެ. އެކަމާއި ބެހޭ އިތުރު ތަފްސީލެއް އެ ރިޕޯޓުގައި ހާމަކޮށްފައި ނުވެއެވެ.\nނަމަވެސް، އެ ރިޕޯޓުގައި ވަނީ އިންޑިއާ ސިފައިންނާއި ސަރުކާރުން މީގެ ކުރިން ދެކުނު އޭޝިއާގެ ޤައުމުތަކުގައި ހިންގި އޮޕަރޭޝަންތަކަށް އަލި އަޅުވާލާފައެވެ. މިގޮތުން ނޭޕާލާއި ބޫޓާނާއި ދެކޮޅަށް ހިންގި ބްލޮކޭޑާއި ޕާކިސްތާނާއި ކުރިމަތިލުންތައް ހިމެނެއެވެ. އެ ރިޕޯޓު ބުނާގޮތުން، އިންޑިއާ އަކީ އަދިވެސް މި ސަރަހައްދުގެ ގަދަ ބާރު ކަން މި ސަރަހައްދުގެ ހުރިހާ ޤައުމަކުންވެސް އެއްބަސްވެއެވެ. އަދި ރާއްޖޭގެ ސިފައިންގެ ފަރާތުން އެ ރިޕޯޓަށް މައުލޫމާތު ދިން ފަރާތަކުން ވަނީ އިންޑިއާ އަށް ރާއްޖޭގައި ހިންގާކަންކަން ވަރަށް ރަނގަޅަށް އެނގޭކަން ކަމަށާއި، އިންޑިއާ އިން ބޭނުންވެއްޖެނަމަ ހަލުވިކަމާއި އެކު ރާއްޖެއަށް ސިފައިން ފޮނުވޭނެކަން ޤަބޫލުކުރާކަމަށް ބުނެފައެވެ.\nއިންޑިއާ ސިފައިން ދިވެހިރާއްޖެއަށް 2018 ވަނަ އަހަރު ކުރީކޮޅު އެރުމަށް މަޝްވަރާ ކުރެވުނުކަމަށް މި ރިޕޯޓުގައި ބުނެފައިވާއިރު 2018 ވަނަ އަހަރު ދިވެހިރާއްޖެއަށް އިންޑިއާ ސިފައިން ފޮނުވުމަށް ކުރީގެ ރައީސް، އަދި މިހާރު ރައްޔިތުންގެ މަޖިލީހުގެ ރައީސް، ރައީސް ނަޝީދުވަނީ ގޮވާލައްވާފައެވެ. މިގޮތުން ފެބްރުއަރީ މަހުގެ 1 ވަނަ ދުވަހު ގިނަ އަދަދެއްގެ ކުށްވެރިން މިނިވަން ކުރުމަށް އަމުރުކޮށް ސުޕްރީމް ކޯޓުން ނެރުނު އަމުރު ރައީސް ޔާމީންގެ ސަރުކާރުން ތަންފީޒު ނުކޮށްގެން ރައީސް ނަޝީދު ވަނީ އިންޑިއާގެ މުޝީރަކާއި އެކު އިންޑިއާ ސިފައިން ރާއްޖެއަށް ފޮނުވުމަށް ގޮވާލައްވާފައެވެ.\nއަދި އިންޑިއާގެ ބައެއް ފަރާތްތަކުންވެސް ވަނީ އެވަރުގެ ރަނގަޅު ފުރުސަތެއް ނުލިބޭނެ ކަމަށާއި އަވަހަށް ރާއްޖެއަށް އަރަންވީކަމަށް ބުނެ ޓުވީޓުކޮށްފައެވެ. "ޔޫއެސް އިންސްޓިޓިއުޓް އޮފް ޕީސް" ގެ ރިޕޯޓަށް ބަލާއިރު 2018 ވަނަ އަހަރު، އިންޑިއާ އިން ރާއްޖެ އެރުމަށް މަޝްވަރާ ކޮށްފައިވަނީ ރައީސް ނަޝީދު މިގޮތަށް ގޮވާލުމުން ކަމަށް ބެލެވެއެވެ.\nމީގެ އިތުރުން، އޭރު އިންޑިއާގެ ވަރަށް ގިނަ މީޑިއާތަކުންވެސް ދިވެހިރާއްޖެއަށް އަރަންޖެހޭކަމަށް ބުނެ ރިޕޯޓުތައް އޭރު ފޮނުވިއެވެ. އަދި މިހާރު ދިވެހިރާއްޖޭގެ ޚާރިޖީވަޒީރު ކަމުގައިވާ އަބްދުﷲ ޝާހިދުވެސް އިންޑިއާގެ ޓީވީ ޗެނަލްއެއްގައި ވާހަކަ ދައްކަވަމުން، އިންޑިއާ ސިފައިން ރާއްޖެއަށް ނާރައިގެން އެކަމާ ކަންބޮޑުވެގެން ވާހަކަ ދެއްކެވިއެވެ.\nއިންޑިއާ އިން ރާއްޖެއަށް ސިފައިން ފޮނުވަފާނެ ކަމުގެ ބިރު ހީވެފައި ވަނިކޮށް އޭރު ޗައިނާ އިން ވަނީ، ދިވެހިރާއްޖޭގެ ދާހިލީ ކަންކަމާއި އިންޑިއާ ނުބެހުމަށް ގޮވާލާފައެވެ. އަދި ފެބްރުއަރީ މަސްތެރޭ ޗައިނާ އިން 11 ހަނގުރާމަ މަތީ މަނަވަރު އިރުމަތީ އިންޑިއާގެ ކަނޑުގެ ސަރަހައްދަށް ފޮނުވިއެވެ.\nއިންޑިއާ އިން ސިފައިން ފޮނުވުމުގެ އިތުރަށް، އދ. ގެ ސަލާމަތީ މަޖިލިހަށްވެސް ރާއްޖެއާއި ދެކޮޅު މައްސަލައެއް ހުށަހަޅަން އޭރު އިންޑިއާ އިން މަސައްކަތް ކުރިއެވެ. ނަމަވެސް އެކަން ކާމިޔާބު ނުވިއެވެ. ރައީސް ޔާމީން އޭރު ވިދާޅުވި ގޮތުގައި އެކަން ކާމިޔާބު ނުކުރެވުނީ ޗައިނާ، ރަޝިޔާ އަދި ސައުދީ އަރަބިއްޔާގެ ސަބަބުންނެވެ.\nރައީސް ޔާމީންގެ ވެރިކަމުގައި އިންޑިއާ އާއި އޮތް ގުޅުން އޮތީ ވަރަށް ބޮޑަށް ގޯސް ވެފައެވެ. އަދި ވެރިކަމުގެ ފަހު އަހަރު، ރައީސް ޔާމީން ވަނީ އިންޑިއާ ސިފައިން ރާއްޖޭގައި އޮޕަރޭޓު ކުރާ ދެ ހެލިކޮޕްޓަރުވެސް ގެންދަން އަންގާފައެވެ. ނަމަވެސް ރައީސް ސޯލިހް ވެރިކަމާއި ހަވާލުވެ އެންމެ ފުރަތަމަ ކުރެއްވި ކަމަކީ އެ ހެލިކޮޕްޓަރުތައް ރާއްޖޭގައި އޮަޕަރޭޓުކުރުމަށް ވެވުނު އެއްބަސްވުން އާކުރުމެވެ. އަދި އެއާއި އެކު ރާއްޖޭގައި ތިބޭ އިންޑިއާ ސިފައިންގެ އަދަދުވެސް ވަނީ އިތުރުކޮށްފައެވެ.\n5 % އުފާވި\n6 % ދެރަވި\n86 % ރުޅިއައި\nރައީސް ސޯލިހް ޗައިނާ ރައީސް ޔާމީން ރައީސް ނަޝީދު އިންޑިއާ އިންޑިއާ ސިފައިން\nJanuary 29, 2020 14:03:27\nދިވެހިރާއްޖޭގައި ތިބޭ އިންޑިއާ ސިފައިންގެ ޖުމްލަ އަދަދު ހޯދަން ހުށަހަޅައިފި\nAugust 19, 2020 10:28:59\nރާއްޖެ އިންޑިއާގެ ކެހިވެރި މަޅިއެއްގައި ބެދެނީ؟\nFebruary 19, 2020 19:14:18\nރާއްޖޭގައި ތިބި އިންޑިއާ ސިފައިންގެ އަދަދު ހާމަކުރަން ސަރުކާރުން ދެކޮޅު ހަދައިފި\nއައްޑު އަތޮޅުގަމުގެ ބައެއް ސަހަރައްދުތަކަށް ދިވެހި ސަރުކާރުން ނުވަދެވޭ ކަމަށް ޚަބަރު ތަކުގައި ލިޔެފައި ހުރޭ.\nހަމަ އަލިފާން ރޯކުރަން ދަރުއެއްކުރުން ނޫންކަމެއް މިނޫހަކުން ނުކުރެޭ! ކިހާބޮޑު ވަބާއެއްމީ؟ ހަލާކު ހުރި.\n27000 ހާސްއިންޑިޔާމީހުން ރާއްޖޭގަ އެކިރައްތަކުގަތިބެގެން ދަރުއެއް ކޮށްގެން ރޯކުރަން ތައްޔާރުވަމުންދަނީ\nމިހިރަ ފެންނަނީ ނުބައިކަން ބޮޑުވެގެންވާ އަބޫލަހަބުގެ އަނބި. ގެރިގރު ބޮއިގެން ކަލޭ ހުރޭ ދިވެހި ރައްޔިތުންގެ އަދުއްވުންނަށް އަޅުދާސްވެފަ.\nމީ ޙަޤީޤީ ވާހަކައެއް. ރާއްޖެ ހިފަން އިންޑިއާ އިން ލައިވް ޓީވީ ގަ ވާހަކަ ދެއްކި އަޑާއި އަންނި ގެ ޓްވީޓް ތައް އެހުރީ އަދިވެސް ފެންނަން. އެކަމަކު ވެސް އެމްޑީޕީ އުއްމު ޖަމީލު ތި ބުނަނީ އަލިފާނަށް ދަރު އަޅަނިއްޔޭ! އަންނި އާއި ޕާޓީ ދެކެ ލޯބި ވާން ވާޒނީ ވެސް ކުޅަދާނަ މިންވަރަކަށް!\nއަމަޔާ ބެހުނަސް ތިކަހަލަ މީހުންނައް އޯކޭ ވާނެ\nއިރާދަކުރެއްވިއްޔާ އަވަސް މުސްތަޤްބަލެއްގަ ވެރިކަން ބަދަލުވެ ޤައުމިއްޔަތަށް ލޯބިކުރާ ބަޔަކު ވެރިކަމާ ޙަވާލުވާނެ. ގެރި ވެރިކަމެއް ބޭނުމެއް ނޫން.\nއަހަންނަކީ އިބޫ ސަޕޯޓަރެއް. ލިޔުން ކިޔާލީމަ، ތިބުނާ ދައުރެއް ނުފެނޭ. ލިޔުން ރަނގަޅު. އަންނި އަކީ ހަލާކު. ގައުމު ސަލާމަތް ވީ އިބޫ އަށް ލިބުނު ފުރުސަތުގައި އަންނަ މިނިވަން ނުކޮށް އިންތިހާބު ނިންމާލެވުނީތީ. ރަހުމަތްތެރިކަމަށްވުރެން އިބޫ ގައުމު އިސްކުރީމަ.\nކަލެއަަށް މާބޮޑު ހަލާކު ހުރި\nއޭ، އުއްމު ޖަމީލު! ގަދަބާރުން ރާއްޖެ އަރަން އިންޑިއާ އުޅުނު ވާހަކަ ޝާއިޢުކުރި މައްސަލައާއިމެދު ކަލޭ ކިތަންމެ ނުރުހުނަސް، އަދި އެވާހަކަ އޮއްބާލަން ކަލޭ ކިތަންމެ މަސައްކަތްކުރި ނަމަވެސް އެއީ ހަމަ ތެދެއް. އެއީ އެންމެނަށްވެސް އެނގެންޖެހޭވެސް ކަމެއް.\nއުއްމު ޖަމީލު ނޫނަސް ވާނުވާ ނޭންގޭ މީހުން އުޅޭ ހެހެހެެެހެ\nދިވެހި ރާއްޖޭގެ ތިބި އިންޑިއާ ވަގު ސިފައިން މިހާރުން މިހާރައް ރާއްޖޭން ބޭ ލުމަށް ދިވެހި ސަރުކާރަށް ގޮވާލަން އަހަރެމެންގެ ރާއްޖެ އަށް އެއްވެސް ބޭރުގެ ސިފައިން ނެއް ބޭނުމެއް ނޫނެވެ\nއަހަރުމެންނަށް އެއިރުވެސް އެނގޭ އިންޑިޔާއިން މިގައުމު ހިސޯރުކުރާން އުޅެ ނުވެވުނީ ޔާމީނާ ހެދިކަން! ގައުމުއްޔަތެއްމެތް ބީތާޔަކު ދައްކާ ވާހަކަޔަށް ހެއްލިގެން ދިވެހިންގަޑު މިތިބީ ހޭބަލިވެފަ!\nދެން ތިކަމާމެދު ކިޔާކަށް އެއްޗެއްނެތް. މިހާރު މިޤައުމުގައިއޮތީ އިންޑިއާގެ ގޮނޑިކޮއްކޮ ސަރުކާރެއް. ސަރުކާރުގެނެސްދިނީވެސް ދިވެހިރައްޔިތުންގެ ބަޔަކު ވޯޓުގައި ބައިވެރިވެގެން. ދުނިޔޭގެ ގައުމުތަކުގައި މިކަހަލަން ކަންތައް ހިގާފައިވަނީ އެޤައުމުތަކުން އެފަދަ ފުރުސަތު ލިބިގެން މިލިޓަރީއާއި ފުލުހުންގެފެސް ފުރިހަމަ އެއްބާރު ލިބިގެން. މިރާއްޖެއަށްވެސް މިއައީ އެކަހަލަ ކަމެއް. މިނިވަންކަން މަތީ ފުލުހުންނެތި މިލިޓަރީނެތްތަނެއްކަން މިޤައުމަށް ނޭގި ތިބިރައްޔިތުންނެއް ތިބެގެން ނުވާނެ. މިހާރު އޮތް ޖުޑިޝަރީ ސިސްޓަމް ވެސް އޮތީ ހިސޯރުކޮށްގެން އިންޑިޔާގެ ސްޓްރެޓެޖީއާއި އެއްގޮތަށް ނެގިފަ. މިދެމުއައްސަސާ މިނިވަންކޮށް އޮތްނަމަ އެމީހުން ބަލަންނުތިބޭނެ. މިއީ ބޮޑުޖަރީމާއެއްހިންގައި މިތިބީ. މިވަރު ދިވެހިރައްޔިތުން ދަންނަންޖެހޭ! އެމެރިކާއިން އިރާޤަށް އެރީވެސް އެމީހުން ޤައުމުއެގޮތަށް ދީގެން. މިތާގައި މިހިނގާއިންޑިއާގެ ބައިކުޅަ ސަރުކާރުވެސް މިހިނގަނީ ދިވެހިން ދީގެން. މިވަރުދަންނަން އެބަޖެހޭ! ނަޝީދުވެރިކަމުން އިސްތިއުފާދެމުންވެސް ބުނީ ތިމަންނާ އިތުރަށް ވެރިކަން ދަމަހައްޓަންބޭނުންވާނަމަ ދެންޖެހޭނީ ބޭރުޤައުމެއްގެ މިލިޓަރީ އެހީއާއިއެކު ކަމަށް. އެއިންވެސް އެގޭ ނަޝީދާއި އިންޑިއާއި އެކު އެއްބަސްވުންތަކެއް އޮންނަކަން. ނަޝީދުހިމާޔަތް ކުރަންވަނީ ރާއްޖޭގައި ހުންނަ އިންޑިއާގެ ހައިކޮމިޝަނަށް. މިފަދަ ކަންކަމުން އެބަޖެހޭ ތަސައްރަފު ފުދޭ ވިސްނުމެއް އަންނަން.\nތި ރިޕޯޓު ކޮބައިތޯ؟\nހިތާމައިގެ ކޮޅެއް ނެއް ޤަވްމަށް މި އޮތީ ބަޔަކު ޣައްދާރުވެފައި ގަވްމެއްނެއް ކުރިޔަށް އޮތީ އަނދިރި ދުވަސްތަކެއް\nކެނެރީގޭ ދުންމާރި ބޭނުންވަނީ ކޮންމެ ގޮތެއްހަދައިގެންވެސް ވެރިކަން ރާއްޖެ އަޅުވެތިކޮށްގެންވެސް ރާއްޖޭގެ ވެރިކަންކުރުން ނޫންކަމެއްނުކުރޭ 2008 ނޮވެމްބަރ 11 ވަނަ ދުވަހުންފެށިގެން ރާއްޖޭގެ މިނިވަންކަން ވަނީގެއްލިފަ މީ މިހާރު މިނިވަން ޤައުމެކޭ ބުނާ ބަސް ފިޔަވާ އަމިއްލަ މިނިވަންކަމެއްނެތް ޤައުމުގެ އިސްތިޤުލާލާ މިނިވަންކަމެއްނެތް ދެން ތިބެ އަތްޖަހާން މީ ރައްޔިތުންގެ އަމިއްލައަށް ބުއި ބޮނޑިއެއް ޑިމޮކްރަސީގެނެސްފަ މި އޮތީ ދެން އެންމެން ލަވަކިޔާފަ ނަށާ\nރައްޔިތުން ނުވިސްނާ ކުރި ކަންތަކުގެ ހިތި ރަހަމިލަނީ ބަލަން ތިބޭ\nމިވަރުވާއިރުވެސް ރައްޔިތުން މިތިބެނީ އަޅެ އެއްޗެއް ބޮއެގެންތަ. ޤައުމުގެ ދިފާޢުގަ ނިކުންނަން ނުވޭތަ؟ ކަލޭމެން އެންމެންގެ ދަރިންނާއި މައިންބަފައިންނާއި އަނބިން މިނިވަންކަމާއެކު ދިރިއުޅެވެން އޮތްތަނަކީ މީ. ހެޔޮނުވާނެ އާދޭސްކޮއްފަ މިބުނަނީ އިސްލާމް ދީނާއި ޤައުމު ގެއްލުވާނުލާ، މި މިނިވަންކަން ގެއްލި ބައެއްގެ އަޅުވެތިކަމަށް ދާދުވަހަކުން ވިސްނޭނެ، އެދުވަހަކު ކިތަންމެވަރަކަށް ރޮއެއާދޭސް ކުރިޔަސް ވާނެ ކަމެއް ނޯނާނެ. މި ޤައުމު މިހިސާބަށް ގެނެސް މިއޮތީ އަހަރެމެންގެ ކާބަފައިން ޖާނާއި މާލާއި ފުރާނައިން ގުރުބާންވެގެން.އެމަސައްކަތް ފެނަށްނަހަދާ. ހުރިހާއެންމެންވެސް ވިސްނާލާ. ތި އިންޑިޔާ ކާފިރުން މިތަނަށް އެރިޔަސް މިތާގެ ސިފައިން ނުކުރާނެ އެއްވެސް ކަމެއް، މިހާރުވެސް ސަރުކާރުގެ ޕަޕެޓުން އެއީ. ރައްޔިތުން މިކަމާ ނުވިސްނައިފިނަމަ އިތުރު އެންމެ އަހަރަކަށްވެސް މިގައުމުގެ މިނިވަންކަމެއް ނޯނާނެ.\nކެނެރީގޭ ނަޝީދު ކިބައިން ސަލާމަތް ވާނެ ފުރުސަތު ލިިބިގެ އޭގެ ބޭނުން ނުހިފީމަވާގޮތް މިފެންނަނީ…\nތިވާހަކައިގަ ތެދުވެރި ކަމެއް އޮތުމުގެ އެއްވެސް ގެރެންޓީ އެއް ނެތް، ތިކިޔާލުމުންވެސް އިނގޭ ވަކި ކޮޅަކަށް ބަރުވެފަ ތިބެގެން ކަން ތި ލިޔަނީ. މިގައުމު ހަލާކު ކުރަނީ ފުލުހުން އަދި ސިފައިންނެއްވެސް ނުން، ހަމަ އެއްކަލަ އަމިއްލަޔަށް ކުރަން ބޭނުންވާ ކަންތައް ކުރެވުނީމާ ނިމުނީކަމަށް ވިސްނުން ހުންނަ އަދިވެސް ގަމާރު ކަމްމަތީ ތިބޭ ދިވެހި ލޮބުވެތި އާންމު ރައްޔިތުން.\nޗައިނާ ދަނީ އުލިގާ ދަރިކޮޅު މުސުމިމުން ދުނިޔޭގެ މިވަގުތު އޮތް އެންމެ ބޮޑު ކަންސަންޓްރޭސަން ކޭމްޕަށލައި އަނިޔާ ކުރަމުން. ޗައިނާ ރަސިޔާ ފަދަ ކަމިއުނިސްޓު ގައުމުތަކާ ބޯދާ ސައޫދީ ފަދަ ޑިކުޓޭޓަސިޕުތަކޔން ދީފާނެ ލޮޱިޔަކަށވެސް ސަމާލު ވާންޖެހޭ.\nމިހާރުވެސް އެންމެން އެއްކޮށް ބުނަންވި ނޫނެކޭ. އޭރުން އިތުރު ގޯހެއް ނުހެދޭނެ. ދިވެހިން މިއަދުވެސް ޤަބޫލްކުރަންވީ ގޯސް ހެދިއްޖެކަން. ޤޯސް ރަގަޅުކުރަންވެސް އަމިއްލައަށް މަސައްކަތްކުރަންޖެހެނީ. މާޒީ އަނބުރާ ނާންނާނެ.\nމިފޮޓޯއިން ފެނިގެން ދަނީ އިރުއަރާ އޮއްސޭ ވަގުތުގައި ދުނިޔޭގެ އުދަރެހަށް އަންނަމުންދާ ހިތްގައިމު ރީތި މަންޒަރެކެވެ.މިމަންޒަރު ތަކުން ދައްކުވައިދެނީ އިރުއޮއްސެމުންދާ ވަގުތު އުދަރެސް މަތީގައި ފެތުރިފައިވާ ވިލާތަކަށް އިރުގެ ދޯދިތަކުން އެޅިފައިވާ އަލީގެ ސަބަބުން އަރާފައިވާ ރަނރީދޫކުލައިން ޖަރީވެފާވާ ރީތި ކުރެހުމެކެވެ. ޢަދި މިމަނޒަރުން ފެނިގެންދަނީ މޫނުބަލާ ލޯގަނޑަކަށް ކުރެހުމެއް އަޅުވާލުމުން އެކުރެހުމެއް ރިފްލެކްޓް ވުމުން ފެނިގެންދާފަދަ މަންޒަރެކެވެ.\nތި ކިއާއެމްޑީޕީ އަކީ ދީނެއް އުއްމަތެއް މިއްލަތެއް ގަބޫލު ކުރާ ބައެއްނޫން ގޮތެއް ފޮތެއް ހުރި ބައެއްނޫން އަދަބެއް ސަދަބެއް ހުރި ބައެއްނޫން، ތިމީހުން ކޮއްފާ ނުކުރާނެކަމެއް ނޯންނާނެ، ހަސަދައާ ފިތުނައިން ފޯވެފަ ތިބި ބައެއް، މަކަރާ އޮޅުވާލުމާ ޔަހޫދީ ނޫން ކަމެއް ނުކުރާނެ، 2000 ހުގެ އަހަރު ތަކުން ފެށިގެން ތިބައިގަނޑެއް އެ ތެޅި އެރުވީ މި ގައުމު އަޅުވެތި ކުރަން، ހުޅަނގުގެ އެއްމެ ގޮތްކުޑަ ސަގާފަތް މި ގަގައުމުގާ އަށަގަންނަވާ ގައުމުގެ ކަރާމާތާ އިސްތިގުލާލު ވެއްޔާ މޮޑެެ މީހުންގެ އަދަބު އަޚުލާގު ފަސް އަޅާފޮރުވައިފި މިހާރު މިއޮތީ ޑިމޮކުރެސީގެ ނަމުގާ ހުޅަނގުގެ ނާތަހުޒީބު މިގައުމުގާ އަށަގަންނުވާފަ މިހާރު ދެޖިނސު ހަމަހަމަ ކުރާ ނަމުގާވެސް ފާހިޝް ކަނތައްގަނޑެއް ނޫނީ ނުހިނގާނެ، އަމައެއް ބަފައެއް ދަރިއެއް ފިރިއެެއްވެރިއެއް ގެރިއެއް، އިހުތިރާމު ކުރަން ޖެހޭ މީހަުކު ނުހުންނާނެ ކިހާ ރީތި ދިމޮކުރެސީއެއް މިއޮތީ ގެންނަވާފަ.\nބަލަގަ ކަލޯމެނޭ3ނޮވެމްބަރ ގައި މުޅި މިޤައުމު އޮތީ އިންޑިއާ މީހުންނަށް ހިތަކަށް ލިބިފަ އެކަމް ބުނި ކަންތަށް ކޮއްދީފަ ޤައުމު ހަވާލުކޮށްފަ ފައިބައިގެން ދިޔައީ.. ދޯ.. ކީވެބާ އަޅުވެތި ނުކުރީ


Biriyani ah haahsa Zeeba premium basmati handoo Pyramid gai\nޕިރަމިޑުން ޒީބާ ޕްރިމިއަމް ބާސްމަތީ ހަނޑޫ ތައާރަފުކޮށްފި\nޕިރަމިޑުން ތައާރަފުކޮށް ވިއްކާ ޒީބާ ބާސްމަތީ ހަނޑޫ: ދެ ސައިޒެއްގެ ހަނޑޫ ދަނީ ވިއްކަމުން- ފޮޓޯ އަވަސް\nހަނޑުލަށް ދޭ، އެންމެ މަތީ ސްޓޭންޑަޑް ދީފައިވާ "ޒީބާ ޕްރިމިއަމް ބާސްމަތީ ރައިސް" ޕިރަމިޑުން ރާއްޖެ އަށް ތައާރަފުކޮށްފި އެވެ.\nޕިރަމިޑުން ހޯލްސޭލް ކޮށް އަދި ރީޓެއިލްކޮށް ހާއްސަ އަގުތަކެއްގައި ވިއްކާ ޒީބާ ބާސްމަތީ ހަނޑުލުގެ ދެ ސައިޒެއް ލިބެން ހުރެ އެވެ. ޕިރަމިޑުން ފަސް ކިލޯގެ ބޮޑު ބަސްތާ އާއި އެއް ކިލޯގެ ކުދި ބަސްތާ ވެސް ލިބެން ހުރެ އެވެ. މި ހަނޑުލުގެ އެންމެ ހާއްސަ އެއް ކަމަކީ މި އަށް "1121" ސްޓޭންޑަޑް ދީފައިވުމެވެ.\n"1121" ސްޓޭންޑަށް ދެނީ ވަކި ފެންވަރެއްގައި އުފައްދާ ހަނޑުލަކަށެވެ. އަދި މި ސްޓޭންޑަޑް ދީފައި ހުންނަ ހަނޑުލުގެ ފުއް ބޮޑުވާނެ އެވެ.\nޕިރަމިޑުން ބުނި ގޮތުގައި ޒީބާ ބާސްތަމީ ހަނޑޫ ހަނޑުލަކީ ބިރިޔާނީ ފަދަ ކެއުންތަކަށް ހާއްސަ ހަނޑުލެއް ކަމަށެވެ. މީގެ ހާއްސަ ކަމަކީ އާއްމުކޮށް ލިބެން ހުންނަ ބާސްމަތީ ހަނޑުލަށްވުރެ ފުއް ބޮޑުވުން ކަމަށް އެ ކުންފުނިން ބުނެ އެވެ.\n"ކުރިއަށް އޮތީ އީދު. އީދަކީ ގިނަ ގޭގޭގައި ބިރިޔާނީ ކައްކާ ދުވަހެއް. އެހެންވެ މި ހަނޑުލަކީ ބިރިޔާނީ ތައްޔާރު ކޮށްލަން ވަރަށް ހާއްސަ އެއްޗަކަށްވާނެ،" އޮފިޝަލް ވިދާޅުވި އެވެ.\nޒީބާ ބާސްމަތީ ހަނޑޫ ނުކައްކަ ހުންނައިރު 8.4 މިލިމީޓަރު ހުރެ އެވެ. ނަމަވެސް މި ހަނޑޫ ކައްކަންވާ ގޮތަށް ޕްރޮފެޝަލްކޮށް ކައްކާލުމުން ފުއްތަކުގެ ސައިޒު 22 މިލިމީޓަރަށް ބޮޑުވެ އެވެ. އެހެންވެ މި ހަނޑުލަކީ ގިނަ އަދަދެއްގެ ކައްކާއިންގެ މެދުގައި ބިރިޔާނީ ކައްކަން މަގުބޫލު އެއްޗަކަށް ވަނީ ވެފަ އެވެ.\nޕިރަމިޑުން ޒީބާ ޕްރިމިއަމް ބާސްމަތީ ހަނޑުލުގެ އެއް ކިލޯގެ ބަސްތާއެއް ވަކިން ވިއްކަނީ 36ރ. އަށެވެ. އަދި ފަސް ކިލޯގެ ބަސްތާއެއް ވަކިން ވިއްކާ އަގަކީ 178ރ. އެވެ. އަދި މި ހަނޑޫ ހޯލްސޭލްކޮށް ގަންނަ ފަރާތްތަކަށް ހާއްސަ އަގެއްގައި އެ ކުންފުނިން ވިއްކަ އެވެ.\nއެ ކުންފުނިން ވަނީ ޒީބާ "1121" ބްރޭންޑަށް އާންމުން ހޭލުންތެރި ކުރުމުގެ ގޮތުން ހާއްސަ ޕްރޮމޯޝަނެއް ފަށަން ވެސް ނިންމާފަ އެވެ. އެގޮތުން ކޮންމެ 11 ވަނަ ކަސްޓަމަރަކަށް އަދި ކޮންމެ 21 ވަނަ ކަސްޓަމަރަކަށް ޕްރިމިއަމް ބާސްމަތީ ހަނޑުލުގެ އެއް ކިލޯ ޕެކެޓެއް ދޭނެ އެވެ.\nމި ހަނޑޫ އުފައްދަކީ އިންޑިޔާގެ ފޯސްޓްރާ ކުންފުންޏެއް ކަމަށްވާ ސަޕުލް ޓެކް ކުންފުނިންނެވެ. އެ ކުންފުނިން އިންޑިއާގެ 40 ސިޓީއަކާއި ދުނިޔޭގެ 40 ގައުމަށް އަހަރަކު ފަސް ލައްކަ މެޓްރިކް ޓަނުގެ ހަނޑު އެކްސްޕޯޓް ކުރެ އެވެ.


» އަލިފުދާލުގެ ހިޔުމަން ރައިޓްސް ކޮމިޝަނަރު ދިވެހިންނަށް އިންސާނީ ޙައްޤުތައް ކިޔައިދޭން ލަދު ގަންނަން ޖެހޭނެ\nދިވެހި ޤައުމުގައި އެންމެ ޝަރަފުވެރި އެއް މުއައްސަސާގައި އެ މުއައްސަސާގެ މެންބަރުންގެ ގޮތުގައި ތިބި މީހުންގެ ކުރިމަތީގައި މިއަދު އިސްލާމްދީނުގެ ޤަދަރާއި ޝަރަފު ވެއްޔާއި މޮޑެލުމަށް އަންހެނަކު މަސައްކަތްކޮށްފިއެވެ. ދިވެހިންގެ އެންމެ ޝަރަފުވެރި މުއައްސަސާގައި ދިވެހިންނަށްޓަކައި އެ މުއައްސަސާއިން އެތައް ދުވަހެއްގެ ބުރަ މަސައްކަތުން ތައްޔާރުކުރި ޤާނޫނުއަސާސީގައި ކޮޅުފައިން ޖަހައިފިއެވެ.\n» ޢަރަފާތް ދުވަހުގެ ރޯދަ ހިފުމަށް ވަޞިއްޔަތް ކުރަމެވެ. 1432\nޙައްޖު ދުވަސް، ނުވަތަ ޢަރަފާތްދުވަހަކީ، ޙައްޖުމަހުގެ9ވަނަ ދުވަހެވެ. އެއީ ދުވަސްތަކުގެ ތެރެއިން ﷲ ގެ ޙަޟްރަތުގައި އެންމެ ލޮބުވެތިކަން ބޮޑުވެގެންވާ ދުވަހެވެ. އެދުވަހު ޙައްޖުގެ އަޅުކަން އަދާކުރުމަށް ޢަރަފާތް ބިމަށް އެއްވެ ތިބޭ މީހުންނަށް ﷲގެ ރަޙްމަތާއި ފާފަފުއްސެވުން އޮއްސަވައެވެ. އެ ބިމުގައި މި މާތް ދުވަހުގައި ހުރުމުގެ ނަޞީބު ލިބިފައިނުވާ މީހުންނަށް އޮތީ މި ދުވަހު ރޯދަ ހިފުމެވެ. ހިޖުރީ ސަނަތުން 1432 ވަނަ އަހަރުގެ ޢަރަފާތް ދުވަހަކީ މީލާދީ ސަނަތުން 2011 ވަނަ އަހަރުގެ ނޮވެމްބަރު މަހުގެ5ވާ ހޮނިހިރު ދުވަހެވެ.\n» ދަރިންނަށް އުނގަންނައި ދޭށެވެ! އަދި އަދަބުވެރި ކުރުވާށެވެ!\nލޮބުވެތި ނަބިއްޔާ ޞައްލަﷲ ޢަލައިހި ވަސައްލަމްގެ ދަރިކަނބަލުން ފާޠިމާ ރަޟިޔަﷲ ޢަންހާގެ ދަރިކަލުން، އަލްޙަސަން ބުނު ޢަލީ ރަޟިޔަﷲ ޢަންހުމާ، ޞަދަޤާތުގެ ގޮތުގައި ރަސޫލުﷲ ޞައްލަﷲ ޢަލައިހި ވަސައްލަމްގެ އަރިހަށް ގެނެވުނު ކަދުރުގެ ތެރެއިން ކަދުރުކޮޅެއް ނެގިއެވެ. އެހިނދު ރަސޫލުﷲ ޞައްލަﷲ ޢަލައިހި ވަސައްލަމް އަލްޙަސަނަށް އަނގައިން އެކަދުރު ބޭރުކުރުމަށް އަމުރުކުރެއްވިއެވެ. އަދި ޙަދީޘްކުރެއްވިއެވެ. (أَماَ عَلِمْتَ أَنَّا لاَ نَأْكُلُ الصَّدَقَةَ) [متفق عليه] މާނައީ: ތިމަންބޭކަލުން ޞަދަޤާތުން ފަރިއްނުކުޅުއްވާކަން ދަރިފުޅަށް ނޭނގެނީ ހެއްޔެވެ؟\n» ކުޑަކުދިންނަށް އޯގާތެރިވުމުގައި ލޮބުވެތި ނަބިއްޔާ ޞައްލަﷲ ޢަލައިހިވަސައްލަމްގެ ރިވެތި ނަމޫނާ\nކުޑަކުދިންނާ މުޢާމަލާތު ކުރުމުގެ އެންމެ ރިވެތި ނަމޫނާ އަހަރެމެން ދަސްކުރަން ޖެހެނީ، މުޅި އިންސާނިއްޔަތަށް ތަރުބިއްޔަތު ދަސްކޮށްދެއްވި ލޮބުވެތި ނަބިއްޔާ މުޙައްމަދު ޞައްލަﷲ ޢަލައިހި ވަސައްލަމްގެ އަރިހުންނެވެ. އެއީ މަންމައަކު ކަމުގައި ވިޔަސް، ނުވަތަ ބައްޕައަކު ކަމުގައިވިޔަސް، އޭނާގެ ދަރިންނާމެދު މުޢާމަލާތު ކުރަންޖެހޭ އެންމެ ރިވެތިގޮތް އިސްލާމްދީނުގައި ވަނީ ދަސްކޮށްދެއްވާފައެވެ.\n» ތަރުބިއްޔަތުގެ ނަމުގައި ކުޑަކުދިންނަށް އަނިޔާ ނުކުރާށެވެ!\nމައިބަފައިވަންތަކަމަކީ، އެއީ އޯގާތެރިކަމެވެ. އެއީ ރަޙުމު ކުރުމެވެ. އެއީ ލޯތްބެވެ. އެއީ ކުލުނެވެ. އެއީ ހެޔޮފޯރުކޮށްދިނުމެވެ. އެއީ ކުށެއްކުރާ ހިނދު އެދަރިފުޅުގެ ކިބައިން ބަދަލު ހިފުމުގެ ކުޅަދާނަކަން ލިބިގެންވާ ޙާލުގައިވެސް އެދަރިފުޅަށް މާފުކުރުމެވެ. އެއީ ދަރިން ކުރާ ކަންތައްތަކަށް ކެތްތެރި ވުމެވެ. އެއީ އެކުދިންނަށް ކުރެވޭ ކުށްތަކަށް މާފުކުރުމެވެ. އެއީ ރިވެތި ނަސޭހަތާއި އޯގާތެރިކަމާއެކު ދަރިންނަށް ހެޔޮގޮތް ބަޔާންކޮށްދިނުމެވެ. ރިވެތި ތަރުބިއްޔަތުން ތަރުބިއްޔަތު ކުރުމެވެ.\n» ތަޢުޒިޔާ ކިޔުމުގައި އިސްލާމްދީން ދަސްކޮށްދެއްވި ޢިބާރާތްތަކުން ތަޢުޒިޔާ ކިޔާށެވެ.\nހިރިޔާ ސްކޫލްގެ4ދަރިވަރަކާއި ޕްރިންސިޕަލް ނިޔާވި ޙާދިޘާގައި ވަރަށް ގިނަ ބަޔަކު ތަޢުޒިޔާ ކިޔަމުންދާތަން ފެނެއެވެ. އެހެން ނަމަވެސް އިސްލާމްދީނުގައި ލޮބުވެތި ނަބިއްޔާ ދަސްކޮށްދެއްވާފައިވާ ތަޢުޒިޔާގެ ދުޢާތައް ބޭނުންކުރުމުގެ ބަދަލުގައި ވަރަށް ބީރައްޓެހި ބަސްތަކެއް ބޭނުންކުރަމުން ގޮސްފައިވާތަން ފެނިފައިވެއެވެ.\n» ތިޔަ އުޚްތަށް ﷲ ސާބިތުކަން ދެއްވާށިއެވެ!\nމިޔުޒިކާއި ލަވައިގެ ދުނިޔޭގައި، އެބައިމީހުންގެ ތެރޭގައި ރަސްކަން ކުރަމުންދިޔަ، އެދުނިޔޭގެ އަލިގަދަ ބޮޑެތި ތަރިތައް މިއަދު ވަނީ އެއީ ކިހާވަރެއްގެ ނުބައިކަމެއްކަން އެނގުމުން ﷲ އަށްޓަކައި އެކަން ދޫކޮށް، ﷲގެ މަގަށް އެނބުރި އައިސްފައެވެ. މީގެ މަހެއްހާ ދުވަސްކުރިން އިވިގެންދިޔައީ، ﷲގެ ރަޙްމަތަށްފަހު، މީގެ އަށެއްކަ އަހަރު ކުރިން މިޔުޒިކުގެ ދާއިރާއިން ވަކިވެ، ﷲއަށް ކިޔަމަންތެރިކަން އަދާކުރުމުގެ ދާއިރާއަށް ވަދެފައިވާ ލޮބުވެތި ދިވެހި ދަރިއެއްގެ ބުރަ މަސައްކަތުން،4ފަންނާނަކު ލަވައާއި މިޔުޒިކަށް އަލްވަދާޢު ކީވާހަކައެވެ.\n» ތިޔަ ހަތަރު ބޭކަލުންނަށް ﷲ ސާބިތުކަން ދެއްވާށިއެވެ.\nޢަލީ ރަމީޒާއި އިބްރާހީމް ރަމީޒާއި ޢަބްދުލްބާރީއާއި މޫސާ ޝިފާޢު ވަނީ އެރޭ މުޅި ދިވެހި ޤައުމަށް މެސެޖެއް ދީފައެވެ. އެއީ އިސްލާމްދީނުގެ ތެދުމަގަކީ ހޯދަން އުޅޭ ކޮންމެ މީހަކަށްމެ، ފަސޭހައިން ފެންނާނެ އެއްޗެއް ކަމެވެ. ހަމަގައިމުވެސް މި4އަޚުންގެ ޙަޔާތް އެއްކޮށްހެން ބިނާކޮށްފައި އޮތީ ލަވައާއި މިޔުޒިކުގެ މައްޗަށެވެ. އެހެންނަމަވެސް ﷲ އަށްޓަކައި އެކަން ދޫކޮށްލީ ނުހަނު ހިއްވަރު ހުރެގެންނެވެ.\n» ދިވެހިބަސް ޙިމާޔަތް ކުރުމުގައި ދީނީ ލިޔުންތެރިންނާއި މުޤައްރިރުންގެ ދައުރު\nކޮންމެއަކަސް މުހިއްމު ނުކުތާއަކީ ދީނީ ވާހަކަތަކާއި ދީނީ ފޮތްތަކާއި މަޒުމޫނުތަކުގެ ލިޔުންތެރިން ފަރުވާތެރިވާން ވެއްޖެކަމެވެ. އަހަރެމެން ތިންލައްކައެއްހާ މީހުން އެކަނި ވާހަކަދައްކައި އުޅޭ މި ދިވެހި ބަސް ޙިމާޔަތް ކުރުމުގައި މިދެންނެވިފަދަ ލިޔުންތެރިންގެ ދައުރު ވަރަށްވެސް މުހިއްމެވެ. ހަމަ އެގޮތަށް ދީނީ ތަޤްރީރުތަކާއި ރޭޑިއޯ ޓީވީ ޕްރޮގްރާމްތަކާއި ދީނީ ވެބްސައިޓްތަކުންވެސް މިކަމާމެދު ސަމާލުވާން ޖެހޭ ކަމަށް ޤަބޫލު ކުރަމެވެ. އެއްވެސް ޙާލެއްގައި މިވެބްސައިޓަކީ ދިވެހި ބަހުގެ މާ މޮޅު ލިޔުންތަކެއް ހުރި ސައިޓެއް ކަމުގައި ދަންނަވަނީކީ ނޫނެވެ.\n» ފަލަސްޠީނުގެ މިނިވަން ދައުލަތް ޤަބޫލުކުރުމަށް ދުނިޔޭގެ ބޮޑެތި ޤައުމުތަކަށް ބާރުއަޅުއްވައިދެއްވާށެވެ!\nމިއަދު ނޫރުލްއިސްލާމްގެ ނަމުގައްޔާއި އަޅުގަނޑުގެ އަމިއްލަ ނަމުގައި ދިވެހިރާއްޖޭގެ ލޮބުވެތި ރައީސުލްޖުމްހޫރިއްޔާއަށާއި އެމަނިކުފާނުގެ ސަރުކާރަށް އަޅުގަނޑު އިޙްތިރާމާއެކު މި ގޮވާލަނީ، އދ. ގެ މުހިއްމު މަޖިލީހެއްގެ މެންބަރުކަންވެސް ކުރަމުންދާ ދިވެހިރާއްޖެއިން އިސްލާމީ އުއްމަތުގެ ޙައްޤުގައި ފަލަސްޠީނުގެ މިނިވަން ދައުލަތް ޤަބޫލުކުރުމަށް ދުނިޔޭގެ ޤައުމުތަކަށް ބާރުއެޅުމަށެވެ. ފަލަސްޠީނުގެ މިނިވަން ދައުލަތް ޤަބޫލުކުރުމަށް ދުނިޔޭގެ ޤައުމުތަކަށް ގޮވާލައި، ދިވެހިރާއްޖެއާއި އިޒްރޭލާމެދު "ނަހަމަ" ގުޅުމެއް ނުވާކަމަށް ވިދާޅުވާ ބޭފުޅުންގެ ބަސްފުޅުގެ ތެދުކަން ސާބިތު ކޮށްދެއްވުމަށެވެ.\nޞަފްޙާ ނަންބަރު: < 123456>


Anushka aai Virat kaiveni kohfi\nއަނުޝްކާ އާއި ވިރާޓް ކައިވެނިކޮށްފި\nލޯބީގެ ގޮތުން ގުޅިގެން އުޅޭ ބަތަލާ އަނުޝްކާ ޝަރްމާ އާއި އިންޑިއާގެ މިހާރު އެންމެ މޮޅު ކުރިކެޓް ކުޅުންތެރިޔާ ވިރާޓް ކޯލީ ކައިވެނިކޮށްފި އެވެ. މިއަދު އެ ތަރިން ކައިވެނިކޮށްފައިވަނީ އިޓަލީގައި ބޭއްވި ހަފުލާއެއްގަ އެވެ.\nއިޓަލީގެ މިލާންގައި ބޭއްވި ކައިވެނީގެ ހަފުލާގައި ބައިވެރިވެފައިވަނީ ދެ މީހުންގެ އާއިލާ އާއި އެންމެ ގާތްއެކުވެރިންނެވެ. ބޮލީވުޑްގެ ބޮޑެތި ތަރިންތަކެއް މި ހަފުލާއަކުން ނުފެނެ އެވެ.\nމީޑިއާއަށް ކައިވެނީގެ ވާހަކަ ސިއްރުކޮށްގެން އުޅުމަށްފަހު ކައިވެނިކުރިކަން އިއުލާން ކޮށްފައިވަނީ ވިރާޓް މިއަދު ކުރި ޓްވީޓެއްގަ އެވެ. ވިރާޓަށްފަހު އަނުޝްކާ ވެސް ވަނީ ޓްވީޓްކޮށްފަ އެވެ. ޓްވީޓްގައި ވިރާޓް ބުނީ، ކައިވެނީގެ ހަބަރު އެންމެންނާއެކު ހިއްސާކުރުމަކީ ލިބޭ އުފަލެއް ކަމަށެވެ. އަދި އެ ދެ މީހުންނަށް ދޭ ސަޕޯޓަށް ވަނީ ޝުކުރު އަދާކޮށްފަ އެވެ. އަނުޝްކާ ވެސް ޓްވީޓްގައި ބުނެފައިވަނީ ހަމަ އެހެނެވެ.\nއަނުޝްކާ އާއި ވިރާޓްގެ ކައިވެނީގެ ހަބަރު ޓްވީޓުން އިއުލާން ކޮށްފައިވާއިރު ސަޕޯޓަރުން ގެންދަނީ މަރުހަބާ ކިޔަމުންނެވެ. އަދި ބައެއް ފިލްމީ ފަންނާނުން ވެސް ވަނީ ވިރާޓާއި އަނުޝްކާއަށް މަރުހަބާ ކިޔާފަ އެވެ.


Viyafaareege massalathah court un ninmumuge sagaafai nimumakah\nއާބިޓްރޭޝަން މައްސަލަތައް ހުށަހެޅޭ ގޮތަށް މޯލްޑިވްސް އިންޓަނޭޝަނަލް އާބިޓްރޭޝަން ސެންޓަރު (މިއައިއޭސީ)ގެ ހިދުމަތްތައް މިއަދު ފޯރުކޮށްދޭން ފަށާފައިވާއިރު، ތަޖުރިބާކާރު އާބިޓްރޭޓަރުން މެދުވެރިކޮށް ވިޔަފާރީގެ މުއާމަލާތްތަކާއި މަދަނީ ވާޖިބުތަކުން އުފެދޭ މައްސަލަތައް ކޯޓުން ހައްލު ހޯދުމުގެ ސަގާފަތް ހުއްޓޭނެކަމަށް ބަންޑާރަ ނައިބު އިބްރާހިމް ރިއްފަތު މިއަދު ވިދާޅުވެއްޖެ އެވެ.\nއާބިޓްރޭޝަނުގެ ގާނޫނު ގައި ބަޔާންކޮށްފައިވާ ގޮތުގެ މަތިން އާބިޓްރޭޝަނުގެ ކަންކަމާއި ގުޅުން ހުރި ހިދުމަތްތައް ރަސްމީކޮށް ދޭން ފަށާފައިވަނީ މިއަދު އެވެ.\nމިގޮތުން، ވެބްސައިޓް މެދުވެރިކޮށް، މައްސަލަ ހުށަހަޅަން ބޭނުންވާ ފަރާތްތަކަށް މިހާރު މައްސަލަ ހުށަހެޅޭނެ ކަމަށް އެ ސެންޓަރުން ބުންޏެވެ.\nމީގެ އިތުރުން، ވާޗުއަލް ހިދުމަތްތަކާއެކު އާބިޓްރަލް ޕްރޮސީޑިން ކުރިއަށް ގެންދިއުމުގެ އިހްތިޔާރު މައްސަލައިގައި ހިމެނޭ ފަރާތްތަކަށް ލިބޭނެ ކަމަށް ވެސް އެ ބަޔާނުގައި ބުނެފައިވެ އެވެ.\nއެކަމާ ގުޅޭގޮތުން، ރިއްފަތު މިއަދު ވިދާޅުވީ، ކޯޓަށް ދާންނުޖެހި އާބިޓްރޭޓަރުން މެދުވެރިވެގެން ވިޔަފާރީގެ މައްސަލަތައް އަވަހަށް ހައްލުވެ، ހަރަދުވެސް ކުޑަވެގެންދާނެ ކަމަށެވެ.\n"ތަޖުރިބާކާރު އާބިޓްރޭޓަރުން މެދުވެރިކޮށް ވިޔަފާރީގެ މުއާމަލާތްތަކާއި މަދަނީ އިލްތިޒާމްތަކުން އުފެދޭ މައްސަލަތަކަށް އަވަހަށް އަދި ހަރަދު ކުޑަކޮށް ހައްލު ލިބުމުން، ކޮންމެ މައްސަލައެއްގައި ކޯޓުން ހައްލު ހޯދުމުގެ ސަގާފަތް ހުއްޓޭނެ،" އޭނާ ވިދާޅުވި އެވެ.\nއާބިޓްރޭޝަންގެ ގާނޫނު 2013 ގައި ވުޖޫދުވެ އެ ގާނޫނުގެ ދަށުން އުފައްދަން ޖެހޭ އާބިޓްރޭޝަން ސެންޓަރު ހުޅުވީ އޭގެ ހަ އަހަރު ފަހުންނެވެ.\nސެންޓަރުގެ މަސައްކަތް އަމަލީ ގޮތުން މިދިއަ އަހަރުގެ އެޕްރީލް މަހު ފެށުމާއެކު، ތަޖުރިބާކާރު އާބިޓްރޭޓަރުންގެ ދަފުތަރެއް އެކުލަވާލުމާއި، ބޭސް މެނޭޖްމަންޓް ޕޯޓަލެއް ގާއިމްކުރުމުގެ އިތުރުން އާބިޓްރޭޝަން ރޫލްސް ވަނީ ޝާއިއުކޮށްފައި އެވެ.\nއެޓާނީ ޖެނެރަލް ޝަރުއީ ދާއިރާ އިބްރާހިމް ރިއްފަތު + ޝަރުއީ ދާއިރާ ރިފޯމް ކުރުން


04 މާޗް 2020 - 07:47\nޑައިރެކްޓަރު ރޯހިތު ޝެޓީގެ ކޮޕް ޔުނިވާސް އަށް އަކްޝޭ ކުމާރާ އެކު އިތުރުވާ ކެރެކްޓާ "ސޫރިޔާވަންޝީ" ގެ ޓްރެއިލާ ދައްކާލައިފި އެވެ.\nމި މަހުގެ 24 ގައި ރިލީޒްކުރާ ފިލްމުގެ ޓްރެއިލާ ލޯންޗްކުރަން ހޯމަ ދުވަހު ބޭއްވި ހަފުލާގައި ފިލްމުގެ ޑައިރެކްޓަރާއި ޕްރޮޑިއުސަރު ކަރަން ޖޯހަރާއި ބަތަލާ ކެޓްރީނާ ކެއިފްގެ އިތުރުން ހާއްސަ ފެނިލުންތަކުން ފެންނަ އަޖޭ (ސިންގަމް) ދޭވްގަން އާއި ރަންވީރު (ސިމްބާ) ސިންގް ވެސް ބައިވެރިވި އެވެ.\nމި އަހަރުގެ އެންމެ އުންމީދީ ފިލްމުތަކުގެ ތެރޭގައި ހިމެނޭ "ސޫރިޔާވަންޝީ" އަކީ 2018 ގައި ގެނެސްދިން "ސިމްބާ" އަށް ފަހު، ރޯހިތު ގެނެސްދޭ ފުރަތަމަ ފިލްމެވެ. އަދި މި ފިލްމަކީ އަކްޝޭ އާއި ކެޓްރީނާގެ ޖޯޑު އަހަރުތަކެއް ފަހުން އަލުން ސްކްރީނުން ފެނިގެންދާނެ ފިލްމަށްވާތީ، މިއަށް ކުރެވޭ އުންމީދުތައް ބޮޑެވެ.\nފިލްމުގައި ވަނީ އެ ދެ ތަރިންނާ އެކު، އަކްޝޭގެ ފިލްމު "މޮހޮރާ" ގެ ހިޓް ލަވަ "ޓިޕް ޓިޕް ބަރުސާ ޕާނީ" ގެ އާ ވާޝަނެއް ވެސް ހިމަނައިފަ އެވެ.\nބައެއް ރިޕޯޓްތައް ބުނާގޮތުން "ސޫރިޔާވަންޝީ" ގެ ކްލައިމެކްސް އިން ބަތަލާ ރާނީ މުކަރްޖީ އޭނާ "މަރުދާނީ" ގެ ސީރީޒްތަކުގައި ކުޅޭ ފުލުސް ކެރެކްޓާ ޝިވާނީ ޝިވާޖީ ރޯއިގެ ގޮތުގައި ފެނިގެންދާނެ އެވެ.\n"އޭކް ވިކަން 2" އަށް ޑިޝާ\nމޯހިތު ސޫރީ ޑައިރެކްޓްކުރާ ފިލްމު "އޭކް ވިލަން 2" ގެ އެއް ބަތަލާގެ ރޯލަށް ޑިޝާ ޕަޓާނީ ސޮއިކޮށްފައިވާ ކަމަށް ރިޕޯޓްތައް ބުނެފި އެވެ.\n🌸 makeup by me🥰🤪 pic.twitter.com/e8vwNXJGed\n— Disha Patani (@DishPatani) March 1, 2020\nމި ފިލްމަކީ އެކްތާ ކަޕޫރްގެ ބާލާޖީ އާއި ބުޝަން ކުމާރުގެ ޓީ ސީރީޒް ގުޅިގެން ގެނެސްދޭ ފިލްމެކެވެ. މޯހިތު 2014 ގައި ގެނެސްދިން "އޭކް ވިލަން" ގެ ސީކްއެލްގެ ބަތަލުންގެ ރޯލުން މި ފަހަރު ފެނިގެންދާނީ ޖޯން އަބްރަހާމާއި މޯހިތު މިދިޔަ މަހު ގެނެސްދިން "މަލަންގް" ގެ ބަތަލު އަދިތިޔާ ރޯއި ކަޕޫރެވެ. އަދި އެ ފިލްމުގެ ބަތަލާ އަކީ ވެސް ޑިޝާ އެވެ.\nނަމަވެސް "އޭކް ވިލަން 2" އަށް ޑިޝާ ސޮއިކުރިކަން ރަސްމީކޮށް އަދި ކަށަވަރެއް ނުވެ އެވެ. އެކަމަކު ބައެއް ނޫސްތަކުން ބުނީ އޭނާ ފިލްމަށް ސޮއިކޮށްފައިވާ ކަމަށާއި ޑިޝާ ފެންނާނީ ޖޯންގެ ލޯބިވެރިޔާގެ ގޮތުގަ އެވެ.\nމި ފިލްމުގައި ދެ ބަތަލާއަކު ހިމެނޭކަން މޯހިތު ކަށަވަރުކޮށް ދީފައިވާ އިރު، ކުރިން އަޑުއަރާފައިވާ ގޮތުން ކިއާރާ އަދުވާނީ އަކީ "އޭކް ވިލަން 2" ގެ އަނެއް ބަތަލާ އެވެ. މި ފިލްމު ސިނަމާތަކަށް ގެންނާނީ އަންނަ އަހަރުގެ ޖެނުއަރީ 8 ގަ އެވެ.\nޑިޝާގެ އައިޓަމް ލަވަ ދައްކާލައިފި\nއަންނަ ހުކުރު ދުވަހު ރިލީޒްކުރާ ފިލްމު "ބާގީ 3" އަށް ބަތަލާ ޑިޝާ ޕަޓާނީ ކުޅުނު އައިޓަމް ލަވަ "ޑޫ ޔޫ ލަވް ވީ؟" ދައްކާލައިފި އެވެ.\nGet ready to bring the house down with the sassiest song of the year. #DoYouLoveMe out now. https://t.co/xeOI0UKhWg\nOriginal Music & License Courtesy - #ReneBendali#SajidNadiadwala’s #Baaghi3 @iTIGERSHROFF @ShraddhaKapoor @Riteishd @khan_ahmedasas @WardaNadiadwala\n— Disha Patani (@DishPatani) February 27, 2020\nއޭނާ ވަރަށް ގްލެމަރަސްކޮށް ފެނިގެންދާ މި ލަވައިގެ މިއުޒިކް ރެނީ ބެންޑާލީ ހަދާފައިވާ އިރު، ލަވަ ކިޔާފައި ވަނީ ނިކިތާ ގާންދީ އެވެ. "ބާގީ 3" ގެ އައިޓަމް ލަވައަކުން ޑިޝާ އަށް ފުރުސަތު ލިބުނު އިރު އޭނާ އަކީ ލޯބިވެރިޔާ ޓައިގާ ޝްރޮފް 2018 ގައި ކުޅުނު "ބާގީ 2" ގެ ބަތަލާ އެވެ.\nމި ފަހަރު ފިލްމުގެ ބަތަލާ އަކީ 2015 ގައި ގެނެސްދިން "ބާގީ" ގެ ބަތަލާ ޝްރަދާ ކަޕޫރެވެ. "ބާގީ 3" ގެ ކާސްޓުންގެ ތެރޭގައި ރިތޭޝް ދޭޝްމުކާއި އަންކިތާ ލޯކަންޑޭ ވެސް ހިމެނެ އެވެ.\nމި ފިލްމު ޑައިރެކްޓްކުރީ ދެވަނަ ބައި ވެސް ޑައިރެކްޓްކުރި އެހުމަދު ޚާނެވެ.\n"ގޯ ގޯއާ ގޯން 2" ގައި އޭލިއަނުން\nދެހާސް ތޭރަގައި ރިލީޒްކުރި "ގޯ ގޯއާ ގޯން" އާ ހިލާފަށް އަންނަ އަހަރު ގެނެސްދޭ ފިލްމުގެ ސީކްއެލްގައި ޒޮމްބީންގެ ބަދަލުގައި ހިމެނޭނީ އޭލިއަނުންތަކެއް ކަމަށް ޕްރޮޑިއުސަރު ދިނޭޝް ވިޖަން ބުނެފި އެވެ.\nއޭނާ ބުނީ "ގޯ ގޯއާ ގޯން" ގެ ސްކްރީންޕްލޭގެ މަސައްކަތް މިހާރު ކުރިއަށްދާ ކަމަށާއި އެ މަސައްކަތުގެ ފަހަތުގައި އޮތީ އަމިއްލަ ފިލްމު ކުންފުނި މެޑޮކް ފިލްމްސް އިން މި އަހަރު ގެނެސްދޭ ހޮރޯ-ކޮމެޑީ "ރޫހީ އަފްޒާނާ" ގެ ސްކްރީން ރައިޓަރުން ކަމަށެވެ.\n"ގޯ ގޯއާ ގޯން" އަކީ ރާޖާއި ޑީކޭ ލިޔެ، ޑައިރެކްޓްކުރި ފިލްމެކެވެ. އެކަމަކު ސީކްއެލްގައި އެ މީހުން ހިއްސާއެއް ނުވެ އެވެ. މި ފިލްމުގެ މުހިއްމު ރޯލްތައް ކުޅުނީ ސައިފް އަލީ ޚާނާއި ކުނާލް ކޭމޫ އާއި ވީރް ދާސް އާއި އާނަންދު ތިވާރީ އާއި ޕޫޖާ ގުޕްތާ އެވެ.\nދިނޭޝް ބުނީ "ގޯ ގޯއާ ގޯން 2" ގައި ކުރީގެ ކާސްޓާ އެކު ފިލްމަށް އިތުރު ބަތަލަކާއި ބަތަލާއެއް އިތުރުވާނެ ކަމަށެވެ. މި ފިލްމުގެ ޝޫޓިން މި އަހަރުގެ ފަހުކޮޅު ފަށާ އިރު، ސިނަމާތަކަށް ގެންނާނީ އަންނަ އަަހަރުގެ މާޗް މަހުގެ ތެރޭގަ އެވެ.\nއިތުރު ލިޔުންތައް ބޮލީވުޑް ޓްރެއިލާ ކެޓްރީނާ ކައިފް އަޖޭ ދޭވްގަން ޖޯން އެބްރަހަމް އަކްޝޭ ކުމާރު އެކްތާ ކަޕޫރު ޓައިގާ ޝްރޮފް


ބަރަކާތްތެރި ރަމަޟާން މަހަށް ކުޑަތަންވެފައިވާއިރު! – Ilm\nބަރަކާތްތެރި ރަމަޟާން މަހަށް ކުޑަތަންވެފައިވާއިރު!\nބަރަކާތްތެރި ރަމަޟާން މަހަކީ އެކަލާންގެ އަޅުތަކުންނަށް ދެއްވަވާފައިވާ އަގުބޮޑު ނިޢުމަތެކެވެ. ކުރެވިފައިވާ ބޮޑެތި ފާފަތަކާއި ކުދި ފާފަތަކުން ނަފްޞު ޡާހިރު ކޮށްލަން ލިބޭ ރަނުގެ ފުރުޞަތެކެވެ. މުޅި އަހަރުގައިވެސް މާތް ﷲ މާތްކުރައްވަވާފައިވާ ބަރަކާތުން ފުރިގެންވާ ހަމައެކަނި މައްސަރެކެވެ. އެމަހަކީ މުސްލިމުންނަށް އުފާވެރިކަމާއި ހިތްހަމަޖެހުމާއި ކެތްތެރިކަން ލިއްބައިދޭ އަޅުކަމުން ފުރިގެންވާ މައްސަރެކެވެ.\nބަރަކާތުން ފުރިގެންވާ ރަމަޟާން މަސް އަޅުގަޑުމެނާ ބައްދަލު ކުރުމަށް ކުޑަތަން ވެފައިވާއިރު، އެމަހަށް ތައްޔާރުވުމަށްޓަކައި އެންމެންވެސް ދަނީ ބޮޑެތި ތައްޔާރީތަކެއް ވަމުންނެވެ. އެގޮތުން އެއްބަޔަކު ރޯދަމަހަށް ތައްޔާރުވުމުގެ ގޮތުން ގޭގެ ފަރުނީޗަރު ބަދަލުކޮށް، ބަދިގެ ސާމާނު ބަދަލުކޮށް ޒީނަތްތެރި ކުރަމުން ގެންދާއިރު އަނެއްބަޔަކު ދަނީ އެމީހުންގެ އަމިއްލަ ނަފްސުތައްވެސް ރަމަޟާން މަހަށް ތައްޔާރުކޮށް އެމަހުގެ ބޭނުން އެންމެ ހެޔޮގޮތުގައި ހިފޭނެ ގޮތްތަށް ބަލަމުންނެވެ.\nމި ޙަޤީޤަތާއެކު ރަމަޟާން މަހަށް ތައްޔާރުވަމުން ދާއިރު، އެމަހުގެ ޙަޤީޤީ މަޤްޞަދާ ބޭނުމާމެދު ފުންކޮށް ވިސްނާލަމާތޯއެވެ. ރޯދަ ފަރުޟުކުރުމުގެ ބޭނުމާއި އެ މަހަށް މަރުޙަބާ ކިޔުމަށް ތައްޔާރުވާންވީ ގޮތް ދަސްކުރަން ޖެހެއެވެ. ރޯދަމަހަކީ ދަރުމަޔާއި ޘަބާވުން ފުރިގެންވާ މަައްސަރަކަށް ވާއިރު، އަޅުކަމާއި ހެޔޮކަމުގައި ހޭދަކުރުމަށް އަމުރު ކުރައްވާފައިވާ ނިޢުމަތުގެ މަހެކެވެ. މިއީ މުޅި އަހަރު ތެރޭގައި ކުރެވިފައިވާ ކުށްފާފަތައް ފުހެލުމަށް ލިބިފައިވާ ރަނުގެ ފުރުޞަތެކެވެ. މި މަތިވެރި އަޅުކަން ފަރުޟު ކުރެވިފައިވަނީ އަޅުގަނޑުމެން ތަޤުވާވެރި ވުމަށްޓަކައެެވެ.\nސޫރަތުލް ބަޤަރާގެ 183 ވަނަ އާޔަތުގައި މާތްﷲ ވަހީކުރައްވާފައި ވެއެވެ. يَا أَيُّهَا الَّذِينَ آمَنُوا كُتِبَ عَلَيْكُمُ الصِّيَامُ كَمَا كُتِبَ عَلَى الَّذِينَ مِن قَبْلِكُمْ لَعَلَّكُمْ تَتَّقُونَ\nމާނައީ “އޭ إيمان ވެއްޖެ މީސްތަކުންނޭވެ! ތިޔަބައިމީހުންގެ ކުރީގެ މީހުންގެ މައްޗަށް فرض ކުރެއްވި ފަދައިން ތިޔަބައިމީހުންގެ މައްޗަށްވެސް ރޯދަ فرض ކުރައްވައިފިއެވެ. (އެއީ) ތިޔަބައިމީހުން تقوى ވެރި ވުމަށްޓަކައެވެ.”\nއެހެންކަމުން އަޅުގަނޑުމެނާ ކުރިމަތިލާފައިވާ މި މާތް މައްސަރަށް މަރުޙަބާ ކިޔަން ޖެހެނީ ތިމާގެ ކުށްފާފަތަކުން ސާލާމަތްވުމަށް އަޒުމު ކަނޑައަޅައިގެންނެވެ. ތިމާގެ ނަފުސުގައި ހުރި އުނިކަންތައްތައް ދެނެގަނެ އެކަންތައް ބަދަލުކުރުމަށް ހިތް ނިޔަތް ޚާލިސް ކޮށްގެންނެވެ. ރަމަޟާންމަހުގެ ޘަވާބާއި ދަރުމަ ހެޔޮގޮތުގައި ހޯދުމަށް ނިޔަތް ގަނެގެންނެވެ. ކުރެވިފައިވާ ކުށްފާފަތަކުން ސަލާމަތްވެ ތިމާގެ އުޚުރަވީ ޙަޔާތް ތަނަވަސްކުރާނެ ދުވަސްތަކެއް ލިބޭތީ އެކަމަށް ތައްޔާރު ވަމުންނެވެ. މި މަތިވެރި މައްސަރުން ތިމާގެ ފާފަތައް ފުހެލުމުުގެ މަތިވެރި އަޒުމާ ނިޔާތާއެކުގައެވެ.\nމިދެންނެވިފަދައިން މިމަހަށް ތައްޔާރުވުމުގެ ގޮތުން ތެދުވެރި ތަޢުބާއަކުން ތަޢުބާވާންޖެހެއެވެ. ތަޢުބާވުމަކީ ހަމައެކަނި ރަމަޟާން މަހަށް ޙާއްޞަކަމެއް ނޫނެވެ. ނަމަވެސް، މިކުރިމަތިވަނީ ބަރަކާތްތެރި މަހެއް ކަމުން މިމަހާ ބައްދަލުވާ ހިނދު އިތުރަށް ހިތް ނިޔަށް ސާފުކޮށް ކުރެވިފައިވާ ފާފަތަކަށް ތައުބާވުމީ މިމާތް މަހަށް އަދާކުރެވޭ އެންމެ ފުރިހަމަ މެހެމާންދާރީކަމުގައި ވެގެންދާނެއެވެ.\nقال تعالى : ( وَتُوبُوا إِلَى اللَّهِ جَمِيعاً أَيُّهَا الْمُؤْمِنُونَ لَعَلَّكُمْ تُفْلِحُونَ ) މާނައީ: އޭ އީމާންވި މީސްތަކުންނޭވެ. ތިޔަބައިމީހުން އެކީ އެކައްޗަކަށް ﷲ އަށް ތައުބާވާށެވެ. އެއީ ތިޔަބައިމީހުން ކާމިޔާބުވުމަށްޓަކައެވެ.\nއޭގެ އިތުރުން މި ބަރަކާތްތެރި މައްސަރު ލިބޭތޯ ދުޢާކުރުމަކީވެސް ވަރަށް ބޭނުންތެރިކަމެކެވެ. މި އުންމަތުގެ ސަލަފުއްޞާލިޙުންގެ ފަރާތުން ވާރިދުވެގެން އައިސްފައިވާ ގޮތުގައި އެބައިމީހުން ރޯދަމަސް ޖެހެން6މަހަށްވީމަ އެމަސް ލިބޭތޯ، އަދި އެމަހާ ބައްދަލުވޭތޯ ﷲގެ ހަޟްރަތުގައި އެދި ދުޢާކުރެއެވެ. އަދި ރޯދަމަސް ނިމުމުން5މަސް ވަންދެން އެރޯދަމަހުގައި ކުރެވުނު އަޅުކަންތައް ޤަބޫލުކުރައްވާތޯވެސް ދުޢާކުރެއެވެ.\nއެހެންކަމުން، މިރޯދަމަހުގައި އަޅުކަންތަކުގައި މަޝްޣޫލުވެ އުޅުމުގެ އަދި މި ރޯދަމަހުގެ ފުރިހަމަ ޘަވާބާއި ދަރުމަ ލީބޭތޯ ކޮންމެ މީހަކުމެ ދުޢާކުރުމަކީ ވަރަށް މުހިންމު ކަމެކެވެ.\nމާތްﷲ سبحانه وتعالى ގެ ނިޢުމަތްތަކުގެ ތެރެއިން މުސްލިމުއަޅާއާއި ބައްދަލުކުރާ ބޮޑު ނިޢުމަތެއްކަމުގައި މިމަހަކީ މިއީ އަޅުކަމުގެ މޫސުމެވެ. ސުވަރުގޭގެ ދޮރުކޮޅުތައް ހުޅުވާލެވި ނަރަކާއިގެ ދޮރުތައް ބަންދުކުރުމުގެ އިތުރުން ﷲ سبحانه وتعالىގެ ރަޙުމަތުން ފުރިގެންވާ އުފާވެރިކަމުގެ މޫސުމެކެވެ.\nއެހެން ކަމުން މި މައްސަރަށް ފުރިހަމަ ގޮތުގައި ތައްޔާރުވެ މި މައްސަރުގެ ފުރިހަމަ ސަވާބާއި ދަރުމަ ލިބިގަތުމަށްޓަކައި ރޯދާއި ބެހޭގޮތުން ޢިލްމުވެރީން ލިޔުއްވާފައި ހުންނަ ލިޔުންތައްކިޔުމާއި ރޯދަ މަހާ ގުޅޭގޮތުން ބޭއްވޭ ޙާއްޞަ ދަރުސްތަކުގައި ބައިވެރިވެ ރޯދައާއި ގުޅޭ ގިނަގުނަ މައުލޫމާތުތަށް ހޯދުން ބުއްދިވެރއެވެ. މިކަމުގެ ސަބަބުން ތިމާގެ ރޯދައާއި ބެހޭ ފިޤުހު އިތުރުވެ ރޯދަ ފުރިހަމަ ގޮތުގައި ހިފުމުގެ ތައުފީޤުލިބިގެންދާނެއެވެ. އަދި ތިމަންނައަށް އެނގޭ މިންވަރުން ރޯދައާއި ބެހޭގޮތުން އަނބިދަރީންނަށް އުނގަންނައިދިނުންވެސް މީގެ ތެރޭގައި ހިމެނެއެވެ.


ސިޙުރު ހުރިތަން ދެނެގަނެވިދާނެ ބައެއް ގޮތް | މައިތިރި\nމިކަމަށްޓަކައި އަހަރެމެން އީމާންކަމުގެ އަހުލުވެރީން ހިފުން އެންމެ ހެޔޮކަން ބޮޑު ގޮތަކީ ﷲ އާއި ވީހާވެސް ގާތް، އެކަލާނގެއަށް ބޮޑަށް ކުއްތަންވަނިވި ގޮތެކެވެ. އެގޮތުން އެންމެ ހެޔޮވެގެންވާ ކަމަކީ، ދަމުނަމާދު ކުރުމަށްފަހު ދުޢާކުރުމެވެ. އެހެނީ އެވަގުތަކީ މާތް ﷲ ސުބުޙާނަހޫ ވަތަޢާލާ ދުނިޔޭގެ އުޑަށް ނާޒިލްވެވޮޑިގަންނަވާ ވަގުތެވެ. އަދި އެއިލާހު އަންގަވާފައިވަނީ “ތިމަން ﷲ އަށް ދަންނަވާށެވެ، ތިމަން ﷲ އިޖާބަކުރައްވާ ހުށީމެވެ.” މިފަދައިންނެވެ. ވީއިރު ކޮންމެ ކަމަކަށްވެސް ގިނައިން ދުޢާކުރުން ހުއްޓެވެ.\nރުޤްޔާގެ އަހުލުވެރިންނާއި ޢިލްމުވެރީންވެސް ސިޙުރު ހޯދުމުގައި ބޮޑަށް ތަޖުރިބާ ކުރައްވާ އިތުބާރު ކުރައްވާ މަގަކީ، ދަމުނަމާދަށްފަހު، އެ ސިޙުރު ހުރިތަނެއް ދެއްކެވުމަށާއި، އެސިޙުރު ބާޠިލުކުރެއްވުން އެދި ދެންނެވުމެވެ. މިކަން ކުރާނީ ބަލިމީހާއެވެ. އަދި ރުޤްޔާ ކުރާމީހާވެސް މިފަދައިން ކަންކުރުން ހެޔޮވެގެންވެއެވެ.\nކޮންމެއަކަސް ސިޙުރު ހުރިތަން ދެނެގަނެ އެސިޙުރެއް ހޯދިއްޖެނަމަ ، އެސިޙުރެއްގެ އަސަރު ކަނޑުވާލަން އެންމެ ފަސޭހަގޮތް ވީއެވެ. އެހެންކަމުން މިކަމަށްޓަކައި ރުޤްޔާގެ އަހުލުވެރިން، ޝިރުކު ނުހިމެނޭ ގޮތްތަކަށް އެކި ރުޤްޔާތައް ތަޖުރިބާ ކުރައްވައެވެ. އަދި ތަޖުރިބާއަކީ ކޮންމެ ފަހަރަކު އެއްގޮތަކަށް ހުރިހާ އެންމެންނަށް ދިމާވާނެ ކަމަކަށް ނުވެދާނެއެވެ. އެހެންކަމުން އަޅުގަނޑުމެން ތަޖުރިބާ ޙިއްސާކުރަނީ، އެއީ އެކަމުގައި އޮތް ހަމައެކަނި ގޮތްކަމުގައި ނުދެކުމަށާއި އެހެންނަމަވެސް ތަޖުރިބާވެފައިވީތީ ކަން ކުރެވިދާނެ އެކި ގޮތްގޮތް ބަޔާން ކޮށްދިނުމުގެ ގޮތުންނެވެ. މިގޮތުން މިކަމުގައިވެސް އަޅުގަނޑު އަދި ބައެއް އެހެންވެސް ރުޤްޔާގެ އަހުލުވެރީން ތަޖުރިބާ ކުރައްވާފައިވާ ބައެއް ކަންކަން ޙިއްސާ ކޮށްލާނަމެވެ.\n1- ބަލިމީހާ ކައިރީ ރާޤީއަކު ކިޔަވައިގެން ދެނެގަންނަން ބޭނުންނަމަ (ބަލިމީހާއަމިއްލައަށްވެސް މިކަން ކުރެވޭނެއެވެ): ރުޤްޔާ ކިޔެވުމުން ބަލިމީހާގެ ހަށިގަނޑުގައި ސިޙުރު ހުރިކަން ޔަޤީން ވެއްޖެ ނަމަ، ދެން އެއީ ކޮންބާވަތެއްގެ ސިޙުރެއްތޯ ދެނެގަނެވޭ ގޮތެއް ވެއެވެ. އެގޮތަކީ ރުޤްޔާ ކިޔެވުމުން ސިޙުރު ހުރިކަން ޔަޤީން ވުމުން، ޖިންނި ހާޒިރު ވިޔަސް ނުވަތަ ނުވިޔަސް (ބޮޑަށް އެދެވިގެންވަނީ، ޖިންނި ހާޒިރު ނުވެ، އެހެންނަމަވެސް ރުޤްޔާ ކިޔެވުމުން އުނދަގޫތައްވާ ޙާލަތުގައި) ތިރީގައިވާ ދުޢާތައް، ފަހަރަކު ދުޢާއެއް ތަކުރާރު ކުރާނީއެވެ. މިގޮތަށް ތަކުރާރުކުރުމުން ބަލިމީހާއަށް ބޮޑަށް ތަކުލީފުވަނީ ކޮން ދުޢާއަކުންތޯ ބަލާނީއެވެ. އަދި އެކަމަކާ ބޮޑަށް ގުޅޭ ގޮތަށް ފަރުވާ ކުރާނީ އެވެ.\n1- اللهمَّ اَبْطِلْ كُلَّ سِحْرٍ مَأَكُولٌ : މާނައީ: ހައްދަވާ ގެންގުޅުއްވާ އިލާހެވެ، ކާންދީފައިވާ ކޮންމެ ސިޙުރެއް ބާޠިލުކޮށްދެއްވާނދޭވެ. (މިދުޢާ ތަކުރާރުކުރުމުން ބޮޑަށް އުނދަގޫވާނަމަ ކާންދީފައި ހުރިކަމަށް ބަލައި ކާންދީފައިވާ ސިޙުރު ބޭރުކުރުމަށް ކުރެވޭ ފަރުވާތައް ކުރެވިދާނެއެވެ.)\n2- اللهمَّ اَبْطِلْ كُلَّ سِحْرٍ مَدْفُونٌ : މާނައީ: ހައްދަވާ ގެންގުޅުއްވާ އިލާހެވެ، ވަޅުލާފައިވާ ކޮންމެ ސިޙުރެއް ބާޠިލުކޮށްދެއްވާނދޭވެ. (މިދުޢާއިން އުނދަގޫވާނަމަ، ސިޙުރުވަނީ ވަޅުލާފައި ކަމުގައި ބެލެވިދާނެއެވެ.)\n3- اللهمَّ اَبْطِلْ كُلَّ سِحْرٍ مَرْشُوسٌ : މާނައީ: ހައްދަވާ ގެންގުޅުއްވާ އިލާހެވެ، ވިއްސާފައިވާ ކޮންމެ ސިޙުރެއް ބާޠިލުކޮށްދެއްވާނދޭވެ. (މިދުޢާއިން ބޮޑަށް އުނދަގޫވާނަމަ، ސިޙުރު ހެދުމަށް ފަހު ދިޔާ އެއްޗެއް ވިއްސާފައި ހުރި ކަމަށް ބެލެވިދާނެއެވެ)\n4- اللهمَّ اَبْطِلْ كُلَّ سِحْرٍ فِي الْبَيْتِ : މާނައީ: ހައްދަވާ ގެންގުޅުއްވާ އިލާހެވެ، ގޭގައިވާ ކޮންމެ ސިޙުރެއް ބާޠިލުކޮށްދެއްވާނދޭވެ. (މިދުޢާއިން ބޮޑަށް އުނދަގޫ ވާނަމަ، ގެއަށް ސިޙުރު ހަދާފައި ހުރިކަމުގައި ބެލެވިދާނެއެވެ)\n5- اللهمَّ اَبْطِلْ كُلَّ سِحْرٍ فِي الْبَحْرِ : މާނައީ: ހައްދަވާ ގެންގުޅުއްވާ އިލާހެވެ، ކަނޑުގައިވާ/ކަނޑަށް ހަދާފައިވާ ކޮންމެ ސިޙުރެއް ބާޠިލުކޮށްދެއްވާނދޭވެ. (މިދުޢާއިން ބޮޑަށް އުނދަގޫ ވާނަމަ، ކަނޑަށް ސިޙުރު ހަދާފައި ހުރިކަމުގައި ބެލެވިދާނެއެވެ.)\n6- اللهمَّ اَبْطِلْ كُلَّ سِحْرٍ فِي الْقِبْرِ : މާނައީ: ހައްދަވާ ގެންގުޅުއްވާ އިލާހެވެ، ޤަބުރުގައިވާ ކޮންމެ ސިޙުރެއް ބާޠިލުކޮށްދެއްވާނދޭވެ. (މިދުޢާއިން ބޮޑަށް އުނދަގޫވާނަމަ، މަހާނައަށް ނުވަތަ ޤަބުރުސްތާނުގައި ސިޙުރު ހަދާފައި ހުރިކަމުގައި ބެލެވިދާނެއެވެ.)\n7- اللهمَّ اَبْطِلْ كُلَّ سِحْرٍ فِي الأَرْضِ : މާނައީ: ހައްދަވާ ގެންގުޅުއްވާ އިލާހެވެ، ބިމުގައިވާ ކޮންމެ ސިޙުރެއް ބާޠިލުކޮށްދެއްވާނދޭވެ. (މިދުޢާއިން ބޮޑަށް އުނދަގޫވާނަމަ، ބިމުގައި ވަޅުލާފައި ނުވަތަ އެނޫންވެސް ގޮތަކަށް ބިންގަނޑުގައި ސިޙުރު ހުރީ ކަމުގައި ބެލެވިދާނެއެވެ)\n8- اللهمَّ اَبْطِلْ كُلَّ سِحْرٍ فِي الْعُقَدِ : މާނައީ: ހައްދަވާ ގެންގުޅުއްވާ އިލާހެވެ، ގޮށްގޮށުގައިވާ/ގޮށުގެތެރޭގައިވާ ކޮންމެ ސިޙުރެއް ބާޠިލުކޮށްދެއްވާނދޭވެ. (މިދުޢާއިން ބޮޑަށް އުނދަގޫ ވާނަމަ، ގޮށް ޖަހައިގެން ހަދާފައިވާ ސިޙުރެއް ކަމުގައި ބެލެވިދާނެއެވެ.)\n– މިދުޢާތައް ތަކުރާރުކޮށް ކިޔެވުމުން އުނދަގޫ ބޮޑުވާ ދުޢާތައް ފާހަގަކުރާށެވެ. އަދި ފަރުވާގެތެރޭގައި ގިނައިން އެދުޢާތަކެއް ތަކުރާރުކުރާށެވެ. އަދި މިގޮތުން ގެއަށް ސިޙުރު ހަދާފައި ހުރި ކަމަށް ބެލެވިއްޖެ ނަމަ ސިޙުރުބާޠިލުކުރުމަށް ފެނަށް ކިޔަވާ މުޅި ގެއަށް އެފެން ވިއްސާށެވެ. އަދި އޭގެ އިތުރުން، ބަލިމީހާ ގޭގެ ދޮރުމައްޗާއި ، ގޭގެ ކަންތަކާއި، ސިޙުރު ހަދާފާނެކަމަށް ބެލެވޭ ތަންތަނުގައި މަޑުކޮށްލައިގެން ހުރުމުން، އެތަނެއްގައި ސިޙުރު ހުރިނަމަ އުނދަގޫ ބޮޑުވާކަން ފާހަގަވެފައިވެއެވެ. މިގޮތުން ފާހަގަ ކުރެވޭ ތަންތަނަށް ވަކިން ކިޔެވުމަށްފަހު ފެން އަޅާށެވެ. އަދި މިއިން ކޮންމެ ގޮތަކަށް ސިޙުރު ހަދާފައި ހުރިނަމަވެސް، އަދި އެސިޙުރެއް ނުފެނުނު ނަމަވެސް ސިޙުރަށް ކުރާ ފަރުވާތައް ކުރާށެވެ.\n2- ބަލިމީހާ ތިރީގައިވާ އާޔަތްތައް ގިނައިން ތަކުރާރުކޮށް ކިޔަވާށެވެ، ބޮޑަށް އެދެވިގެންވަނީ ނިދަން ވުމުން ކިޔެވުމެވެ. އަދި ކިޔެވުމަށްފަހު އެސިޙުރު ހުރިތަނެއް ދެއްކެވުން އެދި ދުޢާކުރާށެވެ. މިގޮތަށް ކަންކުރުމުންވެސް ސިޙުރު ހުރިތަން ހުވަފެނުގައި ފެނިފައި އެބަހުއްޓެވެ. މިގޮތަށް ކޮންމެ ދުވަހަކުވެސް ކަންތައް ކުރާށެވެ.\n1- وَعِندَهُ مَفَاتِحُ الْغَيْبِ لَا يَعْلَمُهَا إِلَّا هُوَ ۚ وَيَعْلَمُ مَا فِي الْبَرِّ وَالْبَحْرِ ۚ وَمَا تَسْقُطُ مِن وَرَقَةٍ إِلَّا يَعْلَمُهَا وَلَا حَبَّةٍ فِي ظُلُمَاتِ الْأَرْضِ وَلَا رَطْبٍ وَلَا يَابِسٍ إِلَّا فِي كِتَابٍ مُّبِينٍ ﴿٥٩﴾ سورة الأنعام: 59\n2- سُبْحَانَكَ لَا عِلْمَ لَنَا إِلَّا مَا عَلَّمْتَنَا ۖ إِنَّكَ أَنتَ الْعَلِيمُ الْحَكِيمُ ﴿٣٢﴾ سورة البقرة : 32\n3- قُلْ هُوَ اللَّهُ أَحَدٌ ﴿١﴾ اللَّهُ الصَّمَدُ ﴿٢﴾ لَمْ يَلِدْ وَلَمْ يُولَدْ ﴿٣﴾ وَلَمْ يَكُن لَّهُ كُفُوًا أَحَدٌ ﴿٤﴾ سورة الإخلاص\n4- قُلْ أَعُوذُ بِرَبِّ الْفَلَقِ ﴿١﴾ مِن شَرِّ مَا خَلَقَ ﴿٢﴾ وَمِن شَرِّ غَاسِقٍ إِذَا وَقَبَ ﴿٣﴾ وَمِن شَرِّ النَّفَّاثَاتِ فِي الْعُقَدِ ﴿٤﴾ وَمِن شَرِّ حَاسِدٍ إِذَا حَسَدَ ﴿٥﴾\n5- قُلْ أَعُوذُ بِرَبِّ النَّاسِ ﴿١﴾ مَلِكِ النَّاسِ ﴿٢﴾ إِلَـٰهِ النَّاسِ ﴿٣﴾ مِن شَرِّ الْوَسْوَاسِ الْخَنَّاسِ ﴿٤﴾ الَّذِي يُوَسْوِسُ فِي صُدُورِ النَّاسِ ﴿٥﴾ مِنَ الْجِنَّةِ وَالنَّاسِ ﴿٦﴾ سورة الناس\n1- އަދި غيب ގެ ތަޅުދަނޑިތައްވަނީ، އެކަލާނގެ حضرة ގައެވެ. އެކަލާނގެ މެނުވީ، އެކަންތައްތައް ދެނެވޮޑިގެންނުވެތެވެ. އެއްގަމާއި، ކަނޑުގައިވާ ކަންތައްތައް އެކަލާނގެ ދެނެވޮޑިގެންވެތެވެ. އެކަލާނގެ ދެނެވޮޑިގެން މެނުވީ ގަހެއްގެ ފަތެއްވެސް ނުވެއްޓެއެވެ. އަދި ބިމުގެ އަނދިރިކަމުގެ ތެރޭގައިވާ އޮށްޓަރެއްވިޔަސް، އަދި ރޯއެއްޗެއްވިޔަސް، ހިކިއެއްޗެއްވިޔަސް، ބަޔާންވެގެންވާ ފޮތެއްގައި (ލިޔުއްވާފައި) މެނުވީ ނުވެތެވެ.\n2- އިބަރަސްކަލާނގެ ހުސްطاهر ވަންތަކަމާއެވެ! އިބަރަސްކަލާނގެ އަޅަމެންނަށް އުނގަންނަވައިދެއްވި އެއްޗެއް މެނުވީ، އަޅަމެންނަކަށް އެނގުމެއް ނުވެއެވެ. ހަމަކަށަވަރުން އިބަރަސްކަލާނގެއީ، މޮޅަށް ދެނެވޮޑިގެންވާ حكيم ވަންތަ ރަސްކަލާނގެއެވެ.\n3- ކަލޭގެފާނު ވިދާޅުވާށެވެ! އެއީ އެއްކައުވަންތަﷲ އެވެ. (1) ﷲއީ އެންމެހާ ތަކެތި އެއިލާހުއަށް ބޭނުންތެރި ވެގެންވާ އަދި އެއްވެސް އެއްޗަކަށް އެއިލާހު ބޭނުންވެވޮޑިގެންނުވާ ރަސްކަލާނގެއެވެ. (2) އެއިލާހުއަކަށް އެއްވެސް އެއްޗެއް އުފަންވެގެނެއް ނުވެއެވެ. އަދި އެއްވެސް އެއްޗަކަށް އެއިލާހު އުފަންވެ ވޮޑިގެނެއް ނުމެވޭމެއެވެ. (3) އަދި އެއިލާހުއާ އެއްފަދަވެގެންވާ ހަމައެކައްޗެއްވެސް ނުވެއެވެ. (4)\n4- ކަލޭގެފާނު ވިދާޅުވާށެވެ! ފަތިހުގެ ވެރިއިލާހު حضرةން ތިމަންކަލޭގެފާނު ރައްކާތެރިކަން ލިބިގަންނަމެވެ.(1) އެއިލާހު ހައްދާވާފައިވާ ތަކެތީގެ ނުބައިކަމުންނެވެ. (2) އަދި ރޭގަނޑުގެ އަނދިރިކަން ގަދަވެގެންފިހިނދު، އެރޭގަނޑުގެ ނުބައިކަމުންވެސްމެއެވެ.(3) އަދި ގޮށްތަކަށްފުމޭ މީހުން (އެބަހީ: سحر ހަދާމީހުން) ގެ ނުބައިކަމުންވެސްމެއެވެ. (4) އަދި حسد ވެރިޔަކު حسد ވެރިވެއްޖެހިނދު، އޭނާގެ ނުބައިކަމުން ވެސްމެއެވެ. (5)\n5- ކަލޭގެފާނު ވިދާޅުވާށެވެ! މީސްތަކުންގެ ވެރިއިލާހު حضرة ން ރައްކާތެރިކަން ލިބިގަންނަމެވެ. (1) (އެއިލާހުއީ) މީސްތަކުންގެ ރަސްވަންތަ ރަސްކަލާނގެއެވެ (2) . (އެއިލާހުއީ) މީސްތަކުންގެ إله ވަންތަ ރަސްކަލާނގެއެވެ. (3) ފިލައިހުރެ ވަސްވާސްދޭ شيطان އާގެ ނުބައިކަމުންނެވެ. (އެބަހީ: شيطان އާގެ ނުބައިކަމުން އެއިލާހު حضرة ން ރައްކާތެރިކަން ލިބިގަންނަމެވެ.) (4) އެ (شيطان އާ) އެއީ މީސްތަކުންގެ ހިތްތަކުގައި ވަސްވާސް އުފައްދާ شيطان އާއެވެ. (5) ޖިންނީންގެ ތެރެއިންނާއި، މީސްތަކުންގެ ތެރެއިންވާ شيطان ންނެވެ. (6)\nސިޙުރު ހުރިތަން މާތް ﷲ މޮޅަށް ދެނެވޮޑިގެންވެއެވެ. އަދި މާތް ﷲ ވަޙީކުރައްވާފައިވަނީ “އަދި ސިޙުރުވެރިޔާ ކޮންމެ އެއްޗެއް ގެނައި ކަމުގައިވިޔަސް، ސިޙުރުވެރިޔާ ކާމިޔާބު ނުވާނެއެވެ” މިފަދައިންނެވެ. އެހެންކަމުން ﷲ އާމެދު އެޔަޤީންކަން ބާއްވާށެވެ. އަދި އެއާއެކު ފަރުވާ ކުރުމާއި، ވަކީލް ކޮށް ގިނައިން ދުޢާކުރުމާއި ޛިކުރުކުރުން ގިނަކުރާށެވެ. މިރުޤްޔާއަކީ މިކަމަށްޓަކައި ކުރެވޭނެ ހަމައެކަނި ރުޤްޔާއެއް ނޫނެވެ. އަދި ހަމައެކަނި ބޭނުން ކުރެވޭނީ މިއާޔަތްތަކެއްވެސް ނޫނެވެ. މިއީ އެހީއެއްގެ ގޮތުން ބަޔާންކޮށްފައިވާ ތަޖުރިބާ ތަކެކެވެ. ލާޒިމްކޮށް ޝަރުޢުކުރުމުގެ ގޮތުން ލިޔެފައިވާ ކަންކަމެއް ނޫންކަން ހަނދުމަފުޅުކޮށް އަރުވަމެވެ. ޝިފާ ދެއްވާ ފަރާތަކީ ހަމައެކަނި ﷲ އެވެ. އަދި ޣައިބު ދެނެވޮޑިގެންވާ ފަރާތަކީ ހަމައެކަނި ﷲ އެވެ، އެކަލާނގެ ކަޝްފުކުރެއްވި ކަމެއް މެނުވީ އަހަރެމެންނަކަށް، ނޭނގޭނެއެވެ. އެހެންކަމުން އަހަރެމެން ދަންނަވަންވީ ހަމައެކަނި މާތް ﷲ އަށެވެ.\n4 ޖޫން 2013 ދުވަހު 06:47 ގައި\nމިތަނުނަ ކޮން ރުޤައްޔާ އެއްބާ ކިޔަވަން ޖެހޭނީ އަދި އޯޑިއޯ ދައުން ލޯޑު ކުރެވޭގޮތަން ހުރުން ރަނގަޅުކަމަން ފެނޭ\n5 ޖޫން 2013 ދުވަހު 03:53 ގައި\nމިދެގޮތްވެސް ބޭނުންކުރެވިދާނެ. މިސައިޓުގެ އަޑުފޮށި ބައި ބައްލަވާ. އޯޑިއޯ ޑައުންލޯޑްކުރެވެން ހުންނާނެވާހަކަ ދަންނަވަން


BREAKING| Covid-19: Male City Ge Furabandhu 14 Dhuvahah Ithuru Kohffi - Vaguthu\nމާލެ ސިޓީގެ ފުރަބަންދު 14 ދުވަހަށް އިތުރުކޮށްފި\nމާލެ ސިޓީ ފުރަބަންދު ކުރުމާއި ގުޅިގެން ބްރިޖް މަތިވެސް ހަމަހިމޭންވެފައި؛- ވަގުތު އިމޭޖަސް- މުހައްމަދު އަފްޒަލް\nމާލޭގައި ކޮވިޑް-19 ހަލުވިކަމާ އެކު ފެތުރެމުން ދާތީ އަޅަމުންދާ ފިޔަވަޅުތަކުގެ ތެރެއިން، އިއުލާނު ކޮށްފައިވާ ފުރަބަންދު (ލޮކްޑައުން) މުއްދަތު 14 ދުވަހަށް އިތުރުކޮށްފި އެވެ.\nހެލްތް ޕްރޮެޓެކްޝަން އެޖެންސީ (އެޗްޕީއޭ) އިން ދެންމެ ނެރުނު އެންގުމެއްގައި ވިދާޅުވެފައި ވަނީ މާލޭގައި (މާލެ، ހުޅުމާލެ، ވިލިމާލެ) މަގުމައްޗަށް ނުކުމެ އުޅުމާއި އެއްގަމު އުޅަނދުފަހަރު ދުއްވުން މަނާކުރުމަށް އެންގި އެންގުމުގެ މުއްދަތު އިތުރު ކުރުމަށް ނިންމާފައިވާ ކަމަށެވެ.\nއަދި މި މުއްދަތު އިތުުރު ކުުރުމަށް ނިންމާފައިވަނީ ދިވެހިރާއްޖޭގައި ކޮވިޑް-19 ފެތުރުން ކޮންޓްރޯލްކޮށް، ޢާންމު ޞިއްޙަތު ރައްކާތެރިކުރުމުގެ ޤާނޫނުގެ ދަށުން އަޅަންޖެހޭ ޚާއްޞަ ފިޔަވަޅުތައް އެޅުމަށް މަގުފަހިކުރުމުގެ ގޮތުން ކަމަށް އެ އެންގުމުގައި ވެއެވެ.\nއަދި ރާއްޖޭގައި އިއުލާނު ކޮށްފައިވާ އާއްމު ސިއްހަތުގެ ކުއްލި ނުރައްކަލުގެ ހާލަތު ދަށުން ޑިރެކްޓަރ އޮފް ޕަބްލިކް ހެލްތް މައިމޫނާ އަބޫބަކުރަށް ލިބިދޭ ބާރުގެ ދަށުން އެޕްރީލް 17 ވީ ހުކުރު ދުވަހު އިއުލާނު ކުރި ފުރަބަންދުގެ މުއްދަތު 14 ދުވަހުގެ މުއްދަތަށް އިތުރުކުރުމަށް ނިންމައި އެކަން އަންގާ ކަމަށް އެ އެންގުމުގައި ވެއެވެ.\nމާލެ ސިޓީ ފުރަބަންދު ކުރަން ނިންމުމާއި ގުޅިގެން މުހިންމު ގިނަ ފިޔަވަޅުތަކެއް އަޅަން ކަމާބެހޭ ފަރާތްތަކަށް މައިމޫނާ ވަނީ އަންގަވައިފައެވެ.\nއެ ތިން ފިޔަވަޅަކީ:\n1- މާލެ، ހުޅުމާލެ، ވިލިމާލޭގައި އުޅަނދު ދުއްވުމާއި އާންމުން ނުކުތުން މަނާކުރުން.\n2- މާލެ، ހުޅުމާލެ، ވިލިމާލޭގައި ޕަބްލިކް ޓްރާންސްޕޯޓް ހިދުމަތް ހުއްޓައިލުން.\nމާލެ ސަރަހައްދު ފުރަބަންދު ކުރި ނަމަވެސް ބައެއް މީހުން މަގުމަތީގައި އުޅުމަށް ހުރަހެއް ނެތެވެ.\nއެ މީހުންގެ ތެރޭގައި ހިމެނެނީ:\n1- ސިފައިންނާއި ފުލުހުން.\n2- ސިއްހީ ހިދުމަތްދޭ ތަންތަނުގެ މުވައްޒަފުންނާއި އެމީހުންގެ އުޅަނދު.\n4- އެންއީއޯސީ ގެ ފާސް ލިބިފައިވާ މީހުން.\n5- އެންއީއޯސީގެ ފާސް ލިބިފައިވާ މީޑިއާތައް.\n6- މޯލްޑިވްސް ޕޮލިސް ސާވިސް އިން ހުއްދަދޭ މީހުން.\nރާއްޖެއިން މިހާތަނަށް ކޮވިޑް-19 ފެނިފައި ވަނީ 250މީހެއްގެ ގައިންނެވެ. އޭޕްރިލް 15 ވަނަ ދުވަހު މާލެ އިން ކޮވިޑް-19 ފެނުނު ފަހުން، ކޮންމެ ދުވަހެއް ކަހަލަ ގޮތަކަށް އެތައް ބަޔަކު ދަނީ މި ބައްޔަށް ފައްްސިވަމުންނެވެ.މީގެ ތެރެއިންވެސް ގިނަ ބަޔަކު ފައްސިވަމުން ދަނީ މާލެ ސިޓީންނެވެ.\nއޭޕްރީލް 29, 2020 15:45\nއަހަރެމެން ފޮނުވާށޭ ރަށައް ބޮޑު ކަމެއްނު މި ދެން\nލާރި ނެތި ދިން ކުއްޓިވެސް ހަމ ވާނީ މިތާތިއްބަ\nއޭޕްރީލް 29, 2020 15:48\nފުރަބަންދުގެ މުއްދަތު އިތުރު ކުރި އިރު މާލޭގައި ތާށިވެފަ ތިބި މީހުންނަށް ރަށަށް ދެވޭނެ އިންތިޒާމެއް ނެތްދޯ؟\nހުއްދަލިބޭ ވަކި ބަޔަކު ވޯޓް ދޭންވެސް ހޯދާތި ހުއްދަމިހާރު ތިދޭ މީހުން....\nއޭޕްރީލް 29, 2020 15:51\nއޭޕްރީލް 29, 2020 16:04\nިމގޮތައް ތިބޭތާ މާދަ މާ އަށް 16 ދުވަސް ސަރުކާރުން ރަށްރަށުގެ އަހުލުވެރިން ރަށަށް ފޮނުވާލަދެއްވާ ރަށަށް ނުދެވި ފުރަ މާލެ މިތިބީ ތާށިވެ ލާރި ކޮޅުހުސްވެ ކެއިން ބުއި މުގެ ކަންތައް ހަ މަޖެއްސު މަސް ވަނީ ދަތިވެފަ އަޅުގަނޑު މެން ޓިކެޓު ނަގާގެން މިތިބީ އާދޭސް ކޮށްފަ ބުނަން ފޮނުވާލަ ދެއްވާ ޓެސްޓު ހަދާފަ ނަ މަވެސް ބަޑައްޖެހިއްޖެ\nއޭޕްރީލް 29, 2020 16:05\nވަރަށް ރަގަޅު. ވަރަށް އުފާވެއްޖެ.\nއޭޕްރީލް 29, 2020 16:27\nފުރަބަންދު ނުކޮށް ބަންގާޅިން ހުސްކޮށްބަލަ! އެމީހުންގެ ސަބަބުން ބޮޑު ބައި އިތުރު ވަނީ!\nއޭޕްރީލް 29, 2020 17:31\nތިހިން ބުނާއިރު އެމީހުންގެ ސަބަބުން ކާއެތިކޮޅު ޑެލިވާ ވަނީވެސް\nއޭޕްރީލް 29, 2020 17:35\nޢާންމު ނުރައްކާ ކޮބާ؟ ޢެހެން ގައުމު ތަކުންވެސް ކުރާތީ އޭ ކިޔާފަ ކުރަނީ؟ ވައިރަހާ ހެދި ކިތައް މީހުން ހާލު ދެރަވީ؟ ޢާންމު ނުރައްކަލަކީ ސަރުކާރުން ރައްޔިތުންގެ ހައްގުތަށް ހަނިކުރުން. ޢެހެން ނުހަދާ.\nއޭޕްރީލް 29, 2020 17:46\nފުރަބަންދު އިތުރުކުރާކަށް އަސްލު ނުޖެހޭ، އެކަމަކު ކީއްކުރާނީ އަޅުކަމާދުރު ބަޔަކު ރާވައިގެން ކުރާކަމެއް.\nއޭޕްރީލް 29, 2020 18:40\nއާންމު ސިއްޚަތު ސަލާމަތް ކުރުމުގެ ގޮތުން ފުރަބަންދު ކުރުން ރަނގަޅު. އެކަމަކު ޓެސްޓް ހަދާފަ ނަމަވެސް އަހަރުމެން ރަށަށް ފޮނުވާލަދީ ހެޔޮނުވާނެ. މިތާތިބެތިބެ މޮޔަވެދާނެ\nއޭޕްރީލް 29, 2020 18:52\nރަށްރަށަށް ދާން ބޭނުންމީހުން ފޮނުވާލާ އެރަށަކަށް\nއޭރުން ކަރަންޓީނު ކުރަންވެސް ބޮޑެތި ތަން އޮންނާނެ\nއޭޕްރީލް 29, 2020 19:27\nހެޔޮނުވާނެ ރަށަށް ދެވޭނެ ގޮތެއް ހަމަޖައްސަވައިދެއްވާ. މާލެ އައީ ރޯދަޔަށް ކާބޯތަކެތި ގަންނަން. ެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެ\nއޭޕްރީލް 29, 2020 19:28\nއޭޕްރީލް 29, 2020 19:38\nކޮބާ މިހާރު ފުރަބަންދު ކުރާތީތަ ރުޅިތިއަންނަނީ. ކުރިޔަސް އެވަރު ނުކުރިޔަސް އެވަރު. ކަލޭމެން އިތުރަށް އުފާކޮށްބަލަ\nއޭޕްރީލް 29, 2020 21:26\nމި ބަލި މަޑުކަން ރައްޖެތެރެއައް ފެތުރިއްޖެ ނަމަ ހާލު ގައިޖެހޭނީ ރާއްޖެ ތެރޭމީހުން އެހެންމީހުން ނަށްވެސް ވިސްނާލުން ރަގަޅު ރަށް އޮއްވައެއްނު މާލޭގައިއުޅެނީ ފިލަންނޫޅެބަަލަ މިއުޅެނީރަށުންމާސްކު އެއްނ،ުލޮބގެން މީހުން އިސްލާހު ވާންވީ\nއޭޕްރީލް 29, 2020 23:42


ޑިރެކްޓަރ، އީ.އެކްސް 1\n-/8,835 (އަށްހާސް އަށްސަތޭކަ ތިރީސް ފަސްރުފިޔާ)\n-/2,000 (ދެހާސް ރުފިޔާ)\nނޯޓު: ޓެކްނިކަލް ކޯ އެލަވަންސް ދެވޭނީ ހިއުމަން ރިސޯސް ދާއިރާއިން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް7އިން ފެށިގެން މަތީގެ ސަނަދެއް ޙާސިލްކޮށް ހުށަހަޅާ ފަރާތްތަކަށެވެ. އަދި ޓެކްނިކަލް ކޯ އެލަވަންސް ހަމަނުޖެހޭ ފަރާތްތަކަށް ހަމަޖެހިފައިވާ އުޞޫލުގެ ތެރެއިން ސަޕޯޓިންގ ކޯ އެލަވަންސްގެ ގޮތުގައި 1,100 ރުފިޔާ ލިބޭނެއެވެ.\nމުވައްޒަފުންނަށް ވަޒީފާ ދިނުމާ، ވަކިކުރުމާއި މުވައްޒަފުންނަށް މަޤާމާއި މުސާރައާއި އިނާޔަތްތައް ކުރިއެރުން ދިނުމާބެހޭ އެންމެހާ ކަންތައް ހިންގައި ބެލެހެއްޓުން.\nމުވައްޒަފުންގެ ޙާޟިރީ އާއި ޗުއްޓީ އާއި ގުޅޭ އެންމެހާ ކަންތައް ހިންގައި ބެލެހެއްޓުން.\nމުވައްޒަފުން އިސްލާޙްކުރުމަށް އަޅަންޖެހޭ އެންމެހައި ފިޔަވަޅުތައް އެޅުމާއި އެކަންކަމުގެ ރެކޯޑުތައް ބެލެހެއްޓުން.\nމުވައްޒަފުންގެ މަސައްކަތުގެ ފެންވަރުބެލުމާއި ގުޅޭ އެންމެހައި ކަންތައްތައް ހިންގާ ބެލެހެއްޓުން.\nއޮފީހުގެ ހުރިހާ މުވައްޒަފުންގެ މުސާރައާއި އެހެނިހެން އެލަވަންސްތައް ދިނުމުގެ އެންމެހައި ކަންކަން އިންތިޒާމްކޮށް މުސާރަދެވޭ މިންވަރަށް މަޢުލޫމާތުތައް ފުރިހަމަކުރުމަށްފަހު ބަޖެޓް އެންޑް ފައިނޭންސް ސެކްޝަނަށް މަޢުލޫމާތު ފޯރުކޮށްދިނުމުގެ މަސައްކަތްތައް ރާވައި ހިންގުން.\nކެޕްލަރ (އެޗް.އާރު) ސޮފްޓްވެއަރ މުވައްޒަފުންގެ ޑޭޓާތައް އެންޓަރކުރުމާއި ގުޅޭ އެންމެހައި މަސައްކަތް ހިންގާ ބެލެހެއްޓުން.\nމުވައްޒަފުން ތަމްރީންކުރުމާއި، މުވައްޒަފުން ޑިވެލޮޕްކުރުމާއި އަދި މުވައްޒަފުންގެ މެދުގައި އެކުވެރިކަން އާލާކޮށް ދެމެހެއްޓުމަށް ބޭނުންވާ ކަންތައްތައް ރާވައި ހިންގުން.\nސެކްޝަންގެ މަސައްކަތާއި ގުޅިގެން ކުރަންޖެހޭ އިދާރީ މަސައްކަތްތަކާއި ހަމަޖައްސަންޖެހޭ އިދާރީ އިންތިޒާމްތައް ހަމަޖެއްސުމާއި، މުވައްޒަފުންނާ މަސައްކަތް ޙަވާލުކުރުމާއި، ދުވަހުން ދުވަހުން ނިންމަންޖެހޭ ކަންކަން ނިންމުން.\nސެކްޝަންގެ މަސައްކަތްތައް ހަރުދަނާކޮށް ކުރިއެރުވުމަށް ބޭނުންވާ އުޞޫލުތަކާއި ޕްރޮސީޖަރތައް ތައްޔާރުކުރުމާއި، މިފަދަ އުޞޫލުތައް މުރާޖަޢާކޮށް އިޞްލާޙުކުރުން.\n10. ސެކްޝަންގެ މަސައްކަތްތައް ހިންގުމަށް ބޭނުންވާ އެކްޝަން ޕްލޭންތައް ތައްޔާރުކުރުމާއި، ޕްލޭންއާ އެއްގޮތަށް މަސައްކަތް ހިންގުން.\n1. ބިންޒަސް އެޑްމިނިސްޓްރޭޝަން / ބިޒްނަސް މެނޭޖްމަންޓް / ހިއުމަން ރިސޯސް މެނޭޖްމަންޓް / ޕަބްލިކް އެޑްމިނިސްޓްރޭޝަން ދާއިރާއިން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑު ލެވެލް7ނުވަތަ ލެވެލް 8 ގެ ސަނަދެއް ޙާޞިލްކޮށްފައިވުމާއެކު، ހިއުމަން ރިސޯސް ދާއިރާއެއްގައި މަދުވެގެން4އަހަރު ދުވަހުގެ ތަޖުރިބާ ލިބިފައިވުން ނުވަތަ؛\n2. ބިންޒަސް އެޑްމިނިސްޓްރޭޝަން / ބިޒްނަސް މެނޭޖްމަންޓް / ހިއުމަން ރިސޯސް މެނޭޖްމަންޓް މެނޭޖްމަންޓް / ޕަބްލިކް އެޑްމިނިސްޓްރޭޝަން ދާއިރާއިން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑު ލެވެލް9އިން ފެށިގެން މަތީގެ ސަނަދެއް ޙާޞިލްކޮށްފައި ވުމާއެކު، ހިއުމަން ރިސޯސް ދާއިރާއެއްގައި މަދުވެގެން2އަހަރު ދުވަހުގެ ތަޖުރިބާ ލިބިފައިވުން.\nހިއުމަން ރިސޯސް މެނޭޖްމަންޓް\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 31 ޖަނަވަރީ 2022 ވާ ހޯމަ ދުވަހުގެ 13:30 ގެ ކުރިން، އެޓަރނީ ޖެނެރަލްގެ އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީ-މެއިލް [email protected].mv މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ. ވަޒީފާއަށް އެދޭ ފޯމާއި ލިޔެކިޔުންތައް އީމެއިލްކުރައްވާނަމަ، އެއް އީމެއިލްއެއްގައި ހުރިހާ ޑޮކިއުމަންޓްތައް ޕީޑީއެފް ފޯމެޓުގައި އެޓޭޗްކޮށް ފޮނުއްވަންވާނެއެވެ.\nމި މަޤާމަށް މީހަކު ހޮވުމަށް ބާއްވާ ޕްރެކްޓިކަލް، ޕްރެޒެންޓޭޝަން އަދި އިންޓަރވިއު އޮންނާނީ 13 ފެބުރުވަރީ 2022 އިން 24 ފެބުރުވަރީ 2022 ގެ ތެރޭގައި އެޓަރނީ ޖެނެރަލްގެ އޮފީހުގައެވެ. ވުމާއެކު މި ވަޒީފާއަށް ކުރިމަތިލާ ފަރާތްތަކުން މި މުއްދަތުގައި ޕްރެކްޓިކަލް، ޕްރެޒެންޓޭޝަން އަދި އިންޓަރވިއުށް ހާޒިރުވުމަށް ތައްޔާރުވެގެން ތިއްބެވުން އެދެމެވެ.\nޕަބްލިޝްކުރި ތާރީޚު: 20 ޖަނަވަރީ 2022\nޕަބްލިޝްކުރި ގަޑި: 16:20\nސުންގަޑި: 31 ޖަނަވަރީ 2022 13:30


Mihaaruge "Bro" Akee Raees Nasheed: Shareef – adduLIVE\nމިހާރުގެ "ބްރޯ" އަކީ ރައީސް ނަޝީދު: ޝަރީފް\nApr 23, 2021, 09:16 ހަސަން ރަޝީދު\nމިހާރުގެ "ބްރޯ" އަކީ ރައްޔިތުންގެ މަޖިލީހުގެ ރައީސް، މުހައްމަދު ނަޝީދު ކަމަށް މަރަދޫ ދާއިރާގެ މެމްބަރު އިބްރާހިމް ޝަރީފް ވިދާޅުވެއްޖެއެވެ.\nޝަރީފް މިހެން ވިދާޅުވީ ރޭ ސަންގު ޓީވީން ގެެނެސްދިން "ސަންގު ބަހުސް" ޕްރޮގްރާމްގައި ބައިވެރިވެވަޑައިގެން ދެއްކެވި ވާހަކަތަކުގެ ތެރެއިންނެވެ. އެ ޕްރޮގްރާމްގައި ޝަރީފް އާއެކު ދެން ބައިވެރިވީ މާފަންނު މެދު ދާއިރާގެ މެމްބަރު އިބްރާހީމް ރަޝީދު (ބޮންޑޭ) އެވެ.\nވެރިކަމުގެ ނިޒާމު ބަދަލުކުރުމާ ގުޅޭގޮތުން ކުރިއަށްގެންދިޔަ އެ ޕްރޮގްރާމްގައި ވާހަކަދައްކަމުން ބޮންޑޭ ވަނީ ރިޔާސީ ނިޒާމުގައި އަބަދުވެސް "ބްރޯ" އެއް ހުންނަ ކަމަށާއި އެ ބްރޯގެ ކަމަކީ ރައްޔިތުންގެ މަޖިލިސް ކޮންޓްރޯލް ކުރުން ކަމަށްވާއިރު އެގޮތުން ޝަރީފް މެންފަދަ ބޭފުޅުންނަކީ މިހާރު ހުރި ބްރޯ ކޮންޓްރޯލް ކޮށްފައި ތިއްބެވި ބޭފުޅުން ކަމަށް ވިދާޅުވެފައެވެ. ނަމަވެސް އެ ބްރޯ އަކީ ކޮން ބޭފުޅެއް ކަމެއް ބޮންޑޭ ވިދާޅެއް ނުވެއެވެ.\nބޮންޑޭ އެހެން ވިދާޅުވުމާއެކު ޝަރީފް ވަނީ ކޯފާ އިސްކުރައްވައި ބޮންޑޭ މެންފަދަ ބޭފުޅުން ކޮންޓްރޯލް ކުރައްވައިގެން އުޅުއްވަނީ ނަޝީދު ކަމަށާއި އެހެންކަމަށްވާނަމަ ބްރޯ އަކީ ނަޝީދު ނޫންތޯ ސުވާލުކުރައްވާފައެވެ. އަދި ބަރުލަމާނީ ނިޒާމަކީ ހަގީގަތުގައި ވެސް ބްރޯ ކޮންޓްރޯލް ކުރާ ނިޒާމެއް ކަމަށާއި އެ ނިޒާމުގައި 43 މެމްބަރުން އެއްކޮށް ގަނެލުމުން ސަރުކާރު އެއްކޮށް ގަނެވުނީ ކަމަށްވެސް އޭނާ ވިދާޅުވިއެވެ.\n"އަޅުގަނޑުމެންނަކީ ބްރޯ ނިޒާމުގެ މީހުންނެއް ނޫން. އަޅުގަނޑުގެ ވެސް ބްރޯ އަކީ ރައީސް ނަޝީދު. ބްރޯ، ބްރޯއޭ ކިޔައިގެން އޮޅުވާލަން އުޅޭނެ ކަމެއް ނެތް" ވަރަށް ބޮޑަށް ނުރުހުންވެ ހުންނަވައި ޝަރީފް ވިދާޅުވިއެވެ.\nމީގެއިތުރުން ނަޝީދު ވެރިކަން ބޭނުންފުޅުވުމުން ނިޒާމު ފުރޮޅާލައި، މުޅި ގައުމު ސުންނާފަތި ކުރަން ނުޖެހޭނެ ކަމަށްވެސް ޝަރީފް ވިދާޅުވިއެވެ. އަދި ބްރޯއެއް އޭނާ ކޮންޓްރޯލް ކުރާނަމަ އެކަން ކުރައްވަނީ "ރައީސް ނަޝީދު ބްރޯ" ކަމަށްވެސް ޝަރީފް ވިދާޅުވިއެވެ.\n"ބްރޯ އަކީ ރައީސް ނަޝީދޭ އަޅުގަނޑު މި ދަންނަވަނީ ކެރި ހުރެގެން" ޝަރީފް ވިދާޅުވިއެވެ.\nވެރިކަމުގެ ނިޒާމު ބަދަލުކުރުމުގެ ބަހުސް ފެށިފައިމިވަނީ، ވެރިކަމުގެ ނިޒާމު ބަރުލަމާނީ ނިޒާމަކަށް ބަދަލުކޮށް ބޮޑުވަޒީރުކަން ބޭނުންފުޅުވާކަން ރައީސް ނަޝީދު، ރައީސް އިބްރާހިމް މުހައްމަދު ސޯލިހަށް ދެންނެވުމާ ގުޅިގެންނެވެ. އެކަމާ ގުޅިގެން ރައީސް ސޯލިހު ވަނީ ވެރިކަމުގެ ނިޒާމު ބަދަލުކުރުމާ މެދު ގޮތެއް ނިންމާނީ ރައްޔިތުން ކަމަށް ވިދާޅުވެފައެވެ.


Arsheef ge director general kamah Fares Amir\nއަރުޝީފްގެ ޑީޖީ ކަމަށް ފަރެސް އާމިރު\nފަރެސް އާމިރު: އަރުޝީފުގެ މަގާމަކަށް ހަމަޖެއްސެވި -- ފޮޓޯ: ވީނިއުސް\nގައުމީ އަރުޝީފުގެ ޑިރެކްޓާ ޖެނެރަލްގެ މަގާމަށް، ގދ. ފަރެސްމާތޮޑާ، ހުސްނުހީނާގޭ، މުހައްމަދު އާމިރު އަހުމަދު (ފަރެސް އާމިރު) ރައީސުލްޖުމްހޫރިއްޔާ އިބްރާހީމް މުޙައްމަދު ސޯލިހު މިއަދު އައްޔަނު ކުރައްވައިފި އެވެ.\nޤައުމީ އަރުޝީފުގެ ޑިރެޓާ ޖެނެރަލްގެ މަޤާމަށް އާމިރު އައްޔަންކުރައްވާފައި މިވަނީ ދިވެހި ރާއްޖޭގެ ޤައުމީ އަރުޝީފުގެ ޤާނޫނުގެ ހަތް ވަނަ މާއްދާގެ (ށ) އިން، ރައީސުލްޖުމްހޫރިއްޔާއަށް ލިބި ވަޑައިގަންނަވާ ބާރުގެ ދަށުންނެވެ.\nޤައުމީ އަރުޝީފުގެ ޑިރެކްޓަރ ޖެނެރަލްގެ މަގާމަށް ޢައްޔަން ކުރެއްވި އާމިރަކީ ދިވެހިބަހުގެ ބެޗްލާސް ޑިގްރީ ޙާސިލު ކުރައްވާފައިވާ ބޭފުޅެކެވެ.\nމީގެއިތުރުން ޢާމިރަކީ މީޑިޔާ އަދި ލިޔުންތެރިކަމުގެ ދާއިރާއާއި ތަޢުލީމީ ދާއިރާގައި ގިނަ އަހަރުތަކެއް ވަންދެން ޚިދުމަތް ކުރައްވާފައިވާ ބޭފުޅެކެވެ. ޢާމިރު އެންމެފަހުން އަދާކުރައްވާފައި ވަނީ ސަންމީޑިޔާ ގްރޫޕުގެ ޑިރެކްޓަ އެޑްމިން އެންޑް އެޗްއާރުގެ މަޤާމެވެ.\nރައީސް މުހައްމަދު ނަޝީދުގެ ސަރުކާރުގައި އޭރުގެ އެންވަޔަރަންމެންޓް މިނިސްޓްރީގައި ވެސް އޭނާ ހުންނެވި އެވެ.\nއާމިރު އައްޔަން ކުރެއްވި މަގާމުގައި ހުންނެވީ ފަހުގެވ ތާރީހެއްގައި ރާއްޖޭގައި އުފެދުނު ތާރީހު އިލްމުވެރިއެއް ކަމަށްވާ މުހައްމަދު ޝާތިރެވެ. އޭނާ މިހާރު ހުންނެވީ ސައިންސް މިނިސްްޓްރީގަ އެވެ.\nތިނަދޫ މިއުޒިއަމުން ވަގަށް ނެގި ބައެއް ތަކެތި ހޯދައިފި\nތިނަދޫ ދާރުލްއާސާރުން ބައެއް ތަކެތި ވަގަށް ނަގައިފި


Emme bodu faidhaa eh MACL ah, Emme bodu gellumeh MTCC ah | Mihaaru\nއެންމެ ބޮޑު ފައިދާއެއް އެމްއޭސީއެލް އަށް، އެންމެ ބޮޑު ގެއްލުމެއް އެމްޓީސީސީ އަށް\nވީއައިއޭގައި އަލަށް ހުޅުވި އޭޕްރަން ސަރަހައްދުން އެމްއޭސީއެލްގެ މުވައްޒަފުންތަކެއް ހިނގާފައި އަންނަނީ.-- ފޮޓޯ: ހުސެން ވަހީދު /މިހާރު\n18 ޖުލައި 2019 - 11:08\nސަރުކާރު ހިއްސާވާ ކުންފުނިތަކުގެ ތެރެއިން މި އަހަރުގެ ފުރަތަމަ ކުއާޓަރުގައި އެންމެ ބޮޑު ފައިދާއެއް އެމްއޭސީއެލުން ހޯދާފައިވާއިރު އެންމެ ބޮޑު ގެއްލުމެއް ލިބިފައިވަނީ އެމްޓީސީސީ އަށް ކަން ހާމަވެއްޖެ އެވެ.\nފިނޭންސް މިިނިސްޓްރީން އިއްޔެ ނެރެފައިވާ ތަފާސްހިސާބުތައް ދައްކާގޮތުގައި މޯލްޑިވްސް އެއާޕޯޓްސް ކޮމްޕެނީ (އެމްއޭސީއެލް) އަށް މި އަހަރުގެ ފުރަތަމަ ކުއާޓަރުގައި ފައިދާގެ ގޮތުގައި 572 މިލިއަން ރުފިޔާ ވަނީ ލިބިފަ އެވެ. މިއީ މިދިޔަ އަހަރުގެ މި މުއްދަތުގައި ލިބިފައިވާ ފައިދާ އަށް ވުރެ 175 މިލިއަން ރުފިޔާގެ އިތުރުވުމެކެވެ. މިދިޔަ އަހަރުގެ ފުރަތަމަ ކުއާޓަރުގައި އެ ކުންފުންޏަށް ލިބިފައިވަނީ 397 މިލިއަން ރުފިޔާ އެވެ.\nއެމްއޭސީއެލްގެ އިތުރުން ފެނަކަ އާއި އެމްއެމްޕީއާރުސީން ވަނީ މި އަހަރުގެ ފުރަތަމަ ކުއާޓަރުގައި ފާހަގަކޮށްލެވޭ ކުރިއެރުންތައް ހޯދައިފަ އެވެ. އެގޮތުން ފެނަކަ ކޯޕަރޭޝަނަށް މިދިޔަ އަހަރުގެ ފުރަތަމަ ކުއާޓަރުގައި 18 މިލިއަން ރުފިޔާގެ ގެއްލުން ވިއިރު މި އަހަރު އެ ކުންފުންޏަށް ވަނީ އެއް މިލިއަން ރުފިޔާގެ ފައިދާ ލިބިފަ އެވެ. އެމްއެމްޕީއާރުސީ އަށް ވެސް މި އަހަރުގެ ފުރަތަމަ ކުއާޓަރުގައި ވަނީ ފައިދާ ވެފަ އެވެ. އެގޮތުން މިދިޔަ އަހަރު އެ ކުންފުންޏަށް އެއް މިލިއަން ރުފިޔާގެ ގެއްލުން ލިބިފައިވާއިރު މި އަހަރު ވަނީ 34 މިލިއަން ރުފިޔާގެ ފައިދާ ލިބިފަ އެވެ.\nފިނޭންސް މިނިސްޓްރީގެ ރިޕޯޓުން ދައްކާގޮތުގައި މި އަހަރު އެންމެ ބޮޑު ގެއްލުމެއް ލިބިފައިވަނީ އެމްޓީސީސީއަށެވެ. އެގޮތުން މި އަހަރުގެ ފުރަތަމަ ކުއާޓަރުގައި އެ ކުންފުންޏަށް ވަނީ 45 މިލިއަން ރުފިޔާގެ ގެއްލުން ވެފަ އެވެ. މިއީ މިދިޔަ އަހަރާއި އަޅާ ބަލާއިރު 36 މިލިއަން ރުފިޔާގެ ގެއްލުމެކެވެ.\nފިނޭންސް މިނިސްޓްރީން ހާމަކޮށްފައިވާ ގޮތުގައި އެމްޓީސީސީ އަށް ބޮޑު ގެއްލުމެއް ވެފައި ވަނީ ސަރުކާރުން ޕްރޮޖެކްޓުތައް ނުހިންގުމުގެ ސަބަބުންނެވެ. އެގޮތުން އެމްޓީސީސީއަކީ ސަރުކާރުގެ ޕްރޮޖެކްޓުތަކަށް ބަރޯސާވާ ކުންފުންޏެއް ކަމަށާއި ފުރަތަމަ ކުއާޓަރުގައި ގެއްލުން ވެފައިވަނީ މިދިޔަ އަހަރުގެ ޓްރާންސިޝަން ޕީރިއެޑުގަ އާއި އިންތިހާބު ދުވަސްވަރު އެއްވެސް ޕްރޮޖެކްޓެއް ނުހިންގުމުގެ ސަބަބުން ކަމަށް މި ރިޕޯޓުގައި ފިނޭންސް މިނިސްޓްރީން ވަނީ ބުނެފަ އެވެ.\nއެމްޓީސީސީގެ އިތުރުން އައްޑޫ އިންޓަނޭޝަނަލް އެއާޕޯޓާއި ވެމްކޯގެ އިތުރުން ކައްދޫ އެއާޕޯޓަށް ވެސް ވަނީ ގެއްލުން ވެފަ އެވެ.\nއެމްޓީސީސީ އެމްއޭސީއެލް ޕަބްލިކް ކުންފުނި\nކޮބާހޭ ބޯނަސް، %3 ދޭންޖެހޭތީ ބޮޑެތި މީހުންނަށް އެވަރުވެސް މަދުވާނެތީ ނުދޭންވެގެން.\nޖީއެމްއާރު ބޭރުކުރީތީ ދިވެހި ރާއްޖެއަ ކިހާފައިދާ މިވަންނަނީ.\nޢަލީ އާތިފް ރަޝީދު\nކޮބާހޭ ބޯނަސް. ދަރިންކޮޅު ބަނޑަށޭ ތިބީ!!!ދެމަސް ވީއޭ މިހާރު.\nތިހާ ފައިދާވާ ތަނަކަށް ވުމުން ޖީ.އެމް.އާރް. އިން ތިތަން އަލުން ހޯދަން ކުރާ މަސައްކަތް އިތުރުކުރާނެކަން ޔަގީން. އަސް ވިއްކިޔަސް ލަގަން ވިއްކައިގެން ނުވާނެ\nވެދާނެ ނޯންތޯ އެއިރު އެންމެ ބޮޑު ފައިދާއެއް އޮތީ އެސްޓީ އޯ ގައިކަމަށް\nވާނުވާނޭގޭބަޔަކު އޮޅުވާލުމުގެބޭނުމުގައި އާންމުކުރާ ހިސާބުތަކުގައި މިކަހަލަހުރިހާކަމެއްވެސްހުންނާނެ އެއީ މިރިޕޯޓުލިޔާމީހުންގެކަމެއްނޫން\nއެއަރޕޯޓް ވިއްކާލުމުން ރައްޔިތުން ދަރަނި ވެރި ވިއެވެ. އަނބުރާ ލިބުމުން އުފާ ކުރަމެވެ.\nކުރީދުވަހެއްގެ ނޫހެއްގާއޮތީ އެންމެބޮޑު ފައިދާލިބުނީ އެސްޓީއޯ އަށްކަމަށް. ނޫސްވެރިން މިލިޔާއެއްޗެއްވެސް ދިމާވޭތޯ ބަލަންވާނެ.


Resort hadhaa rahthah anna hafuthaa havaalu kuranee\nރިސޯޓު ހަދާ ރަށްތައް އަންނަ ހަފުތާ ހަވާލު ކުރަނީ\nޓޫރިޒަމް މިނިސްޓްރީ: ރިސޯޓު ހަދަން ދޫކުރި ރަށްތަކުގެ ބިޑް ކާމިޔާބު ކުރި ފަރާތްތައް އަންނަ ހަފުތާ އިއުލާނު ކުރާނެ -- ފޮޓޯ: އަހުމަދު އަޝްހާދު އަބްދުﷲ\nރިސޯޓު ހަދަން ހުޅުވާލި ރަށްތަކުގެ އިވެލުއޭޝަން ނިންމައި، އަންނަ ހަފުތާ އެވޯޑު ކުރަން ފެށޭ ވަރުވާނެ ކަމަށް ޓޫރިޒަމް މިނިސްޓްރީން ބުނެފި އެވެ.\nޓޫރިޒަމް މިނިސްޓްރީގެ ޑިރެކްޓަރު އަލީ ޝިނާން އަވަސް އަށް މިއަދު ވިދާޅުވީ އަލަށް ރިސޯޓު ހަދަން ހުޅުވާލި ރަށްތަކުގެ އިވޭލުއޭޝަން ނިމި، ކަށަވަރުކުރަން ޖެހޭ ބައެއް ކަންތައްތައް ސާފުކުރަން ފަށާފައިވާ ކަމަށެވެ.\n"މި ބަލަނީ މިކަން ނިމި މި ހަފުތާ ތެރޭގައި ބިޑް ކޮމެޓީ އެއްކުރެވޭނެ ކަމަށް، މިހާރު ޕްލޭން ކޮށްފައިވަނީ މާދަމާ އަށް. އުއްމީދު ކުރަނީ އަންނަ ހަފުތާ ރަށްތައް އެވޯޑު ކުރަން ފެށި، ލެޓާތައް ފޮނުވަން ފެށޭނެ ކަމަށް،" ޝިނާން ވިދާޅުވި އެވެ.\nމި ސަރުކާރުން ރިސޯޓު ހަދަން ހުޅުވާލި 16 ރަށުގެ ތެރެއިން ހަތް ރަށަކަށް ނުވަ ފަރާތަކުން ކުރިމަތިލާފައިވެ އެވެ. މި 16 ރަށަށް 18 ބީލަން ފޮތް ގަތެވެ. މި ރަަށްތަކުގެ ތެރެއިން ނުވަ ފަރާތަކުން ހަތް ރަށަށް 13 ބީލަން ހުށަހެޅި އެވެ.\nސަރުކާރުން މި ރަށްތައް ބިޑަށް ހުށަހެޅުމަށްފަހު ވަނީ އަގު ދަށްކޮށްފަ އެވެ. މި ރަށްތައް ދޫކޮށްފައި ވަނީ 30 ޕަސެންޓުގެ ޑިސްކައުންޓެއް ދީގެންނެވެ. ޓޫރިޒަމް މިނިސްޓްރީން ބުނީ މި ރަށްތަކުގެ ތެރެއިން އެއްވެސް ފަރާތެއް ކުރިމަތި ނުލާ ރަށްތައް އިތުރަށް ދިރާސާ ކުރާނެ ކަމަށެވެ. މި އަހަރުގެ ބަޖެޓުގައި ޓޫރިޒަމް ތަރައްގީ ކުރުމަށްޓަކައި 10 ރަށެއް މާކެޓަށް ނެރޭނެ ކަމަށް ބުނެފައިވެ އެވެ. އަދި މި ރަށް ތަކުން ދައުލަތަށް 130 މިލިއަން ރުފިޔާ ހޯދަން ކަނޑައަޅާފައިވެ އެވެ.


Inthihaabu baathilu kuran masakaiy nukuran: Nihan\n26 ސެޕްޓެމްބަރު 2018: ސަކީނާ މަންޒިލް ކުރިމަތީގައި ނިހާނު ނޫސްވެރިންނަށް މައުލޫމާތު ދެނީ - މުހައްމަދު އަފްރާޙް | އަވަސް\nމިދިޔަ ރިޔާސީ އިންތިހާބުގެ ނަތީޖާ ބާތިލު ކުރުމަށް އެއް ތަނަކަށް އަދި ހުށަހެޅުމެއް ހުށަހަޅާފައި ނުވާނެ ކަމަށާއި އެފަދަ ކަމެއް ކުރުމަށް އަދި އެ ޕާޓީއިން ނުވިސްނާ ކަމަށް، ޕީޕީއެމްގެ ޕީޖީ ގްރޫޕް ލީޑަރު އަދި ވިލިމާލޭ ދާއިރާގެ މެންބަރު އަހުމަދު ނިހާން ހުސެއިން މަނިކު ވިދާޅުވެއްޖެ އެވެ.\nނިހާން މިހެން ވިދާޅުވީ ޕީޕީއެމް އިން ރިޔާސީ އިންތިހާބު ބާތިލު ކުރަން އުޅޭ ކަމަށް އަޑު ފެތުރިފައި ވަނިކޮށެވެ. އެގޮތުން އިންތިހާބުގެ ދާއިމީ ނަތީޖާ އިއުލާން ކުރުން ފަސް ކުރަން ވެސް އިލެކްޝަން ކޮމިޝަން (އީސީ)އަށް ހުށަހަޅާފައިވާ ކަމަށް ވެސް އަޑު ފެތުރިފައިވަނިކޮށެވެ.\nއަޑުތައް ފެތުރިފައި ވަނިކޮށް ޕީޕީއެމް އިން މިރޭ ރައީސް އަބްދުﷲ ޔާމީން އަބްދުލް ގައްޔޫމްއާއެކު ކައުންސިލް ބައްދަލުވުމެއް ވަނީ ބާއްވައިފަ އެވެ. އެ ބައްދަލުވުމަށް ފަހު ނޫސްވެރިންނާ ވާހަކަދައްކަވަމުން ނިހާން ވިދާޅުވީ އިންތިހާބު ބާތިލު ކުރަން އުޅޭ ކަމަށް ހަވީރުއްސުރެއް ސޯޝަލް މީޑިއާގައި އަޑު ފެތުރިފައިވީ ނަމަވެސް އެފަދަ އެއްވެސް ކަމެއް ހިންގާކަށް ނޫޅޭ ކަމަށެވެ. އަދި ހައި ކޯޓަށް ނުވަތަ އެހެން އެއްވެސް ތަނަކަށް ވެސް އެފަދަ ބާވަތެއްގެ މައްސަލައެއް ހުށަހަޅާ އެފަދަ ކަމެއް ކުރުމަށް މަޝްވަރާކޮށްފައި ނުވާނެ ކަމަށް ވެސް ނިހާން ވިދާޅުވި އެވެ.\n"އިންތިހާބު ބާތިލު ކުރުމަށް ހައި ކޯޓަށް ހުށަހަޅާ އެފަދަ އެއްވެސް ކަމެއް ކުރާކަށް ނިންމާފައެއް ނުވާނެ، އަދި އެފަދަ ކަމަކަށް މަޝްވަރާއެއްވެސް ނުކުރަން،" ނިހާން ވިދާޅުވި އެވެ.\nބާތިލް ކުރަން ޖެހޭ ހާލަތެއް އެބައޮތްތޯ ސުވާލު ކުރުމުން ނިހާން ވިދާޅުވީ އެކަމެއް އެނގިވަޑައި ނުގަންނަވާ ކަމަށެވެ. ނަމަވެސް ރޭވިގެން އިންތިހާބުގެ ހަމަތަކެއް ބަދަލު ކުރަން އުޅުނު ފަދަ ޝަކުވާތަކެއް ހުރި ކަމަށާއި އެކަންކަން ޕާޓީ ލެވަލްގައި ބަލަމުން އަންނަ ކަމަށް ނިހާން ވިދާޅުވި އެވެ.\nއެގޮތުން ޕީޕީއެމް އިން އީސީއަށް ހުށަހަޅާފައި ވަނީ އާންމު މެންބަރުންގެ ފަރާތުން އައިސްފައިވާ ބައެއް ޝަކުވާތަކެއް ކަމަށާއި ނަތީޖާ އިއުލާން ކުރުން ފަސް ކުރަން އެދިފައި ނުވާނެ ކަމަށް ނިހާން ވިދާޅުވި އެވެ. އީސީގެ ކިބައިން އެދިފައި ވާނީ އެ ނަތީޖާ ލަސް ނުކޮށް އަދި އަވަސް ވެސް ނުކޮށް، އޮންނަންވާ މުއްދަތުގެ ތެރޭގައި އެ މަސައްކަތް ކުރުމަށް ކަމަށް ނިހާން ވިދާޅުވި އެވެ.\nނިހާން ވިދާޅުވީ މިރޭގެ ކައުންސިލް ބައްދަލުވުމުގައި މަޝްވަރާކޮށްފައި ވަނީ އެ ޕާޓީ އިން ހުކުރު އަދި ހޮނިހިރު ދުވަހު ބާއްވާ ކޮންގްރެސްއާ ބެހޭ ގޮތުން ކަމަށާއި އެގޮތުން އަސާސީ ގަވާއިދަށް ބައެއް ބަދަލުތައް ގެނައުމަށް މަޝްވަރާކޮށްފައިވާނެ ކަމަށެވެ.


SunOnline: Ga. Maamendhoo Court ge magistrate Shukoor suspend kohffi\nގއ. މާމެންދޫ ކޯޓްގެ މެޖިސްޓްރޭޓް ޝުކޫރު ސަސްޕެންޑްކޮށްފި\nމުހައްމަދު މުޒައްޔިން ނާޒިމް 22 Jul 2020, 18:09\nގއ. މާމެންދޫ ކޯޓުގެ މެޖިސްޓްރޭޓް އަހްމަދު ޝުކޫރު\nބަލަމުންދާ މައްސަލަތަކަކާ ގުޅިގެން ގއ. މާމެންދޫ ކޯޓްގެ މެޖިސްޓްރޭޓް އަހްމަދު ޝުކޫރު ސަސްޕެންޑް ކުރަން ނިންމައިފި އެވެ.\nޖޭއެސްސީން މިއަދު ނެރުނު ބަޔާނެއްވާގޮތުން އެ ކޮމިޝަނުން ބަލަމުން އަންނަނީ ޝުކޫރުގެ4މައްސަލައެކެވެ.\nފުރަތަމަ މައްސަލަ އަކީ 2018 ވަނަ އަހަރުގެ އޭޕްރީލް މަހުގެ ތެރޭގައި ކޯޓަށް ހުށަހެޅިފައިވާ ޖިނާއީ މައްސަލައެއްގެ ދައުވާ ލިބޭ ފަރާތުގެ ވަކީލާ ޝުކޫރު ބައްދަލުކުރި ކަމަށް ތުހުމަތު ކުރެވޭ މައްސަލައެކެވެ.\nދެވަނަ މައްސަލަ އަކީ 2018 ވަނަ އަހަރު ބޭއްވި ރިޔާސީ އިންތިޚާބުގައި ވާދަކުރި ކެންޑިޑޭޓަކަށް ތާއީދު ހޯދުމުގެ ގޮތުން އެ އަހަރުގެ ސެޕްޓެމްބަރު މަހުގެ ތެރޭގައި ގއ. ވިލިނގިލީ ސީނާގޭގައި ބޭއްވި ސިޔާސީ ބައްދަލުވުމެއްގައި ޝުކޫރު ބައިވެރިވި ކަމަށް ތުހުމަތު ކުރެވޭ މައްސަލައެވެ.\nތިން ވަނަ މައްސަލަ އަކީ 2018 ވަނަ އަހަރުގެ އޮގަސްޓް މަހުގެ ތެރޭގައި ޓެރަރިޒަމްގެ ތުހުމަތުގައި ގއ. ކޮލަމާފުށިން ހައްޔަރުކުރި ބައެއްގެ ބަންދާމެދު ގޮތެއް ނިންމުމަށްޓަކައި ވިލިނގިލީ ކޯޓަށް ހާޒިރުކޮށްފައި ވަނިކޮށް "ދެން ގެނަޔަސް 15 ދުވަސް ޖަހާނަން" އެ މީހުންނާ ދިމާލަށް ބުނި ކަމަށް ތުހުމަތު ކުރެވޭ މައްސަލައެވެ.\nހަތަރު ވަނަ މައްސަލަ އަކީ 2018 ވަނަ އަހަރުގެ އޮގަސްޓް މަހުގެ ތެރޭގައި ވިލިނގިލީ ކެފޭއެއްގެ ތެރޭގައި މީހަކާ ދިމާލަށް "އަހަރެމެންކޮޅަށް ވޯޓު ލިބޭނެހޭ" ބުނެ ވަކި ސިޔާސީ ފިކުރަކަށް ތާއީދުކުރާކަން ފާޅުކޮށްފައިވާ ކަމަށް ތުހުމަތު ކުރެވޭ މައްސަލައެކެވެ.\nއެ މައްސަލަތަކުގެ ތަހުގީގަށް މެޖިސްޓްރޭޓް ޝުކޫރުގެ ބަޔާން ނަގައި މައްސަލަ ތަހުގީގު ކުރަމުން އަންނަ ކަމަށް ޖޭއެސްސީން ބުންޏެވެ.\nދެއްވަދޫ ކްލަސްޓާ އިން ޕޮޒިޓިވްވި އަދަދު 69 އަށް\nވިލިނގިލީ ކޮވިޑް ފެސިލިޓީގައި ތިބި ދެ މީހުން މާލެ ގެންނަނީ